text:
靚女係咪一定人見人愛? 千語bb夠靚啦,但有傳佢貪錢又港女,林峯終於忍唔住怒撇佢,5年情玩完…所以話,靚係加分,但唔係大哂囉.話之你後生樣靚身材正,性格唔好始終唔會係男人首選.
咁究竟男人眼中,點先至叫性格好?各位港女留意,日本網站《恋愛jp》指出男人認為「個性好」嘅女人有5大特點:
1. 唔講是講非
有女人堆嘅地方就總會有人講是非八卦,唔講得太過份都無傷大雅,仲係樂趣呢!不過留返同八婆好友講好喇,因為就算再靚嘅女人,經常喺男人面前講其他人壞話,個樣都會變得好衰好討厭,男人最忌女人係是非妹!
2. 同家人感情好
同家人感情好好,代表對方係一個孝順,顧家,重視家庭嘅人,其實唔分男女都一定會加好多分!
3. 成日講唔該
唔好以為同對方熟就可以skip哂呢啲客氣說話,簡單講句thank you真係唔難丫,仲會畀男人一種善良,易相處嘅好印象.
4. 樂於做聆聽者
唔理對方講緊嘅嘢你有冇興趣,都會好有耐性聽對方講,而且會笑住有適當回應,令男人有受到重視嘅感覺,最緊要係覺得你追得過!
5. 唔會人前人後一個樣
對住鍾意嘅人就超熱情,冇興趣就理都唔理,男人都好怕女人份人咁假,就算同你一齊都唔知你係咪真心定想攞著數.
至於一眾港男表示,咩叫性格好? 唔港女性格咪自然好囉!
圖片來源: ig@2525nicole2


c: text/html

text:
pumpkinv 2017-1-24 12:35 PM
求解夢因為個夢好真實,真到有d 驚, 求解夢
同一晚發生兩個關於失去既夢
第一個係見到我大伯一家(關係唔好),咁嘈,我呀麻在場,當中唔記得做咩,最後畫面係我呀麻係我懷中走左,我就攬住佢狂咸,然後咸醒左
再訓番就夢到有個聚會,有好多人,當中包括舊同事,話說我曾經同某位舊同事因一d好大既誤會而導致而家無聯絡,現實唔算大事但就因呢個大誤會而搞到無左個朋友
咁係夢入面我終於有機會見佢真人(現實無見好耐)
我好主動搵機會單獨想同佢解釋清楚成件事,夢入面叫佢出出面講,佢應左我好,但出到去係另一位同事,原來係佢叫另一位同事出黎同我講
然後又唔知做咩佢同我上左架巴士,咁我就好努力搵番證據出黎打算show比佢睇當時點解會有咁既誤會啦,我係夢入面好清晰咁知道自己要搵咩,因為證據我save 左係電話,咁但係係夢入就搵極都搵唔到出黎
然後下個畫面係佢係我搵緊期間突然下車
然後我跟住落,點知佢即刻走番上車就開車走左
而我就大叫住佢個名,然後醒了
呢位舊同事我都幾重視,朋友個種重視!
因為兩個夢都係同失去有關同係我重要既人
仲要咁真同同一晚發生,好擔心係咪有咩事,求解夢 😔🙏🏻

robotstxt: allowed

filter: keep


text:
香港空氣
專輯:香港空氣
主唱:陳廣仁
作曲:MC仁
填詞:MC仁
編曲:DJ Prepare
現在係調查員一號嘅現場報導
現在呢度係中環空氣監測站
德輔道中遮打道路口
個個唔係亂衝就係亂走
想搵個人停低問嘢都幾難攪
嗱宜家大家面前呢一位著住一件心口上面
印住綠色和平大大隻四個字
嘅大隻後生仔又睇佢係點睇
唔好意思先生而家問番你幾個有關
香港空氣污染嘅簡單問題
陣間你照直答就啱唔需要擔心
啲問題太深會過唔到關會答得唔夠好
會答得唔夠班答得唔啱答錯又無得掹
唔駛諗咁多請你準備好聽住我數
123 anytime
我問你香港嘅空氣似係乜嘢味道﹖
香港嘅空氣屬於乜嘢質數﹖
空氣質數指標所指嘅係乜嘢數﹖
環保嘅政府佢地係點樣計數﹖
點解佢哋計數計到好似呃細路﹖
點解永遠合格呢度明明係好大霧﹖
點解廿年來計法一啲都無變到﹖
無話需要檢討一於當無到﹖
大家無須擔心一於繼續行路
最好行既嘅度呢度係行政主導
跟住個世界既計法咪日日唔合格
條街唔適合人企係到口擘擘
條街唔行得人嘅話咁我哋點發達﹖
香港嘅空氣最好係銀紙味道
你去到邊度問人 個個都會咁答
揞住個鼻你先好過馬路…
香港嘅空氣就係呢個味道…
知道真相你就知道味道…
香港嘅空氣就似係呢個味道…
香港嘅空氣係乜嘢顏色﹖
知道真相我哋就知道顏色
香港嘅天空點樣回到藍色﹖
知道真相我地就知道顏色
現在係調查員二號企响大帽山頂報導
退一步現場我哋海闊天空
响呢一度又對香港嘅天空發出一堆問號
順便對香港嘅空氣做一個顏色分析
我哋熟悉嘅天空係咪應該係藍色﹖
山係綠色土地係黃色﹖
係為左乜嘢目的﹖
一條乜嘢嘅增值程式﹖
呢度嘅景色被不斷建設同變色慢慢變色晚晚激光表演
漫漫無目的
係海港嘅霧入面充斥著無色污漬﹖
我問你香港既天空似係乜嘢顏色﹖
香港城巿景色又係用乜嘢裝飾﹖
用乜嘢方式堆砌﹖
加快攻勢不顧一切
用最短時間將一切公諸於世
一切發展計劃若係虛偽假大空
咁攪呢壇大戲
就為左响大人領功﹖
一切為了功利
一切在所不計
最後犧牲嘅係我哋嘅空氣
同大家個肺


text:
筆者留學加拿大,因為時差問題,香港嘅時間總係比呢邊快十幾個鐘,所以有乜野節日,未落床就已經有晒啲happy乜乜乜,merry乜乜乜喺電話睇. 11月11日,一朝早起身成個News Feed都係光棍節,我有點為時下香港一點悲哀.原來一個本來莊嚴嘅日子已經被一個近年大陸嘅網絡風潮取締,變成慶祝單身,惡搞情侶以及瘋狂網購嘅自憐節日.
可能係筆者對情情愛愛嘅嘢唔太注重,覺得單身冇乜嘢咁大不了要慶祝;但又可能有唔少人唔知,11月11日一向喺香港都係一個特別日子,不過唔係光棍節.香港主權移交之前,每年十一月官方都會好似其他英聯邦國家咁有紀念日,港督官員都會戴上罌栗花扣針, 參與紀念世界大戰陣亡嘅軍人.11月11日,叫和平紀念日,紀念活動就喺最接近嘅星期日舉行.香港亦曾經係二戰嘅戰場之一,1941年12月日本侵略,大量英國以及加拿大軍人防止日軍南下期間被俘虜,史稱香港保衛戰.隨後日佔三年零八個月,期間大量被俘虜軍人被處決陣亡.直至日本1945投降,香港重光脫離戰時狀態,殖民地政府收回香港後將8月30日定為重光紀念日,直至回歸後因為政治因素取消.
如果以上嘅嘢你完全唔知,我好抱歉,中共拭去香港人本地文化身分認同嘅大計已經步步進逼,經過17年猶如水土流失,令香港人再次變得無根,面對周融亂咁引用歷史對比佔中亦無言以對.雖然依家和平紀念星期日仲有舉行,罌栗花扣針依然有人戴,而官員亦會出席,不過已經嚴重被刁淡,冇乜人知,甚至皇后像廣場嗰個紀念碑係為乜而立都唔知.以上種種,係我哋香港人嘅歷史嘅一部分,而非中共港共洗走晒港人對於本地歷史嘅認識然後監粗訂立9月3日「中國人民抗日戰爭勝利日」,抹除英軍加軍所有嘅effort同傷亡,又粗暴將當年嘅英屬香港人「被中國人民」.中共抹走文化認同,當然亦包括普教中,大肆宣傳普通話嘅重要性,令家長們放棄我哋廣東話呢個貼近古語嘅珍貴語言.語言重要,歷史亦重要.
近日,中大傳播與民意調查中心調查顯示,越來越多人識得認自己係香港人,而只認自己係中國人嘅受訪者創新低.此外,認同自己係香港人嘅有好大部分都係我哋年輕一代.呢個結果當然值得欣喜,但係歷史亦都係對一個本地身分嘅好重要嘅基礎.好多香港嘅新一代就正正缺少認識本地歷史呢個身分認同嘅重要一環,因為喺回歸後,好多本地歷史嘅重要日子從月曆上抹去,話題性大大降低之餘,喺學校亦比較少機會接觸呢類本地嘅歷史,只重視中西史.依據筆者嘅經歷,喺學校學到嘅歷史,好多都只會係世界大戰,宋元明清等等,對於本地開埠至今嘅歷史卻只係見好就收,中小學唯一一次包含喺必修科入面,已經係小學常識科.以港共政權喺回歸後多次以發展為理由清拆殖民地建築,推行國民教育等政策傾向,未來對於本地史嘅接觸面勢必逐漸減少.
香港有實質記載嘅歷史可能只有一百六十幾年,但當中所發生嘅事密密麻麻,由漁港變身工業物流中心,再變身金融中心,轉變速度實在令人驚嘆,亦耐人尋味.筆者認為,如果中西史重要嘅話,香港史就一定起碼平起平坐,課內未能包涵,課外亦要提,因為單靠年輕人自行上維基百科尋寶實在唔足夠.尤其依家大家都開始覺醒,開始認為自己係香港人,就應該趁呢個機會俾身邊嘅人更加熟識呢一個身分背後昔日香港嘅起起跌跌,加上通識科學到嘅「今日香港」,對於身分嘅認識以及文化嘅認同都必定有所幫助.
政權會變,我哋依家已經唔係英國殖民地,但輯入史冊嘅歷史就永遠係我哋嘅歷史,並唔會因為「政治因素」而忽然唔見咗. 要做得一世香港人,就要從呢度嘅過去出發,向深處埋藏嘅陳年土壤植根.
下年11月11,孤身光棍定還是紀念歷史,你揀.


text:
无壳 版本帖最后由 wojinz 于 2016-12-14 13:51 编辑
稳定的管理软件...上线快.....
无壳的哦...
请老大不要设置权限...忒郁闷了{:7_200:}
附使用教程视频........
好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
页: [1]


text:
財經評論:南港島綫真正挑戰
■隨著南港島綫通車,來往南區更方便. 資料圖片
隨著南港島綫通車,唔單止來往南區方便咗,仲可以帶動南區人流,到底是福是禍?南港島綫某程度上舒緩香港仔隧道塞車嘅狀況,無可否認通車之後,塞車嘅情況得到頗大嘅改善.之不過,港鐵(066)喺通車第二日就發生停電,令服務受阻.
啱啱通車就發生咁嘅事,港鐵果然堅持宗旨:「連連故障,年年加價」.
南港島綫通車後,亦都帶旺鴨脷洲嘅人流,就連離曬地嘅林鄭月娥都要嚟落區.無錯,南港島綫的確為鴨脷洲增加咗好多人流,就好以海怡半島,有唔少人搭去outlet,係正港鐵出口旁邊嘅Prada outlet仲出現排隊購物嘅人龍,確實令人意外;亦多咗好多行山客到利東站嘅玉桂山行山,增加咗遊客到鴨脷洲大街感受漁港風情.人就多咗,但唔代表收入多咗,不過業主唔會咁諗,所以有好多小店都開始擔心加租嘅問題.而事實上,某啲租戶已經商戶因為加租,而被迫遷.
慶幸嘅係,南區冇因為通車而大幅削減巴士路線,南區嘅居民仲有得揀搭咩交通工具,都算係不幸中之大幸.同樣係南港島沿綫嘅海洋公園,通車對佢哋黎講,一定係好事.事關人流多番啲,不過最令人驚訝嘅係佢哋長者人數多咗70%.點解?因為長者搭港鐵有兩蚊優惠兼免費入場.不過又咁佢哋40周年推出40蚊嘅門票,都吸引咗好多年輕人入園,海洋公園嘅CEO李繩宗話整體餐飲消費有雙位數增加.
當大家以為南港島綫運作得唔錯嘅時候,我提提大家,其實南港島綫嘅挑戰尚末來臨.十月海洋公園哈佬喂先係佢哋真正嘅挑戰,事關每年十月嘅晚上,港島一帶,來往南區嘅巴士站都會出現長長人潮,到時候港鐵能否同時間處理大量人流呢,我哋拭目以待.
記者:何紫恩
財經評論 舊文


text:
假如你對靚靚波鞋一買返去就發現,鞋上面竟然有屎!你會點做?
正常反應梗係狗衝抺咗佢,何況而家波鞋潮流越炒越熱,個價越炒越貴.
唔少人買咗返去都唔捨得著,驚整污糟,影響收藏價值.唔好講話屎,塵都唔想有一粒啦.
但係復古潮牌Golden Goose就偏偏相反,對對自帶污蹟,要有咁舊得咁舊,直頭踩屎咁!
直頭放喺屋企門口都唔使驚有人偷!
以為對鞋污糟就會好平?咁就錯晒,圖中宋仲基著緊哩對Golden Goose Deluxe Brand Super Star系列款式,一對盛惠$3000,仲要男裝己經無貨啦.
你可能心諗,想對鞋污糟容乜易,做乜要俾錢買?當然有原因啦,跟根據Golden Goose嘅發言人Flaminia D’Onofrio話,佢地嘅波鞋好多都係用意大利最好嘅皮做,確保一定著得舒服.而鞋上面嘅「屎」並唔係真嘅屎,而係全部由威尼斯嘅工匠人手加工落去,所以對對都係獨一無二㗎!
除咗上面宋仲基,仲有好多中外明星係佢fans.
就咁睇落,Golden Goose會有少少Converse嘅影子.因為佢地最暢銷嘅super star系列,鞋身都有粒星星喺度.但係仔細睇,佢地嘅星星全部都係大大粒,同埋通常都係無咁隻角.同Converse嘅星星好大分別.仲有就係粒星星嘅材質有牛皮,有麂皮,有啲好似天星小輪啲椅咁,係一個個洞組成.


text:
qq头像女生无字超拽
- qq头像女生无字超拽qq头像女生无字超拽萌qq群头像女生无字超拽qq头像女生无字超拽qq头像女生无字超拽萌qq群头像女生无字超拽qq头像女生无字超拽qq头像女生无字超拽萌qq群头像女生无字超拽qq头像女生超拽酷无字qq头像女生超拽大图qq头像女生超拽姐气范头像女生超拽女王范儿qq头像女生超拽贴吧qq头像女生超拽半身qq2014头像女生超拽qq头像女生超拽3姐妹qq欧美头像女生超拽qq头像女生超拽闪图qq头像女生超拽萌姐妹qq头像女生超拽纹身qq头像女生超拽萌伤感qq头像女生超拽萌黑白qq头像女生超拽欧美qq头像女生超拽纯黑色qq头像女生超拽可爱qq头像女生超拽背影pp头像女生超拽头像女生超拽背影qq头像女生超拽霸qq姐妹头像女生超拽qq头像女生超拽萌动漫
清纯的qq头像伤感背影qq头像图片qq头像背影图片美女背影头像图片qq头像女生背影图片qq美女头像背影qq头像字幕头像yy个性头像个性网超拽女头像个性yy频道头像个性的yy头像qq男生个性恐怖头像头像个性网黑白超拽个性头像带字男生男生个性头像超拽个性头像超拽带字女生个性头像超拽不带字个性头像超拽带字女qq男生个性高清头像个性成熟男人头像qq个性成熟男生头像成熟男人个性qq头像qq男生个性文字头像个性网男生霸气头像个性网 带子情侣头像yy频道个性头像qq男生个性头像闪图个性头像 带子qq个性情侣带子头像个性网女生头像带子3
qq头像女生无字超拽
qq头像女生超拽黑白色,qq闪头像 女生
qq网头像女生超拽霸气,萌女生头像
另类头像女生超拽,萌头像女生
qq头像女生超拽眼镜,qq头像 带字女生
微博头像女生超拽,qq头像女生黑色
qq真人头像女生超拽萌,漂亮女生头像
水瓶座qq头像女生超拽,简单女生头像
头像女生超拽牛逼,qq头像女生欧美
qq头像女生超拽超萌,2013qq唯美女生头像
qq头像女生超拽墨镜,qq阿宝色女生头像
qq头像女生超拽萌妖娆,qq女生恩典头像
空间头像女生超拽,qq动漫头像女生
qq动态头像女生超拽,qq头像 可爱女生
头像女生超拽牛逼墨镜,非主流头像女生
qq大头像女生超拽萌,重口味女生头像
空间头像女生超拽纹身,带字女生头像
qq头像女生超拽搞笑,帅气短发女生头像
qq头像女生超拽哥特式,2013非主流女生头像
头像女生超拽萌戴帽子,qq性感女生头像


text:
26 JANUARY 2017(THU)玩完天鵝水上單車之後(按此重溫),我地就轉戰陸地,帶小小豬去玩轉電動車啦~
其實我初時都冇特定安排依個活動,當我地離開天鵝碼頭時,那位管理員叔叔問我地係咪準備去玩電動車(可能見到我地啲行李,知我地係遊客).車控豬一聽到個車字,對眼就即刻發光咁,然後細問之下,原來那個燒灰爐公園離南灣湖畔都好近,行過都唔洗十分鐘,所以就帶小小豬去玩一轉啦!
原來又真係好近,我地沿住南灣湖畔面向旅遊塔方向行~
之後左手邊就有一條馬路,行過去就可以見到個公園入口啦~
雖然電動車場唔算大,不過就勝在可以一眼望晒,咁就可以安心咁俾小朋友自己係入面風池一番.而且場內有交通燈(雖然已經係唔識著..哈哈哈),地又有路標指示,所以各位小朋友都可以渣車車特別投入呀~
每15分鐘就只係需要5蚊葡幣(我俾港幣佢都接受),真係超抵玩啦~
場內都有7-8部車可以俾小朋友選擇,不過如果好似小小豬咁係大個仔,就只有2部啱渣,所以小小豬都等左一陣先可以落場踩返幾轉呀~
電動車就唔算新(我見有幾部都有少少爛),不過我想見在場每位小朋友都玩得不知幾開心,應該都唔會介意的.控制都好容易,只要靠腳踏住個開制,然後就可以配合前波和後波,快速和慢速調較.所以識踏制就可以玩,我估3-6歲小男生嚟一定好興奮呀~
地方雖然唔大,不過就有七位職員當值,我當日現場所見,佢地一見小朋友渣車有小困難時,佢地都會即刻上前幫忙,真係貼心呢!(估唔到只係5蚊都可以有咁好服務,真係要俾個LIKE呀)!
電車場旁仲有一些兒童玩樂設施,不過小小豬就鐘情於渣車車,所以冇玩到~
不過,唔知點解每次見到啲石春路,依個小小豬都總係去行一轉,真係俾佢笑C呀~
整個公園地方都唔算大,不過勝在唔會迫迫多人,環境幾舒服,尤其係車控小朋友就一定鐘意,小小豬都渣左兩次車,唔係同佢講約左舅父,佢都唔願走呀!
**我地的FACEBOOK PAGE,齊齊來交流親子.育兒.烹飪啦**


text:
11 JANUARY 2017(WED)
之前聽朋友仔話黃大仙有個好特別嘅公園,見嚟開黃大仙,所以就帶小小豬嚟鳳德公園睇下有幾特別啦~
鳳德公園有幾特別?其實佢地就係以西遊記為主題而建成,公園內大部分設施及環境都係圍繞著西遊記故事嚟設計,香港又真係好似冇乜依啲有主題嘅公眾公園哦!
鳳德公園就係黃大仙祠附近,由地鐡站行去過去大約十分鐘就到啦~
睇佢地個地圖就知有幾特別,全部地方都係用西遊記入面嘅地方名呀~
一入到公園就可以見到兩幅大壁畫,雖然唔可以講得上精美,不過就清楚嘅講述西遊記部分內容,望住佢地就令我即刻諗起"張衛健"依個孫吾空.
當然小小豬就唔多識西遊記依個故事,所以我就從中慢慢講少少俾佢聽,好一個親子故事時間呀...哈哈哈~
第一個目的地就係孫吾空嘅花果山~
花果山入面就當然有水簾洞~
估唔到細細地嘅小瀑布又幾靚,小小豬仲不停研究啲水係點上去,真係俾佢笑C~
之後我地就繼續向前行~
首先嚟到五指山~
原來每個山嘅出口就可以連接唔同嘅康樂設施,主要都係俾啲成年人使用,不過有得玩小小豬又點放過,又嚟玩返轉先~
嚟到火焰山,唔算特別,只可以當係一個小佈置啦~
仲有一個水晶宮~
我同小小豬都齊齊研究左好耐,都好想知依個位置有咩特別,終於俾小小豬發現左有一支紅色嘅捧係石上面.依個時候又到係我解說之時,將依個定海神針變成金剛捧嘅部分節錄地講俾小小豬聽啦~
行左一轉,又聽我講左少少西遊記故事,就係時候俾小小豬放電,因為有一個由三部分組成嘅大型遊樂場呀~
有得玩小小豬當然就係緊係最開心啦(當然....我仲開心,因為小小豬全程一邊行就一邊問我個故事發展,我就慢慢講俾佢聽,佢去左玩遊樂設施,我個咀終於可以休息一下啦....哈哈哈)~
雖然依個鳳德公園唔算好新,但我又真係覺得幾特別,可以吸引到小朋友對西遊記依個中國故事嘅興趣,個原意又真係唔錯呀! 其實中國神話故事都有好多,如果可以有更多依啲特式公園可以推出,等小朋友邊玩邊了解各故事,都係一個唔錯嘅活動呀!
**我地的FACEBOOK PAGE,齊齊來交流親子.育兒.烹飪啦**


text:
今日係小小豬嘅農曆一歲生日,我地帶左佢去做一件好特別嘅事,就係去左STUDIO影我地第一輯嘅家庭照啦!哈哈..其實係BOOK嘅時候,我都唔知道今日係小小豬嘅農曆生日,只係剛好嗰日有期就約嗰日呀!)
依輯相係早前見團購網有優惠套餐,見百幾蚊就可以去影,所以就咪又JOIN埋一份,諗住去去影啲三口子嘅溫馨相啦!除左覺得平之外,其實另一個目的就係等小小豬先影左一次,等佢熟悉左係STUDIO影相嘅環境,到我地去影SOGO FACE影時,可以有好嘅表現得好啲!(唔好意思.....始終都係對大公司有信心啲)
今日原本我地BOOK左兩點開始計影個半鐘,不過因為我地之後個BOOKING取消左,所以攝影師哥哥有好多時間,幫我地影左好多相,我地影左大大話話都有成兩個幾鐘,連埋最後即時揀相,最後成六點鐘先走呀.
由於係即時拎相關係,所以就即刻可以同大家分享啦!我自己都勁開心,開頭仲以為要等多成個星期先有相睇,估唔到咁快手,唔洗心掛掛嘛!
先嚟第一個PART~
勁鐘意依一張,好似好SWEET呀~
LULU妹都有同我地一齊去影,睇佢同小小豬影得幾開心~
第二PART係我最鐘意,因為係親子裝,同埋影左好多三口子溫馨相呀~
睇吓大肥豬同小小豬玩得幾開心~
我都唔弱,同小小豬玩得開心,佢仲不停錫錫我,真係勁冧呀~
最後一PART,到小小豬SOLO,不過我好鐘意依個佈景,好靚呀~
依輯相整體上都OK,我有好幾張都好鐘意.其實攝影師哥哥都冇指定要我地擺乜POSE,任由我地發揮,可能係咁情況下,就可以影到啲自然相啦!全日唯一唔好嘅就係小小豬唔合作,雖然都唔算好扭計,只不過就扮晒COOL唔識得笑,真係俾佢激C呀!


text:
想由契哥變做男朋友 結果柒咗…… - 6
一眼間 好快過咗個半月 呢個半月基本上成日同胡大人玩 你打下我 我又打下你 互相請大家食糖 有時佢會拖我隻手 (唔知佢有意定係冇意 ) 慢慢我覺得我真係鐘意咗佢 佢對我嘅温柔 就好似有蜜糖滴在我的心中 澆灌我嘅心靈……
星期日 我同我兩個嘅兄弟 一個係阿宏 一個係魚蛋 (佢肥肥地 鐘意睇動漫 仲有砌高達 基本上係一個毒撚)一齊去睇最新嘅加勒比海盜 我哋去咗毒撚食堂(老麥)食嘢先 我叫咗一個脆辣雞腿包餐 我嗰兩個兄弟都跟我 我哋攞咗個餐 揾咗一個有梳化嘅位係到食 係食嘅途中 我同嘅兄弟講 我好似鐘意咗胡大人(由於我阿妹好似大老咁 要我聽佢話 所以就叫住胡大人或者阿妹先啦~)我講完後佢地即刻將口入面啲嘢噴出嚟 阿宏開口先佢講 你係唔係認真㗎?如果係真 你不如同我地講下你點解鍾意佢 我地畀啲意見你呀 然後我就將我同佢嘅來龍去脈講曬出嚟 結果佢哋嘅答案就係 我諗多咗 然之後差唔多三點鐘 夠鐘睇戲 我冇再諗呢件事 我哋即刻趕去戲院 時間啱啱好 開始開場 睇完大概兩個鐘 出番嚟 我哋喺度討論劇情 然後再一齊去許留山食完甜品 就各自返屋企 係等西鐵嘅途中 胡大人sendwhatsapp畀我佢講 哥哥你喺邊呀💕💕 我答番佢 我喺屯門西鐵站等緊車呀 佢答返我 仲諗住今日想同你一齊夜晚出嚟㖭👉👈 我答番佢 下個星期日陪你啦 💕 然後佢send咗個😘😗😗就下線 我真係冇佢咁好氣~
( 我感受到我心裏的種子 開始發芽 難道這是我對她的好感度嗎? 我不知道 但是我覺得 真的有顆種子在我的心裏)


text:
2017-4-15 09:46
Reeve
27歲健身男搵20-27歲女朋友
我先介紹自己
我叫Reeve 依家係做sales
我係一個比較熱情主動既男仔
初初識我可能會唔習慣
但其實我係一個好多野講 識得氹人開心既男仔
不過 因為返工既關係 社交圈子細左
所以試下開post 睇下識唔識到岩傾既朋友
如果有緣份既 更加希望搵到女朋友拍拖=)
我既要求好簡單架咋
希望你係一個會對我真心既人
希望你係一個會講心底話既人
只係咁簡單
至於搵對象
我自己比較中意正常身型既女仔
當然,瘦少少同肥少少我都無問題
因為我自己都係中等身型
身高黎講,正常就ok,
外型上希望識打扮下,因為我自己都會執下自己gel下頭先出去見人,因為有打扮係對對方既一種尊重
我自己都2字頭,所以都想搵返啲20-26既朋友仔
如果講我有咩吸引到人既地方
我會話:
outgoing
中意運動,健康既形象
唔食煙
主動
識關心人
識氹人開心
真誠
如果我既優點可以吸引到你既,請你pm我
我可以同你wechat whatsapp
我相信我一定可以令你開心
係你開心時候同你分享喜悅
係你失落時候陪住你
係你喊既時候借膊頭俾你
我相信, 當你需要我,我會係你身邊~!!
有意加我wechat:reevesly
Line:reeveslychan


text:
因為多咗出街嘅關係,其實都無咩可能追 TVB 嘅劇.
不過一旦 hea 响屋企而個電視又開住嘅話,就會好似訊號收發站咁聽住,由或者好似入咗電視世界咁對住電視機發呆 (細個煉成嘅功能,就好似比人捉咗入去集中營洗腦接受訓練咁,唔見得係好事但我都唔想架……)
最近 fb 滿成風雨但缺乏味道,咁啱因為「鷲哥熱潮」而睇番
《亂倫 2》《巨輪 2》.留意番先知,原來最近無惡不作,連番「雞」論,養女都唔放過嘅鷲哥,原來就係九十年代專拍奇情港産片嘅吳岱融.
佢嘅過去令我諗番起果個時候嘅港産電影.雖然題材都係離唔開果種旺角紅燈區,聲色犬馬,紙醉金迷嘅惡俗,但果陣嘅二三級片都係有句講果句,粗口來粗口去來得自然,侮辱說話仆街雞咩都有.而另一方面賣弄色情上果種若隱若現,神秘感誘惑 (依樣又要提起佢吳岱融個老婆鍾淑慧,真係好戲夫妻),呢類唔會攞奬,甚至唔會有香港人睇得起同提起嘅低俗電影,都帶比我童年一種幾特別嘅觀能享受.
講咗咁多,點解黃金時段八半嘅合家歡劇會出現咁爆嘅「雞論」(得罪講句,以我呆喺電視邊各睇半集嘅觀感嚟講,《巨輪 2》都好睇過照 copy《選戰》廖啟智仲要連病都 copy 埋嘅《律政強人》多多聲),個人認為吳岱融本身功不可沒.雖然最近爆出佢啲訪問都係話佢拍過三級片點點點,但不僅此而已.以佢之前拍過港産片(係自導自演) 做過電影導演嚟講,佢本人應該就鷲哥個角色演繹比過唔少意見.而《巨輪 2》由做餅仔奮鬥史扭轉變咗黑暗商人史,就正正表達咗一個人嘅成功(尤其是喺財技上),手段往往比奮鬥來得重要,而吳岱融嘅人生閱歷融匯出嚟嘅鷲哥,比起一味奮鬥而獲得成功與認同嘅雞湯劇本來得更真實.
可幸嘅係《巨輪 2》製作團隊都似乎願意放手大膽嘗試,造就一段與九十年代港産片一脈相承,離奇黑暗卻有血有肉嘅段落.
Photo: hk01


text:
血拼到最後 ! 福岡Shopping 必買 4 大手信
圖片來源:新傳媒資料庫
1.福岡天神站 岩田屋本店
位於福岡天神站附近,入面有好多名牌,例如 Dior 同 Hermes 等,鍾意名牌一定可以行半日.另外,地下 2 樓嘅「蜂楽饅頭」係當地人極力推薦嘅小食之一,去開可以順便食埋!
至抵小貼士:依家去岩田屋本店使用 Visa 卡購買免稅商品消費滿 50,000円(不含稅),即可獲贈價值 1,000円的三越伊勢丹集團禮券!
2.福岡機場掃 KUMAMON 手信
到福岡機場先發現買唔夠手信?又或者離上機仲有一段空閒時間?呢個時候就要清楚知道福岡機場嘅「購物區」喺邊度!首先,過關前已有 A 區嘅 ANA FESTA 同 B 區嘅 BLUE SKY.兩區都有各種福岡名產手信可供選購,款式類型差不多,只係 A 區仲有明太子專區同藥店 MAKINO DRUG.
3. 必敗一蘭拉麵 長崎蜂蜜蛋糕
而 B 區最特別嘅就係有 KUMAMON 嘅造型精品可供選購,另外仲有博多名物一蘭拉麵嘅 1 人份及 3 人份包裝賣.
當過關後,大部分都係免稅商店,分別有一出海關就見到嘅 C,D 區,以及喺 gate 旁嘅 E 區.C 區必買嘅有福砂屋嘅長崎蜂蜜蛋糕,甚至連之前紅透東京嘅手信名物東京 ばな奈ワールド 都有得買呢! D 區就係各大精品名牌嘅集結地,入面商品大多都係免稅的,尤其酒類都係免稅,比起市面上買都慳唔少.當然,閘口旁都有 E 區嘅小型商店,咁近閘口,行下行下,分分鐘錯過上機時間呀!
4. 福岡機場限定 士多啤梨手信
福岡機場嘅「福岡機場限定」必買手信之選,當然係士多啤梨味嘅雞蛋糕,加上博多盛產嘅士多啤梨更有特色,有大有小,任君選擇.另外,仲有博多之女嘅小年輪蛋糕,博多まろん同明太子味產品都係大家鍾意買嘅福岡限定手信.


text:
响好多年前一個暑假發生一D好不可思議嘅事,我記得我曾經講過我係一個幾百厭嘅細路,每年暑假一係一早做晒所有暑期作業,一係就留番最尾嗰幾日先做,有一年我就一放暑假做哂作業,便可每日去玩,可以玩到不分日夜,以前D屋邨住嘅人好多時因生多一兩個小朋友便可再分配多一間屋,我有幾個朋友係同我同一條邨但唔同樓,其中一個都係有兩間屋,一間响二樓一間响六樓,我呢個朋友有好多兄弟姊妹,佢阿爸阿媽因年紀大巳返鄉下長住,所以時常得佢哋幾兄弟姊妹响度,咁樣就係我哋聚會嘅好地方,可以由朝玩到晚甚至通宵,夜晚我哋一班人成日响度傾計或有D人玩神打,以前D人好信可以請神上身,但唔知係唔係真嘅,只係好有興趣睇佢哋玩,有人請關二哥上身,有人請大聖爺上身,佢哋成日响上身後用刀斬自己或者打交,有時打交會比對方嘅神打到出血,要請返對方嘅神幫對方止血先至停.
每晚都响度玩,玩到半夜一兩點就去食宵夜,每晚如事,直至有一晚,我哋一班人大約七至八個人出外食宵夜,因樓下以前係幼兒園,我以前都係响果到讀幼兒園所以知道,但現在巳經停校,咁咪响外面圍咗D木板响度唔比人進入,响傍邊圍嘅板啱啱好五塊板,平時我哋經過無留意,但果晚其中一個朋友望住D板就話,見唔見到D板中間果塊有人企响度,有人話見到有人話見唔到,我亦係見到嘅其中一個,我哋無理便直行直過,去食宵夜,食完後回程時其中一個朋友問係唔係有人見到有人見唔到,當時有三個見到嘅都話係,咁佢又問唔知係唔係果D嘢呢?當佢講完後大家都好驚唔知係唔係,再番到去時我哋再望一望,仍然有個人企响度,但仍然只有三個見到,其他人一樣係睇唔到有人,我哋知道後即刻飛奔跑番上樓,我哋睇倒果幾個都話係男人著白色衫,有點半透明感覺,當我哋返到上樓時仍然好驚,自果晚後我不敢在那座樓留到夜晚,甚至無再上去.覺得好的就按一下感謝吧~~


text:
115下載軟件由於u-file暫時不能上載文件
故使用115空間,亦要使用優蛋方可下載,現暫時提供優蛋給大家下載115空間之影片!
UDown.rar
http://www.mediafire.com/?bo3ch0hl0z78ito 本帖最後由 暗騎 於 2011-8-6 11:30 編輯
我宜家唔係幾支持U115網盤的上傳方式,上傳好難.
無咗以前的FTP上傳(任何FTP軟件都可以上傳)
無咗FTP上傳後的優蛋上傳工具
後來轉為網頁上傳(都算唔錯,後來唔知點,我用斷點續傳次次都顯示暫停,上傳唔到.)
本帖最後由 LungZeno 於 2011-8-6 18:18 編輯
我唔係唔係幾支持,而係根本唔贊成.
任何只能夠用特定上傳工具軟件o既咩嘢盤都係危險嘢,大陸連主流大公司都可以放毒放間碟軟件,依d咩嘢網盤邊度信得過,大陸o既黑客入侵破壞技術係最猛烈最新最 update 既,任何防毒防火牆o既安全都只係幻象. 好慢啊!{:4_251:}點算?又有麻煩野出來又唔知要幾耐呀?{:4_141:}希望唔好好似MEGA咁啦!!!!{:4_112:} 回復 暗騎 的帖子
用大文件上傳先夠穩定,仲要用電信線路唔可以較繁體中文
不過用115實在係大陸人嘅福音
順帶一提:註冊左帳號唔洗用u蛋都有link下載仲可以用非吸血下載軟件下載 回復 bobby3690648 的帖子
我宜家在大陆,其实我用大文件上传都唔好用
其实繁体与简体都无差咩嘢,睇睇就习惯 優蛋是否一定要申請acc才可down 回復 暗騎 的帖子
當然睇睇下就習慣,但就好似香港人會講出寫出 Chinglish 一樣係人地眼中有時得啖笑,有時根本會錯意.唔好講其他, Discuz! 嘅所謂繁體版就係咁 .最弊係依類咁嘅嘢影響返繁體母語使用者後生仔同外行人.有啲嘢係約定俗成,但亦有啲嘢已有個規則來嚟判定對錯. 回復 LungZeno 的帖子
除非你電腦有乜野重要機密或者對佢有利的野,唔係佢攞你野對佢根本無用 回復 LungZeno 的帖子
我宜家睇繁體有個疑問:'甚麼'與'什麼',邊個係啱的? 上載明顯比以前慢了還是UF好
現在RF上載也比ll5快了 回復 暗騎 的帖子
botnet(僵屍網絡),跳板,大陸黑客用語叫「肉雞」.而你啲「普通」資料一樣有用,例如冒認你,例如社交工程.當面對三九唔識七唔知邊個嘅大眾,情況就同小偷一樣係「機會主義者」,唔同嘅係一啲行動唔會比你察覺到佢. 回復 暗騎 的帖子
兩個都得.所謂繁體字,英文叫 Traditional Chinese ,雖然個名都未夠正確,但已經表達到些少個意思,所謂繁體其實係中國人一直使用左好耐嘅文字,不過唔只傳統,而係依家一直用緊,從未過時.所謂繁體中文本身就有啲簡體字,而大陸搞出嚟嘅「簡化字」就係中共政權硬推出嚟嘅嘢,為簡化而簡化,唔理中文字原本發展出嚟嘅規律. 回復 LungZeno 的帖子
我又唔知道咁多嘢啵!
而且文字以來都係不斷咁變化,如果唔變化,啲考古的都唔使去翻譯古代文字喇 回復 暗騎 的帖子
所謂嘅繁體中文本身就係變化緊,好似香港咁,除咗粵語口語字,仲有啲新造字出現咗,例如 lift 即係 elevator 就係新造咗一個左車右立嘅形聲兼指示字,依啲都係民眾因應日常實際需要而造出嚟嘅字,民間開發而香港政府納入標準,教育機構就係教育中判定何為書面語同正字,一切順其自然,水到渠成,好有活力.
翻譯古代文字?中文本身就係唔洗點翻譯,原因好多.翻譯嘅好多時都係字形,字體,但翻譯成簡化字嘅情況就失真好多. Chinese language 只統一文字而唔統一語言係佢獨到之處.文字與語言分家帶來文字長期穩定,而白話文運動有各種分歧主張,最後留低帶來嘅係各種規則嘅解放,豐富咗構詞規則,借鑒西學,解放長句,豐富咗句型,句式,豐富並提倡用標點,致使人更為善用文字依種媒介嘅特質,凡此種種都令中文字面對近百年以指數式成長嘅知識並喺資訊爆炸時代,都保持穩定.但文言依然存在,我哋日常生活都有文有白一同使用,好多時文言喺以另一種形式融入現代中文,例如構詞方式,例如熟語,習慣語,例如固定句型,不一而足.雖然現代人一生中會學唔少白話文文法規則,但實際上我哋嘅語言文字唔會咁依依啲規則,當中依存嘅其實係「可識別性」(identifiability),萬變不離其中,認知行為(cognition)是也.
頁: [1] 2


text:
頭髮:Ziv Yeung (pi4.hk) 服裝:@izzuehk #izzuehk
泳兒(Vincy)於6月底推出新碟《Short Stories》,主打歌《一隻小豬》已派台,第2首派台新歌《搖籃曲》與黎瑞恩合唱,兩人分別代入母女角色,以對話模式演繹歌曲,從而鼓勵兩代人多溝通.因為經歷令Vincy太有feel,泳兒更自薦做埋MV導演,處女執導一條剖白對媽媽心聲的好片.Vincy大讚小恩子係一個好關心及體貼人嘅前輩,「合作前我唔識佢,有次我喺facebook貼文發洩情緒,留言話壓力大到想撞頭埋牆,點知第二日收到一個陌生來電,電話中嘅小恩子擔心我有事諗唔通,因為呢個機緣撮成合唱好事,我哋o依家都有保持聯絡,真心感激佢嘅支持.」
感激男友
泳兒承認出碟期間忙到連媽咪都冇時間探,唯有由爸爸代勞拍片畀佢媽媽睇!做得咁辛苦都係為撐住頭家有時都好無奈:「都會冇乜胃口,瞓得唔好同心浮氣躁,但咁大個人要學會控制情緒,唔可以亂向身邊人發脾氣,頂唔順到一個點唯有打畀圈外朋友傾吓,或者去做運動發洩,男友係一個最佳聆聽者,可能佢未必幫到我,但默默支持經已好夠,哈!佢都會喺生活細節上o氹我,如出外工作一定會買份手信畀我,知我忙幫我帶寵物去睇醫生,好感激喺呢段路上有佢陪住我!」


text:
啲人成日話粵語比普通話好,因為佢哋貼近唐宋古音多啲,但係咁係錯嘅.
究竟粵語接近唐宋古音呢個myth係從何而起嘅呢?
首先,我哋中學成日有班不學無術嘅中文科老師成日話粵語讀唐詩押韻啲.
其實錯唔曬,粵語保留p, t, k音(入聲)係好啲嘅,所以讀呢啲詩會押韻,因為押韻只係睇最尾隻字,所以前面啲字粵語啲音變曬都冇影響.
反而,普通話由於將啲p, t, k音randomly assign,讀起呢啲詩會完全唔押韻.
但係粵語係咪讀全部唐詩都押韻呢?
其中《憫農》一詩四句都唔押韻已經可見端倪.
憫農 李紳
鋤禾日當午,汗滴禾下土.
誰知盤中餐,粒粒皆辛苦.
老師可能會教你唔係全部詩都押韻,但係一首咁廢嘅詩會唔會流傳到依家呢?事實係粵語嘅「午」同「土」音變咗好多,搞到第一句,第二句同第四句都唔押韻.
呢個就就係confirmation bias,我哋只知以粵語去衍量一首詩押韻與否,唔押韻嘅就當佢本身唔押韻,押韻嘅拎嚟用普通話讀睇下押唔押韻.唔押韻就話普通話垃圾,偏頗之至,莫過於此.
有啲字嘅音反而係普通話更接近古音.
幾十年前先生嘅生字係有sh音.普通話依家都有.
但係時至今日,粵語嘅sh音好多都變成s音,例如生(saang).
所以唔好成日話粵語貼近宋唐古音,學術界已經知道大多數唐音嘅發音,既然係咁,不如我哋學下唐代嘅漢語?
有興趣嘅人不妨自己上網搵下啲廣韻資料,睇下啲古詩「最正宗」嘅讀法係點呀~
我就冇興趣喇.
我愛粵語只因為佢係我嘅母語,就算用唔到嚟讀唐詩我都咁愛.


text:
HKD1311
HKD1466
HKD1854
HKD768
HKD668
HKD1078
HKD128
HKD380
HKD188
HKD158
HKD330
HKD188
HKD368
HKD298
HKD398
HKD468
HKD298
HKD78
HKD198
HKD288
HKD78
HKD188
HKD68
HKD348
HKD1600
HKD1400
HKD128
HKD198
HKD128
HKD88
淫魔-半熟吸血鬼 改 我玩左
淫魔王 - 半熟吸血鬼外傳也當然交給我吧
今次大個女了 之前的個一套已經唔似
不過我仍然認到 佢個衣著同巨乳 好想知個插畫師喺邊個
畫風真喺好靚 少少Q形咁的面孔 真喺好得意
凖備打開呢嗰快樂之門
不過佢竟然打格仔 真喺好鬼黑人憎
之但係佢都算好嘢 淫魔呢嗰系列 油 仿真乳房都出埋
就差肛同棒同蛋呢D 佢就真係出齊
但喺睇佢嗰名都似乎最後一作 淫魔王 - 半熟吸血鬼外傳
下件番外?
一時心急 爆左 沒影到
不過點解好似有張相喺度 而且外盒手感都唔同左
之不過 俾佢用小鮑魚對住 我不禁好想淫魔女王踩我
沒錯!我喺一個俾人踩住弟弟都會有反應的變態
繼續罵我呢頭死豬
咳咳!太入戲了
淫魔王 - 半熟吸血鬼外傳隨盒附送淫魔油
呢支唔喺垃圾呀 喺比普通潤滑油保濕度強三倍的淫魔油
鐘意濕濕冧冧的人 一定會鐘意
其實支淫魔油就喺佢
不過當然沒原裝600ml咁多 睇嗰樽都知
送100ml
講返好似有張相喺度 而且外盒手感都唔同左
淫魔王 - 半熟吸血鬼外傳已經沒得玩除衫了 可惡啊!
取而代之的是人肉zoom 好無聊啊!!!
側根有D資料 淫魔就是好
全長16cm正正常常 內徑就9至20mm 都幾窄
我最鐘意夠緊的了 現在就想即刻來
有560g喎 不愧喺王啊 硬度是1
啱啱好成個手掌咁大啊!實在是太好了
簡直是為我而設咁款
再睇睇個橫切面 佢所講的八連擊係邊
得四條觸手(後來發現佢圏住左)
造工依然喺一般般 似乎能力都放左在創意之上
入口切割得唔太靚呀 而且沒鮑樣 太離譜了
咁你講 沒片睇 點算
雖然佢自稱硬 但喺手感唔太似呀 同我玩開的
呢一種觸感只能喺中等的硬
而且越揸越有手感 簡直喺啱曬我心水 仲好好feel
肉厚 點掐佢都喺 拮佢 仲好有彈性 唔會留凹痕
個形設計成咁 到底仿緊咩 為左易捉實 但又唔似 美感我又唔覺
我都思考不到的了 都是直接用身體去感受 八連撃
沖呀!我已經唔想再用腦去諗了 思考只會阻擋我前進去找理想
征服淫魔王 成為淫界之神
一插入去 第一連撃吧?!點解我咩都感覺唔到
説好的夾實去左邊?只係有一種戴安全套 輕輕微微咁吸吸個頭而已
有沒咁差 同我想像之中 差太遠了 而且只喺似肉圏包住咁
唉 立即沖破第一連撃 迎接第二三四五連撃
嘩嘩嘩嘩 我玩緊另一件?個感覺完完全全唔同曬
根本係兩個次元 有四條觸手 分別上下左右咁貼住左我
對我弟弟進行四方舔撃 呢個人類根本沒法子做到 佢好似夾公仔機咁
鉗住左我 我每次抽插 佢都好似爪咁 係咁R係咁R 都癡線
我唔可以咁快就被KO 偷步去第六七連撃
個背面橫切呃人 其實都唔係呃人 切一半係咁 個個睇來去平平無奇
圓碌碌成個碾地車碌咁的肉輪 有兩個!有兩個代表咩?
代表佢會夾爆我!!!陰公了
我似乎太睇小佢了 俾第一撃呃左 搞到我到如斯田地
一沖過去 我成個細佬好似俾人用不求人個碌碌 兩邊夾住
我實在係受唔住呢股刺激 淫魔界的人 真係唔惹少 非人的結構
今次我真係開眼界 完完全全變左做佢自慰棒咁
之但係 我都唔喺碎料 我係18DSC的801狼友
第八撃 我來啦!無論如何我都要攬住妳一齊高潮
決一死戰!!!一嘢沖入去 一瞬間我感覺到原來八連撃係咁解
入口扣住左我的莖部 四觸手鉗實唔俾我走 兩個肉輪夾我龜頸 最後包頭
原來 要去最後 八連撃先會成立
我輸左了
註:本網站所有體驗報告之圖文所有權為本網站所有,未經本站同意請勿引用轉載
Ning Sum Trading Company | 情趣用品評測網站 | Dsc手辦の魂 日系手辦訂購店
©2012-2017 18DSC 成人用品店 版權所有,並保留所有權利.
陳列室地址: 九龍荔枝角青山道489-491號香港工業中心B座3樓B3a室 (荔枝角站C出口 步行3分鐘)
分店地址: 香港銅鑼灣富明街1-5號寶富大樓2/F B室 (銅羅灣站F出口 步行5分鐘)


text:
一sem容易又midterm,又到咗N份group project既死線時期,亦係自由騎士(free-rider)原形畢露之時! 你以為自由騎士真係得自由系咁簡單? 少年你太年輕了,自古以黎,可怕既生物又豈止一種?今次筆者就綜合咗呢幾年係大學生態入面觀察/聽聞/接觸過,一共八種屬性既自由騎士,等大家一齊探討下呢種極度神憎鬼厭既大學生物.
嚴格嚟講,呢種都唔係一心向自由發展既騎士,只不過係呢種騎士反應比較慢,當佢仲好似碌木咁停滯咗,細心地思考緊份野應該幾時開始做既時候,佢班神(經)隊友已經遠係deadline前既一星期,甚至更早完成曬成份project(再恐怖D既係已經同你係Blackboard到submit埋).當樹木系自由騎士終於回魂,懷住「我今日一定要做到野」既決心打開google drive個陣,先惘然地發覺自己已經係不知不覺間俾隊友carry咗,成為隊內被freeride既自由騎士.
呢一刻,由於打擊太大,該品種既自由騎士舉起雙手投降,形成樹枝既形態,搭上臉上表示驚嘆既o型嘴,形成樹幹中既樹窿,此等形態,實屬樹也,故被命名為「樹木系自由騎士」.
危險系數:★ (因為有神隊友carry,對團隊打擊既程度唔大)
呢種自由騎士簡直係謎一般既生物,除左佢個名同student ID之外,你對於佢既認知可以話係近乎零,因為佢地出沒既地方僅限於第一堂分組同埋final test個下(期間限定:D),其他時間,包括當你想傾又或者做group project個陣,佢係可以完全無出現過嫁!無論你點whatsapp定打電話轟炸佢都好,你都係搵唔到佢既蹤影,你話呢位自由騎士係咪好有神秘感呢? 有時你甚至會諗,究竟佢係咪已經成為咗警訊入面個D失蹤人士呢? 但就算touchwood你係電視到見到佢,你都唔會知個個係咪佢,因為佢已經深潛到你連佢個樣係點都唔記得……
危險系數:★★(因為佢一早已經唔見咗,所以團隊已經預咗會做埋佢個份)
「風~ 繼續吹~」無錯,呢種自由騎士完全體現到風屬性既精神,就係得把口,淨係識得係咁吹,每次開meeting個陣就意見多多,講就天下無敵:
「呢part cut咗佢啦都無用既~ 」
「呢到我覺得可以咁樣做囉!做咗包我地拎靚grade!」
「如果呢到加埋呢part咪幾好!」
做就無心無力!先唔講佢D偉大既建議有冇用先,淨係叫佢實際幫手去做,佢都可以好意思繞埋雙手咩都唔做,俾完意見拍拍屁股就走得,彷彿啱先講個D野同佢自己個part最後會好似神蹟咁識得自動實現,真係好神奇呀!(拍手) 佢就吹得開心,最後咪又係我地呢班狗奴才幫佢做埋佢個份!有時候風系自由騎士都會好好人咁幫你做下既,咪就係幫你執下個format咁囉! 嗱,font size較大少少,置中下個標題,打埋自己個名同student ID落份report/ppt到…… 咪話我唔讚佢地啦,佢地真係好有建設性嫁!
更可怕既係,有時候呢種人俾既意見仲要係錯到七彩,搞到大家開meeting都聽到一額汗,幫唔到手之餘,仲要搞亂曬成個flow,批評曬所有人做既野,損害士氣,呢種風系自由騎士真係好X攞命呀!
危險系數:★★★
水系自由騎士主要有兩種,一種係事先聲明型,一種係事後蒲頭型,佢地既共同點就係都係會用D楚楚可憐既原因,去解釋點解自己做唔到份project,然後非常有禮貌咁一句「對唔住呀!」,就成功地拉曬成組人落水,將自己個part扔曬俾其他組員做,有時佢地更會加以可憐既目光同聲線,令到groupmate動之以情,係安慰佢既同時,亦都好無奈地心甘命抵咁幫佢做埋佢個part.
但其實事後你再仔細D諗下,個D原因通常都係好唔合理,甚至乎係假既(真係病/屋企有事等合理原因唔計算在內),例如我呢排成日都要去朋友聚會,要返工或者心情差等等,所以我就做唔到我個part啦,對唔住呀! 嘩!咪住,你班hihi呢D咩理由黎? 朋友聚會咪姐係同friend去玩? 返工咪姐係去賺錢?你地憑D咩可以用我幫你做project既時間,去換取你係外面逍遙快活去玩同去賺錢既時間? 點解唔一早安排好時間做咗先? 敢問閣下良心何在? 另外「心情差」呢個理由簡直令人瞪目結舌,你心情差做唔到野就可以要我心情差咁幫你做野? 如果你背後有其他更實際既原因講出黎既話,我會去體諒,但唔好同我講完你心情差到做唔到野之後,轉頭就俾我見到你IG,發現你係到風流快活先得嫁? 親,你是想要老娘的命嗎?
危險系數:★★★★
呢種自由騎士心入面係有團火,雖然佢地滿腔熱誠咁表明會做野,但最尾交出黎既竟然係一大段維基百科既資料,又或者係一大段錯既野,搞到成份project同成組組員都即刻着曬火,除咗要delete佢段野之餘,仲要係deadline前個幾個鐘即刻做埋佢個part,以免全組同佢玉石俱焚,以爛grade自盡,情況尤如警察緊急制服自殺式炸彈恐襲者,切實地考驗團隊既緊急應變能力.
有時更加恐怖既係,當呢種自由騎士一旦走火入魔,佢仲會識得開大技,除咗堅持自己個part無問題之外,仲會亂咁改埋人地個part,改到成件事錯曬,最終搞到通街都着曬火,同組組員必定嬲到個頭可以出煙,如果個下咁岩附近有煎pan,你大可以嘗試將煎pan放係個組組員既頭上,相信可以實行無火煮食,不過當下閣下既安全,在下就實在唔能夠擔保啦.
團隊危險系數:★★★★★★
相傳農夫會將糞便化肥,給米田共回歸泥土,好讓它們為耕作物提供營養,有鑑於此,筆者又將此等自由騎士,歸類為土系自由騎士.
此等自由騎士,其厭惡程度,與米田共相若.順口開河,毫無交帶,事前他答應會完成自己的部份,老娘也真誠地報以友濟間之信任,誰知該名人士竟於deadline前數小時人間蒸發,音訊全無,嚇至全組組員一致呈現名畫吶喊的表情,趕緊亡羊補牢,最終時間不足,被迫上繳米田共,實為無奈,嗚呼哀哉!
危險系數:★★★★★★★
故名思義,呢種自由騎士係freeride完後,仲會厚顏無恥咁同其他人認叻,將所有功勞歸納曬係佢自己身上,見到呢種人,除咗嘔血,我仲想講:
人嚟,同我攞把尺嚟度下佢地塊面皮有幾厚,睇下係咪已經厚到可以衝出地球,穿過太陽,直達銀河系!如果係既話,唔洗再發明火箭啦!淨係坐係free-rider塊面到,調較下佢個頭既角度,再叫佢發動無恥既言論,咁就可以直達太空內唔同既星球,成為新一代既交通工具啦Yeah!
危險系數:★★★★
將第1-7類屬性混合,定可成為極品混合型自由騎士!
危險系數: ★★★★★★★★★★★★★
最後,在此呼籲各位自由騎士早日改過自身(樹木系係無辜嫁!),做返個有責任感同有交帶既人,唔係你遲早出到社會都係會跌倒在街上,到時就後悔莫及,加油啦!


text:
(新增YG方面回應)
韓國天團BIGBANG嘅隊長G-DRAGON(GD)上周推出Solo回歸專輯《權志龍》,又於上周六喺首爾舉行演唱會,嚟緊周六及周日更會喺澳門開騷.
上周GD專輯一推出,即包攬包括美國在內嘅海外39個國家及地區iTunes專輯榜單嘅冠軍,破盡紀錄成為韓國藝人史上最多紀錄,同時專輯亦穩坐韓國多個音源榜嘅榜首,單喺大陸音樂平台QQ音樂已出售逾百萬張音源,認真犀利.
而今次GD新專輯就反傳統,唔以CD形式出售,反而方便應用喺電子產品方面,所以就以USB形式當專輯,當中USB內係冇音樂,只提供網址提供音樂,並將於下周一公開於實體店舖出售,不過韓國音樂產業協會就話USB唔可以被認定做音樂專輯,USB只能當作係音源下載嘅用具,所以就唔認定佢係專輯,不過假如USB內有音樂就有機會承認做專輯,不過暫時因為事件就令到GD呢隻專輯唔可以紀錄於韓國權威流行榜Gaon嘅專輯銷售榜單,同時亦都有機會影響到GD新歌喺各大電視台,電台嘅排名,因為SBS同MBC都以Gaon排名做基準.
對於自己嘅結晶品唔被當作專輯,GD今日就喺Instagram爆seed話:「What's the problem?」,又留言:「一個根本唔認識我係邊個嘅人來決定我嘅作品係唔係專輯個理由係甚麼?雖然一定有優點同缺點,但從錄音帶到CD,再到可以下載嘅音源,外形雖然一直都喺改變,可是其實最重要嘅難道唔係就算經過時間同歲月流逝後,仍然能喺心內耳朵內,喺腦海中回憶裏留下來嘅好音樂同埋歌詞嗎?」
對於USB係唔係專輯呢個爭議,Gaon方面相關人士回應傳媒就話現時GD隻USB係唔係當專輯仍未有定論,並表示向文化部遞交咗報告,目前正等待回覆.
至於GD所屬嘅YG事務所對於GD嘅USB專輯嘅爭議就發表官方立場,首先YG方面話平日CD只得700M容量,但今次GD呢隻USB有4GB容量,當中可以放數十首音樂,亦可以放下高清MV,而當USB接駁到電腦後就可以登錄特定服務網站,喺網站內不僅能下載新專輯嘅音樂,亦都也可以下載YG方面提供嘅GD照片(當中直到年底)及MV等相關內容.
YG表示其實佢哋對於Gaon嘅統計方式唔係存在不滿或者異議,只係認為目前情況係冇跟上時代節奏,USB係GD為粉絲提供更加多樣化嘅資訊而選擇嘅方法,所以不明白點解一定要用CD,同時又指基本上現時連老人家都唔會用CD播放器聽音樂,一般人亦都唔會利用CD儲存資訊,所以要限制用CD來作專輯,佢哋認為唔係好普遍嘅想法.


text:
正在瀏覽這個版面的使用者: 沒有註冊會員 和 3 位訪客
lkljason 寫:今晚襯有空檔睇左呢套戲,印像中日本漫畫改篇既電影一般影評都麻麻,唔係話唔跟原著就話好多細節無晒,好抱歉~~呢套既原著我無睇過,所以有無改有無盛我真係唔知,我而家純以一個未接觸過呢本漫畫既觀眾黎評,等你地知道我以乜野標準黎睇呢套戲.(車~~廢話呀!)
好~~言歸正傳講翻齣戲,故事內容講乜你地睇故事大綱約略都知勒,我唔多講.我之前對中島美嘉無乜好感,覺得又唔靚個樣又唔知點咁樣,但睇完套戲之後竟然有d like佢,佢個角色實在非常之討好,演譯得亦都好正 (梗正啦!做翻自己炸嘛~~ ).而另外個主角奈奈,樣字唔係太標清,但笑容搭夠,i like it~ (你有邊條女唔like架~~ ) .套戲有感動位,小小笑位,再加上有友情線,叉唔多成兩粒鐘都好充實,我個人就覺得無悶場勒!
提一提裡面除左首NANA主題曲幾好聽外,另外有條女唱果首慢歌都好好feel架!值得留意
總結,未睇既快睇,睇左既都不妨買隻黎儲,套戲比我預期中好睇,其待港版快d出買翻隻黎儲先 (如果出得好既話啦當然~~ )
報告完畢
大富豪 寫:
私家飛机展有冇 invitation?
蘇富比拍賣有冇專人跟住?
去馬交一次有冇4-5億 credit?
上次求投資者有冇 invitation?
去 Hermes 有冇 kelly bag 現貨任要?
有冇連相都未睇就去訂部千二萬賓利?
有冇買幽靈之子打孖買(用 cash 紅黑各一)?
有冇去意大利四五十萬訂金線西装?
有冇去意大利十萬訂對鞋..一次訂幾對?
有冇用百幾萬買副敏魚膠食?
有冇用十幾萬買條大黃花煎?'
如果一樣都冇就做富豪做到好失敗
PS 以上全部真人真事..


text:
從來都冇試過可以拎埋架單去第二度踩(因為我冇乍車)
今日二舅父一家帶我哋一齊去科學園踩單車High Tea...
起初諗住實好多人可能會有D危險! (因為未買頭盔護膝俾佢哋)
點知原來係自己太擔心
我哋朝早飲完茶就一齊上車向大埔科學院出發
大概20分鐘嘅路程我哋到咗科學院裡面
喺接近碼頭嘅地方落車
小朋友們梗係拎番佢哋各自嘅交通工具就去玩啦
今日真係好曬,都已經就踏入十月份,但係天氣仲係咁熱
不過都冇六七月份咁濕,所以雖然曬但係都還可以
再行前一點就係公廁
呢個公廁都幾綠化!
再向前行就係碼頭喇
我哋就停留喺呢度等小朋友踩番夠本
跟住行到海邊見到有人喺度釣魚
所以小朋友又好奇咁行埋去睇
Hysan一路嘈住話希望有得試吓釣魚
當然都係抱住新屎坑的心態
睇佢到時真係有得釣魚嗰陣可以等魚上釣等幾耐
今日天氣好好,影住個海唔駛ps都已經好藍
兩個都喺度鬥快真係睇到都覺得好危險
Hysan一踩就成個人去到盡
真係驚佢遲早有一次就跌得好勁
芊芊都唔弱用盡腳力踩個scooter!
踩到咁上下就要番啖水
芊芊踩踩吓就企喺度望住人哋餵小朋友食嘢
好攪笑!一路望住都唔走,正一八卦妹
兩個追追下終於肯停落嚟喇!
一齊望住大海真係好寫意好舒服....如果冇咁曬嘅話
跟住大家一齊分享吓水果
坐低休息吓!
芊芊餵完哥哥食跟住再餵表哥食!
跟住要做嘅梗係同陽光玩遊戲同大海影靚相啦
二舅父好勁,識得叫小朋友咁樣排
呢個影相陣勢好正影出嚟真係好齊整
跟住我哋就離碼頭打算去食個下午茶囉
其實頭先飲完茶冇耐真係未食得落
只係想飲啖汽水就真
起初以為呢度會好危險
因為有好多大人都喺度踩
但係原來大人的單車徑在海旁的側邊
小朋友就可以喺海旁邊踩(係護衛員準許的)
所以可以好放心咁俾小朋友喺呢度踩單車
仲有呢度有個急救站,如果踩單車整傷大家可以嚟呢度歇一歇
踩踩吓去到海旁大家又想喺度停一停坐低吹吹海風
呢種唔駛睇時間鍾意幾時踩幾時停低嘅感覺真係好
四個小朋友又一齊嚟影番張相!
跟住入咗嚟大家樂食番個高質素下午茶
其實都係一樣炸雞肶豬扒包
但係喺呢個環境底下同埋一家人喺度食真係一種高級享受(我覺得)
之後我哋去咗出面的露天弧形廣場度繼續玩
舅父帶咗個足球仔嚟踢
佢真係犀利可以同d小朋友玩得咁開心
個個都追住佢嚟踢個波!
女仔真係女仔,踢波好似唔係好啱芊芊
佢都係自己行埋一邊玩膠青蜓
但係點知....
因為芊芊玩隻膠青蜓太近自己塊面
所以𠝹到面豬燈!
傻妹喊都冇喊仲繼續玩...真係冇佢乎
d小朋友仲出動埋scooter去追舅父
真係誇張!
最後玩到日落我哋就行番去頭先碼頭嗰度
上車番屋企食晚飯lu....
Photo by CANON 5D Mark III, Len | EF 24-70mm f/2.8L IS II USM
呀劍評分: 8分
呀劍評語: 科學園夠哂大,可以沿住海旁踩單車真係好舒服,不過如果唔係有舅父車我哋去,我諗我都未必去!
(以上資料更新至文章當日)


text:
中環在線:
好「色」樓神掃波鞋襯衫
■「樓神」趙國雄噚日大曬黃色波鞋.
長實地產(1113)「樓神」趙國雄出名貪靚,每次現身見記者都由頭到腳襯到絕,眼鏡都有好多副慢慢配搭.佢噚日嘅衣著亮點就係鮮黃色運動鞋,同佢件Polo襯到呢……
趙國雄好似女人曬戰利品咁話,佢對鞋係佢之前飛德國時
買入嘅,呢個鞋款一共有4隻色,佢就一口氣買曬紅,綠,黃(每對約1,200元),佢冇買白色,因為佢怕易汙糟所以冇買.
佢呢個濕平方式,令人諗起千禧年代港產經典喜劇《龍咁威》入邊,李燦森飾演嘅二世祖吳樹喜,一下子買入好多部同款,唔同顏色嘅車時曾經有句對白:「都係嗰句,容易襯衫吖嘛!」
代言人上身狂sell鞋
問真啲樓神,對鞋有乜咁吸引,令佢都要忍唔住手掃貨?佢即刻好似代言人上身咁,盡情發揮佢sales本色,話呢對鞋係德國牌子,舒服到著咗好似有著之餘,由於底部係膠粒,所以行山過石澗時就唔會跣腳,仲可以就咁拋入洗衣機洗,著好耐都可以好似新嘅一樣雲雲.聽佢一輪嘴咁講,唔知以為佢攞咗香港代理權㖭呀.
除咗衫,樓神都好注意眼鏡配搭,佢屋企收藏超過50副Ray Ban太陽眼鏡之外,佢又周不時換形象,戴過貓嘜手工框,紅色木手工框之類見傳媒.佢近年戴太陽眼鏡嘅次數都越來越密,唔通因為要度計幫長實賣樓,搞到成日熊貓眼,要遮一遮個倦容?
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
依幾日小小豬間中都有幾聲乾咳,作為一名慈母(哈哈哈…又借機讚下自己)緊係即刻去買料煲止咳湯,不過最後就煲左一個潤肺嘅桔餅雪梨乾雪耳湯~
其實當我地藥材店時,只係打算煲啲止咳湯,同老板傾開計,佢問我小小豬係點咳之後,就介紹我煲依個桔餅雪梨乾雪耳湯.
佢話一到夏天,唔好話小朋友,就連我地大人都會成日食雪糕飲汽水,仲要唔凍嗰啲都唔食,所以冷親條氣管兼凍親個肺,就緊係會有乾咳啦!
聽落又有少少道理,依排小小豬又真係密密食雪糕,次次乾咳都係食完雪糕之後.就連我都有覺得飲完冰凍汽水之後,氣管敏感嘅我又真係好似條氣會唔多順.所以就試下老板提意,煲嚟三口子潤肺暖下氣管.
材料方面就有豬肉眼$40,桔餅兩塊,雪梨乾一兩,雪耳一朵,蜜棗三粒蜜,南北杏少少~
雪耳浸洗去蒂切細舊;其他藥材浸10分鐘沖淨;瘦肉洗淨汆水備用
煲內放約3L水,水滾後放入所有材料
待再次滾起時,用大火加蓋煲約30分鐘
再轉慢火加蓋煲1.5小時
最後加入少少鹽調味,就可以飲啦
其實之前都分別煲過桔餅,雪梨乾同埋雪耳湯,將三樣材料加埋一齊都好似係第一次,三樣都算甜嘅材料又幾好飲,帶一點點嘅甜品,又有雪耳嘅滋潤,真係唔錯呀!
唔好再話夏天唔洗飲湯水,因為飲靚湯係冇分時候….應該係話係適當時候就總有一款靚湯啱你飲呀!


text:
因為我實在好enjoy 大少係我身邊既日子, 依家有左小朋友, 更加珍惜假期....
不過歡樂既時間總係過得特別快, 又係時候講拜拜, 聽日又要返反去殘酷既現實 (由得我發下牢騷..哈!)
上星期六係我地既結婚紀念日!!!! 話咁快又一年, 仲記得上年book晒酒店去澳門玩, 但撞正打八號風球, 被迫取消, 依家眨下眼又一年~
有左小朋友, 咩節日都要諗埋佢地一份, 由於無老人家幫手, 極其量只可以留低妹妹俾工人湊, 我唔放心佢湊兩個, 所以二人世界?! No more la~
不過我地都唔介意既, 同埋佢地一齊出去, 雖然會攰啲, 但都好開心!!!!
一早帶承熹采霖落公園玩一陣 --> 之後帶承熹上PG --> 上完堂突然想上山頂行個圈食個LUNCH --> 夜晚去洲際食早段Buffet --> 八點食完睇埋幻彩詠香江然後返屋企! 最後仲趕到九點前返到屋企見下妹妹一面然後佢就入房訓覺~ What a wonderful day!!
依家天氣好舒服, 唔太熱, 好適合做戶外活動, 要多多出去, 否則遲啲又話凍~
承熹一落去無耐就俾我罰企!! 叫佢唔好攪啲吹波波水, 佢都係唔聽話, 仲倒瀉晒~ 唉
唔識吹, 哈!
承熹越黎越夠膽自己一個打千秋
細膽妹妹除左陌生人抱佢會喊外, 原來去到陌生環境如果放低佢, 佢都一樣會喊!
妹妹第一次打千秋
有得落公園玩就最開心
下一站 ---> 山頂廣場
同承熹上完playgroup突然心血來潮想去山頂行個圈, 一想到去先諗起, 原來對上一次我黎山頂, 係同媽咪黎.... 好傷心, 好掛住媽咪!
呢到有個小型展覽, 啲作品都幾creative
承熹好似好識欣賞咁, 無啦啦自己雙手插住褲袋
去完山頂返屋企放換件衫再出發去洲際食buffet~
承熹又係由頭帶到尾, 帶埋佢去最抵食!
呢條墨汁蒜蓉條係超超超超好味!
承熹都encore左四條!
見到佢咁鐘意食野就開心
好古惑!
好鐘意佢地既馬卡龍, 唔太甜, 尤其中間個隻咖啡味, 超正~
buffet好唔錯, 除左有好多海鮮外, 最surprise係佢地既熱葷都好好味!!!!
食完出去睇下夜景, 當晚既月光已經好圓
三年前就係係到簽紙成為吳太, 眨下眼仲生左兩個小豆丁! 好感恩~
我都係第一次係街到睇幻彩詠香江, 以前多數係餐廳入面睇, 覺得好悶, 今次同承熹一齊睇, 特別好睇!


text:
麻甩聚頭,老老竇竇十居八九都係大排檔茶餐廳打邊爐咁上下啦,都係個啲野.
細個嘅時候,Admin我話我唔飲酒咖,當啲麻甩好型好勁好成人咁叫Jolly Shandy嘅時候呢,我就舉手嗌:「人黎,比支維她奶我丫.」
結果到左今時今日?Admin我除左拍枱講俚語嗌收皮之外,仲會自備酒水去開餐添.學子華神話齋,細個我夠話唔同女仔玩啦,大個我咪比女仔……
大排檔十碟小炒,九碟熱氣,丫唔係,係九碟有鑊氣.當中椒鹽系就係Admin嘅至愛.佢唔似避風塘系咁山頭主義,避咩風塘啫,你咪又係中華人民共和國不可分割嘅一部份.相反,「椒鹽」呢個牌頭就係低調,係深沉,係平凡中有器用.
我一坐低,menu都唔使check就叫左句:「服務員,來一客椒鹽九肚魚.」大家有無留意,椒鹽九肚魚一般黎講呢,都會好似好九唔搭八咁跟碟醋.Admin有個極度簡化嘅觀念,就係跟得醋嘅野呢,我都會試下夾意大利紅酒睇下得唔得嘅.
今次我就帶左支Caiarossa嘅Pergolaia 2006去會一會佢.
Caiarossa呢個酒莊黎自意大利中部Tuscany,宜家已經歸波爾多列級名莊Ch Giscours同Ch du Tertre嘅莊主所有.Caiarossa嘅旗艦酒「Caiarossa」由N種提子混合而成,非常有特色.不過今次我地飲嘅係另一支酒「Pergolaia」.
Pergolaia用嘅提子以Tuscany盛產嘅Sangiovese為主,只加入左少量嘅Merlot,Cabernet Franc等作為輔助.
呢支酒嘅一大重點,就係抵飲,百零二百蚊左右但係質素遠超呢個價格.當然唔會話好複雜好深奧,但結構相當完整而且味道有一定層次.
入口以成熟嘅紅色果實為主,布冧,櫻桃,紅桑子等,非常可口.同時散發花香,土壤,丁香等氣息.
之所以我會嘗試用意大利紅酒夾一啲一向跟開醋嘅食物,係因為唔少意大利紅提係有天然嘅高酸度,Sangiovese正是其一.
呢支Pergolaia亦唔例外,酸度充足,而由於已有一定陳年,入口並唔尖銳.單寧亦因為年月而融合得更加細緻.
呢支酒雖然未必會用黎出啲咩大場面,但飲起上黎,就非常之有親切感.我誠意推介比咁多位讀者.


text:
一矽氧烷化合物包含多數個矽氧烷重複單元,且至少一部份之此等矽氧烷重複單元係符合一特別結構之環矽氧烷重複單元.一用於製造此等矽氧烷化合物之方法亦被提供.一用於使用所述矽氧烷化合物製造經交聯之矽氧聚合物的經交聯之矽氧聚合物的方法及套組亦被提供.一發光二極體(LED)包含一封裝物,且此封裝物包含一自所述矽氧烷化合物製造之經交聯的矽氧聚合物.
1.一種矽氧烷化合物,包含多數個矽氧烷重複單元,其中,約10莫耳%或更多之該等矽氧烷重複單元係環三矽氧烷重複單元,且該等環三矽氧烷重複單元係獨立地選自由符合下列化學式(I)之結構的環三矽氧烷重複單元所組成之組群: [圖] 其中,R 1 及R 2 係獨立地選自由烷基基團,經取代之烷基基團,環烷基基團,經取代之環烷基基團,烯基基團,經取代之烯基基團,環烯基基團,經取代之環烯基基團,雜環基基團,經取代之雜環基基團,芳基基團,經取代之芳基基團,雜芳基基團,經取代之雜芳基基團,三烷基矽烷氧基基團,芳基二烷基矽烷氧基基團,烷基二芳基矽烷氧基基團,及三芳基矽烷氧基基團所組成之組群;R 3 及R 4 係獨立地選自由烷基基團,經取代之烷基基團,烷二基基團,經取代之烷二基基團,環烷基基團,經取代之環烷基基團,烯基基團,經取代之烯基基團,烯二基基團,經取代之烯二基基團,環烯基基團,經取代之環烯基基團,雜環基基團,經取代之雜環基基團,芳基基團,經取代之芳基基團,雜芳基基團,經取代之雜芳基基團,三烷基矽烷氧基基團,芳基二烷基矽烷氧基基團,烷基二芳基矽烷氧基基團,及三芳基矽烷氧基基團所組成之組群;只要若R 3 及R 4 之一者係選自由烷二基基團,經取代之烷二基基團,烯二基基團,及經取代之烯二基基團所組成之組群,則R 3 及R 4 之另一者亦係選自由烷二基基團,經取代之烷二基基團,烯二基基團,及經取代之烯二基基團所組成之組群,且R 3 及R 4 鍵結形成一環狀部份. 2.如請求項1之矽氧烷化合物,其中,R 3 及R 4 係獨立地選自由烷基基團,鹵烷基基團,及芳基基團所組成之組群. 3.如請求項2之矽氧烷化合物,其中,R 3 及R 4 係獨立地選自由芳基基團所組成之組群. 4.如請求項3之矽氧烷化合物,其中,R 3 及R 4 每一者係苯基基團. 5.如請求項1之矽氧烷化合物,其中,該矽氧烷化合物進一步包含至少一符合化學式(X)之結構的鏈段 [圖] 其中,R 10 及R 11 係獨立地選自由氫,烷基基團,經取代之烷基基團,環烷基基團,經取代之環烷基基團,烯基基團,經取代之烯基基團,環烯基基團,經取代之環烯基基團,雜環基基團,經取代之雜環基基團,芳基基團,經取代之芳基基團,雜芳基基團,經取代之雜芳基基團,三烷基矽烷氧基基團,芳基二烷基矽烷氧基基團,烷基二芳基矽烷氧基基團,及三芳基矽烷氧基基團所組成之組
專利資訊及圖示來源: 中華民國專利資訊檢索系統


text:
同幾位院友食飯,話題都係離唔開跑步呀,跑山呀,有乜嘢比賽好玩呀咁!當時,我突然諗起第32屆那霸馬拉松.那霸馬其實好特別,首先佢雖然係12月舉行,但那霸市屬於高溫多雨的副熱帶型氣候,所以平均氣溫都有成24,25度左右,大家要預咗跑熱馬!另外就係沿途多嘢食到好似 buffet 咁!
呢隻馬絕對做唔到時間,頭半馬上斜上到 hihi,起碼用咗6成體力,加上好多時得一條行車路跑,勁塞人,所以都係 fun run 最實際!但呢隻馬仔氣氛好到不得了,大會冇提供嘢食,但民間補給多到你食到飽,我記憶中食過燒和牛,大量蜜柑,大蕃茄,忌廉蛋糕,冰條,牛肉飯,流水麵,蕎麥麵,八爪魚波,飯團,紅豆麵包……仲飲咗麥茶,可樂同益力多!啲power gel 根本唔需要出場!再加上那霸市民熱情地沿途打氣同 high 5,都令到所有跑者都樂而忘返.
但有兩點係跑那霸馬前大家必須注意嘅地方,首先就係天氣,前文講過呢隻係一隻熱馬,所以必須注意體力同埋身體狀況,就好似剛剛第32屆咁,大會話當日平均溫度接近26度,我相信唔止,加上太陽伯伯嘅威力,簡真係攞你命三千,搞到當日嘅完賽率只有53.22%.
另外,就係大會嘅關閘時間.日本人雖然熱情好客,但呢方面大會真係嚴格執行,那怕只係淨返幾百米就到終點都照閘你,所以真係要多加留意,唔係真係喊都無謂.以下呢段片就係當日關閘嘅慘況!
後記
那霸馬限時係6小時15分鐘,我當日完成我嘅PW,一共用咗4小40分鐘左右完成呢 42.195 公里,但中途去洗手間同埋排隊食嘢係用咗半個鐘!所以大家如果有信心能夠連玩連食連等上線可以喺5小時45分鐘左右完成的話,我絕對建議大家參與.
Fitz.hk Facebook專頁
[非理性討論] 跑步界的趷趷剛
[親身實證] 跑步的二三事: 中槍與裝備L
Fitz Running 跑步
分享連結:


text:
曾經,我係經歷過比「褲穿窿」更加窮嘅地步.
如果話入大學頭一年有邊樣嘢叻咗,可能係我嘅心算,因為我要計住每個月補習搵雞碎咁多嘅錢可以點洗.但我女朋友屋企,就冚家(都係中)產 .
我係住大學宿舍嘅.而女朋友呢,係用世伯份工嘅房屋津貼,租咗個萬七蚊嘅單位當宿舍.佢仲要同我呻:「 我要俾水電媒都好重皮架!」咁實在太委屈佢喇……
嗰次,應該係我除咗喺Econ教科書以外,第一次真正認識到咩叫「貧富懸殊」.
為咗要維持同女朋友高消費嘅拍拖生活,每一種諗得出,諗唔出嘅財技我都用盡:咩都碌卡買;同朋友食飯就扮無現金喺身然後碌卡,收返啲現金用嚟捱到月尾;A卡卡數到期,就用B卡找數;結欠幾千,就求其找住個零頭先;最誇張,我係連「財務兄弟」都幫襯過,但俾唔到好高嘅入息證明,根本批唔到幾多.
有一晚喺屋企,我猶疑咗好耐,終於敲門入咗媽咪房同佢講呢件事,點知……原來之前阿哥借咗廿萬搞結婚條數,佢都甩咗好耐無還,搞到而家屋企成日有人打電話嚟追數,有時仲上門係咁拍門,我哋要唔出聲扮無人喺屋企.
咁落去都唔係辦法,阿哥提議按咗我哋住緊層居屋去還錢,免補地價最高可以借到去樓價六成架.嘩,終於數得出呢屆政府有那麼一點點德政,可以惠及我呢位廢青,我從來未試過咁感恩.按咗層樓,總好過一直卡冚卡,蝕咁多信用卡利息幫人養家.
上網搜集過資料,知道有好多中介都係呃人.終於靠朋友介紹,搵咗間出名文件跟得足嘅公司辦手續,仲幫我哋搵咗間最適合嘅銀行申請.最緊要係收得平,仲要不成功不收費嘛,哪有錢,你老母.
呢段期間,我盡量去補多啲習,洗少啲,用大部分嘅錢去還卡數.但結欠數字嘅增長,絕對可以媲美班高官花費公帑嘅速度,我甚至懷疑班官做政府之前就係做銀行……
幾個月之後房署批咗我哋嘅申請.終於搞掂咗條數數,我有種好似急屎終於搵到廁所嘅舒懷感覺.
母親節嗰晚,媽咪提議不如全家去個日本旅行:「我好想去北海道呀,嗰到有間新開嘅溫泉酒店好靚架,仲有呢……」唔知點解,我同阿哥好似感覺到一絲嘅不對勁,繼而對望.阿媽繼續講:「怕咩吖,碌卡咪得囉.我仲想去埋大阪添呀,聽講梅田好多嘢買架,我都仲未去過日本……」
嗯,反正居屋按揭條數有成廿五年還款期咁耐.長命債,咪長命還囉……可?


text:
2012年10月10日下午5:55公開累積瀏覽 260
之前小兔唔係咁肯張開口比媽媽擦牙, 自從媽媽早前去洗牙, 帶埋小兔去, 番到屋企媽媽扮牙醫, 爸爸扮張自動椅, 屋企書枱燈扮牙齒盞燈,咁小兔就開始肯擦牙.
唔張開口尤自可, 一張開口, 我見到佢D牙有黑點!!
所以就BOOK 左牙醫檢查下牙齒+洗牙.
事前有再播U TUBE 小朋友洗牙片比佢睇, 同埋提佢會有D吱吱聲嫁,好高音,叫佢記得冷靜.
去到牙醫到E生先叫小兔瞓上牙醫自動椅度, 比鏡佢睇(我地係至企玩過無數咁多次), 小兔好開心.
話佢知你有D黑色點點.
媽媽:醫生其實點解會有D黑點.
醫生:牙紋深既人就易有
(即係依爸爸啦!因為E生都有同爸爸講過呢個問題)
醫生攞起一支吸管, 攞左杯水吸比小兔睇, 話佢知呢支管會吸水.
再攞起支高壓水槍, 話小兔知會噴水.
然後攞起支野話佢知係牙擦.
小兔點頭, 跟住就開始...
阿小朋友呢唔係咁識咬住支吸管, 有時又頂左條脷出來, 不過都算OK 既
但到後期就有少少緊張, 我見到佢WEAR 面,(開始有果D 高音支支聲, 爸爸都有話果D 支支聲係直接傳到頭骨, 其實好辛苦嫁) 有少少想喊.. 但佢都忍住, 我走去捉住佢手, 話佢知好快.
E生同佢加牙膏擦, 佢話牙膏好咸.
E生話:薄荷來喎, 應該涼至係喎
最後都可以完成 . 媽媽覺得小兔好叻好勇敢!


text:
因為買咗對新鞋仔, 所以呢排都係著番d淺色衫, 咁更係要整番個襯嘅指甲啦!! 我選咗金色~~~ 可惜...都係略膁唔係好夠金, 不過算啦! 我今次剩用指甲油, 冇整gel甲! 順便比d指甲休息吓, 下次哎! 下次都係時間操番d gel甲款啦! 如果唔係生疏曬就唔好啦!!
2008年5月23日 星期五
2008年5月9日 星期五
生日更係要紅d啦!!
呢個係我嘅生日甲, 由於係冇時間只好拎d嘢番公司整, 所以只係玩到閃石咋, 都好過冇啦!! 不過又出奇喎, 我用親呢隻紅色, d人都話好靚!! 咁又係嘅, 紅色指甲油真係幾難買o家!! 鮮得滯又娘又阿太, 橙得滯就重醜, 唉!! 搞到我都有d擔心, 用完呢支點算~~
2008年4月13日 星期日
又有新嘢啦! 呵呵呵!!
尋晚囉! 諗住今日整指甲, 咁為咗爭取時間, 我尋晚就洗咗一邊指甲啦! 隻手指公重怪怪哋, 比我起埋添! 點知今日一d整指甲嘅mood都冇囉! 但係唔整...又邊到得呢!!!
睇吓自己d甲油, 呀!!! 試吓隻藍色先! 嘩! 隻藍色好靚呀! 就咁塗都咁靚, 咁求其貼d石都得啦! 所以我就加咗d閃粉, 同貼咗d石囉! 嘻嘻!
2008年4月6日 星期日
冇乜材料底下, 都ok啦!
今日邊到都冇去, 就向屋企整指甲, 望吓d甲油, 選擇又唔多, 又費事落街買, 所以就地取材整咗呢款, 大家又睇吓點...
2008年3月27日 星期四
又有新傑作啦!
尋日豬豬嚟我屋企搵我整指甲, 今次佢自己有曬 idea喎! 其實我成日覺得整甲都唔係用好多時間呀! 諗整咩先最頭痕! 自從玩埋甲油之後, 我覺得多咗好多嘢玩呀! 我個人又貪新鮮喎! 成日都要轉款, e+唔鍾意又可以即刻整走佢, 唔洗次次改個gel甲改到自己d指甲都壞曬!
佢話今次想整粉紅色豹紋喎! 整完gel甲之後, 我哋發現屋企d粉紅色都唔夠靚, 結果就即刻走咗落街買, 好彩慈云山有莎莎都幾方便, 哈哈! 又比我哋買到合曬心水嘅甲油喎! 大家睇吓今次嘅作品!
2007年6月15日 星期五
新作品
我決定開一個新分類比d拍甲,哈哈!我發覺自己開始有d發癲啦!其實我呢兩日真係累到PK,但係好似尋晚咁,豬豬入嚟我屋企做轉款,我都重係好樂意幫佢做,結果佢做完都10:30啦!我重要幫自己整埋,結果又成點先訓,唉!我真係好需要休息呀!但係偏偏自己又懶玩,又想多d練習!唉!
2007年6月11日 星期一
真係要勤力d先得啦!好難呀!
之前講過第一第二堂都冇乜難度,第一堂只係教咗增長同埋法式閃粉
近期玩得最耐最投入嘅玩意
最衰係May May啦!成日攞d手指出嚟曬,搞到我都心癢癢!之前去影結婚相嗰陣未走咗整Gel Nail囉!諗住影相影到d手指都靚d嘛!哎呀!實在太靚啦!重鬼死咁多人讚添!
近排同沙律傾開,佢又極力咁叫我學番門手藝喎!又話學識第日開鋪又剩!其實我唔諗咁遠呀!我剩係諗我自己出街整都成三百幾蚊次啦!咁不如比千零蚊學咗,自己整重化算啦!如果操熟咗之後重可以幫d fd整,當係freelance都好哎嘛!
結果,我就同May May報咗名喇!原來其實都唔係好難咋喎,不過真係要比好多時間練習囉!當我上完第一堂,我已經可以幫自己增長指甲同埋整法式閃粉啦!重整得好靚添,沙律話直頭靚過向街整呀!開心到我哎!第二堂就學用甲片,法式同Colour Gel漸變,有d難度,但係Miss話如果d客太冇時停,最好就用法式甲片或者半假甲同佢整,因為時間快d同埋包靚!
上完第二堂未覺有咩難度,就膽粗粗幫Keobe (我細佬女友)整啦!一整整咗四粒鐘,重要係因為太眼訓草草收場嗰隻,真係唔好意思啦!哈哈!不過事後先諗起,唔記得影番張相呀!話曬都係第一次嘅傑作哎!唉!真失敗呀!
不過唔緊要,我已經搵咗第二位Model,就係我表妹豬豬喇!佢d指甲不嬲都成日斷,而且佢重有咬指甲嘅習慣添,希望今次增長咗d指甲會幫佢介埋咬指甲嘅習慣啦!搞咗一大餐,決定幫佢整法式+閃石,唔知點解第一次整嘅人,通常都會比d閃石吸引住o家!哈哈!今次整個法式,只係用咗3個半鐘啫!For新手嚟講真係算快啦!我重要唔係用法式甲片喎,真係人手畫o家!算係咁o家啦!但係因為大家都冇Idea嘅原故,剩係+閃石都+咗3粒鐘囉!哈哈哈!不過出嚟嘅效果都O哎!大家睇吓係唔係?
雖然,都係有不足之處,例如指甲個型修得未夠靚啦!但係新人嚟講,應該都Pass呱?大家比d意見啦!


text:
喺梁錦松出嚟撐普教中,係J5台講普通話寫簡體字之前,危害本地語文文化嘅大計其實一早已經開始.一個只得普通話同簡體字嘅香港,其實並無大家想像中咁遙遠.
喺兩年前嘅二月,教育局網頁靜靜雞刪走「學術研究指出,普教中並無助教學效能,甚至可能比粵教中更差」嘅字句,企圖掩飾普教中教學成效成疑嘅事實.發現咗呢件事嘅中學生,喺Facebook到開左一個叫「學生哥齊反普教中」嘅Page,想喚起大家嘅關注.
一個只得普通話同簡體字嘅香港,其實並無大家想像中咁遙遠.
普教中學生關注組,就係係呢件事後成立,開始捍衞粵語文化嘅工作.
兩年過去,仍然有大量學校推行普教中,數字更有上升趨勢.今時今日,已經有七成小學,三成中學係用緊普通話去上中文堂.原因不外乎幾樣:第一,好多家長想仔女學好普通話,以後北望神州,商機處處;第二,唔少人迷信普教中可以令學生中文成績好啲.
對於第一點,無錯,要同學上堂講普通話唔講廣東話,的確係會令佢地普通話更加流利.而如果家長支持普教中嘅原因,就係一心想仔女第日可以同大陸嘅各位高官商賈用普通話流利溝通,咁我亦難以反駁.我只係想大家反思:絕大部份學校已經有普通話堂,香港人係咪真係要為咗迎合中國市場而連其他課堂都要用普通話呢?香港人為咗迎合大陸,重要犧牲幾多,付出幾多去換呢?如果繼續用呢種唯利是圖嘅思維去決定我地下一代嘅教育方向,今日係普教中,他日可能係國教重臨,甚至有其他更誇張嘅政策將香港學生變做一個個「符合國情」嘅「中國人」嘅時候,我地係咪又要睇錢份上含淚接受呢?如果只係為左學好普通話,絕對唔應該係用一個「代替廣東話」嘅方法去推行,呢個係香港人嘅尊嚴問題.
至於對於第二點,唔打算喺度詳細反駁,因為一講真係幾匹布咁長,有興趣可以搵返相關論述或者再私下問我.但最少最少,連教育局豁下嘅語常會自己都係2003年嘅研究報告指出普教中無教學實證;連建制派黨鞭曾鈺成都出黎話用廣東話學唐詩宋詞更加合適,就可見普教中成效爭議之大,連建制內部都未有統一說法.教育局為期四年嘅普教中試驗計劃2014年已經完結,時至今日,份報告都仲未公開.究竟呢個試驗入面死左幾多隻白老鼠?無人知,當局一直收收埋埋唔話比大家知.唯一可以知嘅係,我地嘅政府仍然大肆將呢一個唔知係藥物定毒品嘅政策,推比慘成白老鼠嘅香港莘莘學子.由語常會嘅兩億公帤資助計劃,到教育局嘅中文科課程文件更新,推普廢粵嘅機器一直未有停過.
我地嘅政府仍然大肆將呢一個唔知係藥物定毒品嘅政策,推比慘成白老鼠嘅香港莘莘學子.
或者大家對一個政策無咩感覺,更加對咩學術研究,教育政策絲毫不感興趣.唔緊要,其實當日我開始反普教中嘅時候都係一樣.會企出黎反對,原因其實再簡單不過.喺我讀中學嘅時候,學校隔離間小學正正就推行緊普教中.每日朝早返學經過係小學門外排隊嘅小朋友,我都會聽到佢地傾偈.唔知由幾時開始,我聽到愈嚟愈多嘅普通話,愈黎愈少嘅廣東話.我記得六,七年前,我讀中一,二嘅時候,好似唔係咁架.小朋友就係代表住未來嘅香港.我好驚,未來嘅香港係咪就係一個只有「魚肉丸子」,再無「魚蛋」嘅「中國城市」.
一個好爛嘅爛Gag,但的確係部份普教中學生面對緊嘅情況.
每次想放棄唔再搞呢個議題嘅時候,總會有一啲機會比我撞到一班講普通話嘅小朋友,一次係我食緊米線嘅時候,一次係我係小學做緊兼職導師嘅時候,一次係係大學撞到嚟參觀嘅小學生嘅時候.每一次,都係佢地提醒我,我係幾咁珍惜香港可以聽到廣東話嘅機會;提醒我,令我自豪嘅香港獨有文化係幾咁岌岌可危.再到近期,電影《十年》,梁錦松,J5台,精靈寶可夢等嘅事件,終於令到大眾開始關注本地語文文化嘅問題.
香港係一個充滿各種疾病嘅城市,每隔兩三日就會有一個新嘅議題要大家去關注,甚至去抗爭.但我仍然好卑微地希望,大家可以放多少少嘅注意力喺推普廢粵,棄繁寫簡嘅問題上.我哋之所以愛香港,香港之所以係香港,係因為佢有住同大陸其他城市唔同嘅地方.而係我心目中,廣東話正正係其中之一.廣東道,已經再聽唔到廣東話.如果有一日,成個香港留返低嘅只有普通話簡體字,呢個城市已經唔再係我所鍾愛,我嘅土生土長之地.
廣東道,已經再聽唔到廣東話.如果有一日,香港留低嘅只有普通話簡體字,呢個城市就已經唔再係我所鍾愛,我嘅土生土長之地.
好多人睇《十年》,話《自焚者》令佢地感觸落淚,但係跟進普教中議題兩年後,《方言》帶比我同樣嘅震撼.震撼在於呢一個十年後嘅想像,不痛不癢;佢唔似得自焚者一樣叫人撕裂心肺,甚至大家聽到劇中主角用唔咸唔淡嘅普通話講「貝克漢姆」嘅時候,仲會輕輕鬆鬆咁笑幾聲.但係呢啲笑聲嘅背後,其實同樣隱藏住呢一個城市嘅衰亡.兩年黎,我所體會到嘅,係一個文化議題係幾容易被人忽視;普教中唔似得當年反國教一樣,可以用「洗腦」兩隻大字去吸引大家嘅注意.始終文化比起政治可能更虛無漂渺,更加難以係短時間內顈大家義憤填膺.而普通話,亦都可能十個有七個香港人試過因工作需要而講,大家好自然就會不以為然.溫水煮蛙下,大家都意識唔到呢個問題嘅迫切性.
J5台開播嗰日,我由衷地擔心,《十年》入面呢一幕可能過多四五年已經成真.
如果你問我:「咁我可以做啲咩?」好坦白講,呢一刻我答你唔到.的而且確,係呢一個年代,傳統嘅抗爭,或者所謂社運手法已經唔再有好嘅成效.呢一刻,我但求嘅只係呢一個訊息可以深植係每一個愛香港嘅香港人心目中,等一個機會,一齊去對抗危害香港文化嘅政策,守護返香港價值.至少至少,好現實去睇一點,所有有影響力嘅政黨政團多多少少,都要因應民意去決定自己嘅取態,行動.到遲啲要夾實呀邊個黨或者邊個議員時候,就好睇每一位香港人有幾關注呢一個議題架啦.
為時已晚?為時未晚.
史上最殘酷,但亦可能係最厲害嘅侵略者希特拉講過:「要消滅一個民族,要先瓦解它的文化;要瓦解它的文化,先消滅承載它的語言;要消滅這種語言,先從學校裏下手.」呢個正正就係我地香港人,所面對緊嘅可怕現實.但正如《十年》所指,為時未晚.港中足球大戰話比我地知,香港人面對嘅困難眾多,但我地仍然要堅持相信守到完場,未到最後,唔好放棄.但如果到左今時今日,大家對香港語文文化面對緊嘅侵略,仍然視若無睹,咁「為時未晚」慢慢就會變成「為時已晚」.
廣東話告急.
衞我語文,毋須解釋.


text:
葉劉還會發什麼夢?香港人發夢冇咁早!
雖然有人話佢敢於追夢,始終覺得佢從未間斷在發她權力夢.今朝特首夢醒,她與香港主流民意,仍然只會是同床異夢. 好難忘記,當年陳方安生還是政務司司長,話公務員要保持政治中立,葉劉藐咀藐舌,話公務員從來都唔係政治中立,亦都唔需要政治中立.之後,終於咪俾董建華搞掂咗嗰個從來不會問責的所謂政治問責制囉. 好難忘記,當年佢話如果唔要求人大釋法,就會有168萬人湧入香港,打開咗人大釋法這一個缺口,仲係唔依基本法規定嘅相關程序添. 好難忘記,當年佢推銷23條,佢對反對意見態度之輕蔑. 好難忘記,近呢幾年,佢做咗議員之後,中聯辦講乜佢就講乜,叫佢哋做乜佢就做乜.佢又冇乜自知之明,經常自吹自擂,講埋啲嘢又反智又低智. 更加唔會忘記,佢對人大831政改框架嘅態度.當時佢嘅說法,同今日一比較,可以睇得出這個人是如何前言不對後語,而且真係冇乜原則,冇乜堅持,任何嘢都係睇頭. 仲記唔記得,政改於2015年投票嗰日,等埋發叔事件?事後,佢上電台節目喊住口,話覺得好對唔住(對唔住邊個?);仲話佢哋建制派個個都好乖,跟住仲去中聯辦道歉. 大家又記唔記得,現屆立法會選舉前及後,政府違法玩DQ,佢採取乜嘢立場? 今次參選,詳情


text:
買房託比買樓更佳??
->>按此到討論區發問
可能你都聽過人講:「我有個uncle炒股票好叻,成間半島豪庭就用佢炒股賺既錢買番黎.佢比過兩個number我,506我冇買點知升到傻左,所以今次813我買番幾手.另外佢話有d股票可以長唔放,好似823, 2778咁! 有錢就買d用黎收息,唔使成日睇住咁煩,派息都派成6厘.你而家買樓都冇收成6厘息啦!」
首先樓確實係香港人至愛,連衝量人炒股成唔成功都要用舊錢大到可買樓黎表明.Well,希望可以由本篇討論下港人在投資上幾個諗法.「比number」呢個term真係好神聖,每隻股票只要經「比個number你」呢個詞彙修飾一下,即刻變得有神聖感同吸引力! 另外比number一定要配合仙股用,因仙股市場係無理得唔可以用任何基本或技術分析去解釋.只能用民間口耳相傳一些關於該公司既謠言,而當股價稍有眉目大批民眾即可協助炒高爆上.
但係,炒仙股而發達既機會有幾大呢? 相信長睹必輸既理論適用.由於你唔係insider(即係該公司管理層或關連人仕),所以你買入該股贏錢既機會最好只係50%贏面.你玩幾鋪確實有連贏機會,但次數一多你必然輸返哂落去.所以除非你真係insider,否則都唔好指望靠股仔賺錢,恐怕賺個名牌手袋都難!
近排房託咁hit都因為823升到40蚊,但係奇在d人仲以為佢派息仲係6厘.首先諗樣認為你筆錢主打收息就唔好買股,主打賺價就唔好買債,每樣投資工具皆有其優劣而投資人需做就好適當運用其特性.就因為咁買房託請先留意佢現時派息率及價格.仲有買股一般好少可做高倍數槓桿借貸,買樓就可以,因為抵押品質素大有不同,此乃股樓其一大分別.係冇槓桿下,用40萬買股票只可以用該筆數留黎計6%息.而樓房提供五倍或至近十倍槓桿下,你比40萬首期後可以用400萬去近3%回報收租,分別好大! 當然風險係可輸到唔要間樓都甩唔到身.
最後,亦係聽過n咁多次,就係講呢個投資方法係你唔使成日睇住.其實投資都係一分耕耘,一分收穫.請唔好再相信咩買隻匯豐擺埋佢放十年呢樣野啦.一係比心機搵多d,一係就分些少時間睇下你既投資啦!
January 4th, 2013 by admin | Type: Standard Filed Under:
股市文摘


text:
Tuesday, July 26, 2016
7月札記
自從返左新office後,
無得寫blog之餘連internet都上唔到, 日日要扮做野都幾難過,不過就好productive, 好快就做哂d野, 雖然我老公話咁你打工就應該係咁,但我都想有時做下自己野嘛.
Anyway, 7 月咁快又過得7788, 呢邊既summer基本上係得7,8 月,所以個個summer都會將d activity排得好密,無計啦,天氣一凍就唔可以出室外玩,
唯有趁呢排天氣暖就chur盡去. summer第一次去沙灘+bbq, 其實都幾辛苦,因為又要帶好多食物,同埋燒野個度唔係沙灘入面, 所以基本上好難玩到沙同水, 下次都係齋去沙灘玩算.
有個wkend無咁忙, 就同佢地去屋企附近個park玩, 雖然唔平,但佢兩姐妹一齊坐住玩,都好開心呀!
老公cousin係LA飛過黎,因為佢個女想過ny讀書,
想過來睇學校. 我係度諗,如果將來我個女話要去第二度讀書,我應該跟住佢呀, 定係放手比佢自己去呢? 我之後又諗,想當初我自己一個飛去老遠留學, 我又會夠膽而我父母又無所謂既? 或者佢地放心我唔會亂黎卦. umm.. 咁多年後,真係到時先算啦,哈哈.
99 話我知佢要同樓下去旅行,即係叫我自己湊番d女, 我岩岩轉工,又要遲到早退成個week, 佢都係諗自己架啦. 佢開頭話叫62 湊hannah返學放學,我怕,所以唯有自己頂硬上,
返到屋企仲要煮飯洗碗,一個星期幾難捱, 不過係屋企食飯就開心d, 唔駛對住d唔想見既人. 係99 飛左後,意外就發生, 一朝早兩個女係度玩門,emma匿係closet門後, hannah就關門,點知emma隻腳指甲比度門整反左, 心痛c我呀! 不過佢係喊左幾聲就無野,照玩,我都唔知話佢强定貪玩! 咁好彩62 同佢睇醫生,醫生都無咩野,但我就無左3魂7泊,好驚好驚!
上個weekend去左朋友仔生日會,天氣好熱,
熱到我都無咩心機,好彩個度岩岩噴水淋花,d小朋友就有d野玩, 哈哈,額外娛樂都幾開心呀! 我兩個女有野玩就開心架啦,熱唔熱對佢地黎講係無咩所謂!
Wednesday, June 29, 2016
Hannah學期尾表演
Anyway, 不知不覺又學期尾啦,學生至中意梗係放暑假啦,不過我地呢d要返工,唯有帶佢地去summer school啦,哈哈. 琴日就請左日假去睇hannah 表演,一早已經打哂底話佢知唔駛驚,同自己加油,不過我相信係我驚d, 因為經過上年喊住收場,我幾驚佢會重蹈覆轍, 可能真係大個女啦,真係估佢唔到呀! 媽媽絕對感恩呀!
Monday, June 6, 2016
2016 香港遊 - day 10
今日自由活動呀,一開始因為亞媽唔放得假(要湊小朋友), 所以就叫我亞爸請假同我地玩,講真,我同亞爸唔算好close,
佢又成日唔知自己講咩,所以好多時都唔想同佢講野, 不過佢請假車我地去玩就放便好多既. 可能之前同我亞爸講左幾句話亞媽都唔得閒陪我, 亞媽就抽到一個lunch時間陪我地去飲茶,唉,真係多到呢.. . 之後我地就去左元朗個playhouse到玩, 嘩,一開始時佢地訓左覺,之後到左佢地就醒, 見到個playhouse咁好玩真係開心到無朋友呀, 不過要亞爸坐係度陪玩就真係悶到發癲. 講下個playhouse, 我覺得真係幾好玩呀,不過我地大人就真係攰d, 要彎腰咁同佢地爬來爬去,真係唔好講笑, 個度有好多唔同既野玩,但最開心係有個波波池,真係玩得好開心, 而見到d color咁色彩繽紛我地都開心哂. 呢度可能係佢地返hk至好玩既地方,價錢都唔算貴, 玩足一日咩都抵哂啦. 不過朋友話可能因為wkday 所以唔多人,咁都係,無拿拿邊有人去玩, 我地真係霸哂成日波波池咁架,勁正! 不過到放工時間又好似多d小朋友來, 但個d時間我地都要走lu..... 不過佢地玩得好開心,我又比佢地玩得放心,highly recommend!!
夜晚我約左朋友食飯,而老公同佢地就自己同屋企人食. 難得既我無小朋友食飯,好開心呀,跟住又約左兩個blog友仔,
嘻嘻,多謝你地呀! 其實今次都係第一次見面, 不過因為之前係blog度已經了解好多,所以又唔覺得好陌生. 大部份既blog友都係識於微時, yahoo blog既年代真係令我認識唔少朋友, 但而家要睇過新朋友blog, 如果唔係有人介紹既真係唔知點樣可以認識. 好多謝oli山長水遠都過來元朗同我食飯, 又多謝yan你比我有機會見到matthew and chloe, 佢地真係十分得意呀!!!!!!! 雖然佢地兩個今次無機會同hannah and emma去玩,希望下次有機會啦,不過唔知係幾時既事lu, 嘻嘻. 食餐飯傾一陣就已經夜啦,時間過得真係快, 好彩返到屋企小朋友已經訓哂,唔駛我再做牛做馬,哈哈哈. 我地就儲足精神準備明天,因為明天要去海洋公園呀!!!! 期待!!!!!!!
Wednesday, June 1, 2016
2016 香港遊 - day 9
唔駛講,指定動作就係一早起身啦,真係想訓多一陣都無可能. 不過今日行程十分豐富呀,所以休息真係no way.
我家姐一早就book左一家人去影全家褔,係呢邊都無做過,
所以去試下啦. 一家10 口去影,你估有無難度? 4 個蒸生瓜,唉,比佢地舞到我暈呀! 一開始時,可能唔知發生咩事, 佢地都少少合作,不過笑容就當然欠奉啦. 佢地個樣係,發生咩事呀? anyway, 到影左一陣後,emma已經不受控制,c都唔肯比我抱,要落地, 唉,佢一扭,其實無人可以控制到,因為佢又大力,又狂lur, 掙扎得好勁,以我d功力係完全唔夠佢爭,所以搞搞下又喊又性, 唉,真係頭都痛哂,跟住其他d小朋友都開始發癲,唉唉唉.... ... ok, 唔影我地先,諗住比emma calm down下先再影,跟住佢d狀態都係咁上下,一係好hyper, 一係就狂喊,我真係無佢呼呀,之後到我地一家4口影, 佢又係走夾唔頭,因為佢唔中意比人捉住佢,呢輯相, 絕對係出哂汗之作,又走來走去,又扭到發癲咁, 我個日真係比佢地搞到痴左線,連dd精力都真係無哂! 之後我地都放棄左,是但掉d恐龍,蛇比佢自己影, 襯番佢d恐怖性格,個攝影師話我地係佢影過咁多人中,係top 3 難搞,我心諗,你自己都無野氹佢地啦, 至叻咪就係開架爛鬼ipad囉,跟住收到d相又話touch up過,我真係一ddddddd都唔覺,我自己執應該仲靚d, 哼.
影完相,我地就食個lunch就亞爸車我地去深井meet up我d blog友, 其實我係一個好怕羞好慢熱既人,
第一次見咁多未見過既人我真係有d擔心,因為我講野唔叻, 又唔係多野講,係blog上可以任我點講都得, 但係現實生活我係一個好靜既人,除非我同個個人好好好熟啦, 所以可能係個blog gathering上我係比較靜,加上我朝早比人發癲完一輪, 我真係其實有d攰. anyway, 我都好期待呢個gathering呀, 我好記得我知道會返hk後,好多blog媽媽都問我幾時返, 想約我出來,我都好興奮呀, 雖然呢個檔期係比我家姐講左幾句話我weekend唔係應該陪屋 企人咩,但任性既我覺得除左屋企人外,朋友都重要, 所以我抽左幾個鐘頭見到我d blog友. 其實朋友我已經唔算多, 真係係yahoo blog開始就識呢班blog友and而家仲keep到, 我覺得好安慰,加上大家都係睇住大家d小朋友大, 我更加覺得好似見到親人一樣呀. 首次要多謝檬媽做搞手,佢真係好唔話得, 我覺得打搞到佢唔好意思,不過佢兩個小朋友都好乖,好聽話, 好得意,好開心見到佢地一家, 而我好surprise係我地係門口唔識路, 我打比佢佢出黎接我地,hannah居然比佢拖住手,又會咁既? 因為平時既佢真係cool到爆架,檬媽果然有一手,嘻嘻. 入到去後就見到肚b一家同 南瓜仔一家,真係好似見到d好耐無見既朋友呀, 不過hannah同 emma唔係好熟其他小朋友,所以都係自己兩姐妹玩多, 唔緊要啦,真係純係想見下面架咋. 錄續d blog媽媽都來啦,真係有好多小朋友,而佢地雖然係第一次見, 但真係感覺識左好耐咁, 仲有好榮幸燒腩媽咁大個肚都抽時間單拖見我地,真係好幸運呀, 又好彩佢仲未生咋,如果唔係就緣慳一面. 跟住見到一仔媽,小寶媽,anki媽,巨family媽, 妹豬媽, 小b媽, 個個都係yahoo時代識架,真係睇住佢地大呀. 如果未能同你地傾到計,真係唔好意思,話哂要睇住兩個小朋友, 都有d難度架,雖然係一個房入面, 但我比我老公train到隨時要alert, 好煩. 唔知係咪emma食左chocolate關係, 心情hyper到不得了,好似癲左咁呀! 我幾驚佢打人又推人. 佢真係滿場飛,叫佢坐就企,叫行左就行右,呢隻馬騮真係難纏呀! 我見其他小朋友乖乖咁坐定,唉,真係失禮哂. 跟住玩左陣,影陣相,我地移步去隔離玩slide, 而係隔離房就見到little k 媽媽, 呢個emma見到slide真係發癲咁, 見到slide即刻沖去,仲要唔睇就sir落去, 嚇到d爸爸媽媽都嘩一聲,佢真係十分瘋狂呢! 希望無推撞到其他小朋友啦! 開心時間過得好快呀,一開始集左小小郵後,有d就唔記得左影, 希望下次返hk再有機會約大家啦, 不過真係唔知幾時既事lu...... 好多謝大家抽空來見我呢一家呀, 都多謝大家係hk時比左好多資料我!
走個陣落大雨,好彩亞爸接我地,
如果遲幾分鐘上車就真係好呢hea. 我地夜晚去join家姐佢地去半島食飯, 其實唔知係咪佢地慣去d咁既地方食野呢? 對我來講好grand, 好靜,如果我選擇,我會中意去d大排檔地方,哈哈. 食物方面,ok啦,無驚喜, 得個靚字. 環境舒適既,但太靜好唔慣,哈哈哈! 未食dinner前,因為兩隻野訓左,我同老公就去行左陣, 不過個一陣真係搵完路都要返車,感覺上係好似旅行團咁, 要幾點去返邊到等.... anyway, 終於食到我想食既綠茶雪糕,不過食完後都好飽lu, 難怪dinner覺得無特別啦!食完飯後既感覺係, wkend完啦,即係我地就快要飛返ny啦,有d不捨, 雖然hk既生活已經唔係好似以前所響往,但始終自己係hk出世, hk生活咁多年,同埋屋企人係個度,唔捨得.... 應該係人之常情吧. 雖然唔知幾時會再返,但係hk既hk生活永遠係我腦袋入面.
睇呢兩個亞姐,真係成隻馬騮咁,勁難搞!
難得同肚B既一張相,不過無左hannah
大合照,無左D餅同糖真係吾駛影!
全女班,個個都好靚女呀!
以為好斯文
原來好open....個口je, 哈哈
睇佢個樣就知道玩得幾開心啦.......吾止開心,係癲咁呀!
Monday, May 23, 2016
4 歲生日啦
等我skip 一skip 香港遊先,講下個女生日先. 話咁快就4 歲啦, 真係好似眨吓眼就過. 媽媽希望你聽教聽話,健健康康, 唔好成日發牢騷, 幫下媽媽手,照顧妹妹, 開開心心. 其實今日本身打算係星期六搞生日會,但偏偏我又病,
hannah又病,我真係唔好意思叫人來啦, 唯有postpone到下兩個星期啦. 好彩佢星期五都有返學慶祝到佢個birthday, 同成班同學仔慶祝,又真係特別d既.
Hannah公主,我既小寶貝,希望下年再搞birthday party唔好再病啦! 至怕你地病呀!! 不過係hannah生日正日, 輪到妹妹病啦,無陰公,唉, 搞到好掃興呢. 本來我地去左個museum, 因為妹妹突然間發燒,已經呆呆滯滯, 咁唯有走啦. 我知hannah仍然想玩,
但佢都好明白因為妹妹唔舒服而無點扭,好彩好彩! 我諗大家既生日願望就係一家大細都唔好病,健康快樂呀! 媽媽會為你補祝你個生日,放心啦!
Wednesday, May 18, 2016
2016香港遊 - day 8
終於等到weekend啦,可以陪下屋企人,
我地一早就plan好星期六去disney, 我地一家10 口 就一齊衝入呢個夢幻樂園啦, yeah! 去到時雖然都係岩岩開門, 但見到已經超多人,驚呀! 跟住我地就跟住我家姐去玩, 因為佢有pass, 所以都來得多,熟路過我呀! 我地第一樣野就排去玩揸車,佢話條隊唔係好長,但去到之後, 真係覺得比佢握左,我地排左成個鐘先有得玩呀,咁都話唔長, 佢話平時仲耐,唉,真吹脹, 算啦,話明一家人去玩,咁我無理由唔去je. 跟住排排下隊,有好多人係後面行去前面,下,咁都得? 跟住個d人就話我亞媽係前面呀,blahblahblah, 呢d風氣真係幾差,我之前去過美國disney, 真係未見過有咁既事囉,又或者係d菲傭去幫手排隊咁,咁即係點? 我地唔駛玩啦!可能thats why要排咁耐囉. 其實我全日都見到d人係咁由後面行去前面架, 一d又話唔記得拎衫,有d話d朋友係前面, 我最記得係我地玩木馬個陣,有d b6 係前面,後面就有d人打尖, 跟住我睇下個牌,真係有句話叫人唔好打尖, 可見個度d人真係經常打尖先係咁啦, 仲有d工作人員會叫d人出番來囉,我覺得好搞笑,其實去玩je, 排個隊又唔係好難,更何況我見個d b6, 係大人,即係20 幾歲個d後生仔女,排一陣唔會腳斷卦,唉. 返來之後,我覺得呢邊d人真係算有禮貌, 搭升降機有小朋友會讓你架車入先,開門會幫你hold住, 跟住你幫人人都會講聲thank you, 係hk有d咁既待遇? 一次都無!! anyway, 玩完車車後,我地就去隔離玩埋個巴斯光年, 細膽既hannah嚇到想喊, 真係... 其實只不過黑d同見到有d alien, 唉, emma唔駛講啦,玩得十分有12 分興奮,佢兩個可唔可以mix下呀?? 不過慘慘係我父母基本上去係陪坐同陪b, 因為佢要幫我家姐手睇住個女,咁佢先可以一齊玩, 好彩中途都有我姐夫睇左bb一陣, 咁先可以同父母去睇過小小世界咋. 雖然大部份既野我都睇過, 但有小朋友後真係第一次同佢地去旅行同去disney, 所以都好開心呀. 中途落雨,我地係food court出面避雨,咁我地有小朋友, 落雨當然擔心小朋友凍親咁啦, 個度d工作人員係咁話叫我地唔好阻住條路,大佬呀, 落咁大雨唔避雨個個都stupid啦, 咁想點? 跟住我姐夫又推住個bb車, 佢就鬧個個工作人員話佢知我地去得邊? 落咁大雨又推住架bb車,佢仲好燥底咁問佢咩名,要投訴佢等等, 嘩,真係驚! 我老公都係燥,但我會拉住佢囉,但我姐夫真係連環地噴火咁,唉, hk人真係好燥,仲要係兩句唔埋就投訴,ummmm.... 好彩最後工作人員都無再出聲,如果唔係又麻煩啦! 其實玩既野真係唔算多,我印象中,係玩過賽車,巴斯光年, 騎木馬,teacup, 小小世界, 好似就係咁咋, 不過行下食下休息下再shopping下,就咁又一 day, 不過都開心陪亞爸亞媽同家姐成家一齊去玩, 真係唔知幾時再有機會呀.
唔知係咪玩左成日太攰,我地個晚好鬼肚餓,
因為我家姐知我想去食海膽, 佢就帶我地去一間我姐夫識人既日本餐廳,真係食指大動呀! 間鋪雖然唔係話十分靚,又唔係係街鋪,但佢真係日本人開既, 同埋d野好新鮮,好鬼正! 我地唔識叫架,我姐夫就叫哂所有野,真係好好味呀!!!!! 來左香港咁多日,真係先係第一次食得落野, 好彩個日個胃都算聽話,真係食極都有呀! 我至愛既海膽真係好鬼好味! 搞到我都食左幾舊,但真係太飽啦,跟住佢d魚生又好新鮮又肥美, yum yum, 而家諗番都好想再去食呀!!!!!!!雖然之後find out價錢都幾拿利,但原來係hk食野,呢個價算係咁, 之後好幾次想係呢邊食番呢種感覺,真係搵極都無呀! 唔好話睇價錢,唔睇價齋食都唔覺得係好味囉,仲覺有d唔抵呀! 盡興左一日,真係好開心, 雖然係好攰呀,但同一家人一齊玩,唔個係無價, 見到d小朋友一齊玩,我都覺得好開心.
下一日就講到約左班識左幾年既blog友啦! yeahhhhhh
呢個小朋友,食到幾污槽!
海膽同魚生真係十分鮮味呀!!!!!!!
Thursday, May 12, 2016
2016 香港遊 - day 7
終於到星期五,即係weekend可以有亞媽陪,開心! 我地今日同佢地食完早餐後,就去超市買d零食,
跟住返左屋企hea左陣,因為實在太攰了. 我就係屋企訓著左,訓到成12 先知醒,之後就衝衝出去食個lunch, 我地選擇左去屯門,因為西鐵站沿線,同埋都算近,都係兩個站. 去左 v city食個拉麵,都ok既,最中意係唔駛比tips. 我呢邊d tips愈來愈貴,而家要成18%, 就算service差,唔好食,都必定要比,搞錯! 所以係hk, 唔駛比tips, 真係幾開心架. 跟住就係v city行陣, 跟手再去番食綠茶雪糕,本來係打算食個雪糕就算, 點知又話要最低消費$100, 搞到又叫多個野食,但係一d都唔好味,總之食兩個雪糕就算. 食完tea後,就去市廣場個邊行陣,實在太大,實在太唔識行, 好似條條路都一樣咁,搞到我都迷哂路. 不過好彩個度有d姐姐可以問,我就不停地去問佢點去個d地方, 嘻嘻,唔熟路呀真係,咁多年都無去過. 到夜晚我地就join番兩隻野加屋企人去深井食燒鵝. 其實真係個樣好好味,但食落去真係好肥好油,真係食一次便算. 不過emma就十分喜愛呢d雞脾鵝脾之類既野, 真係食到唔停口呀!而hannah姐又可能無nap, 所以食食下又話要訓,唉,真係瘦哂呀! 因為hannah訓左,我就同埋emma and屋企人去左食糖水,我地叫左榴槤酥,楊枝甘露, etc既甜品,真係肥c了. 其實返hk後食左好多榴槤呀,因為亞媽又買左個比我食, 我姐夫又買左個比我, 成家係得我同我亞媽食架咋,我老公聞到就想嘔,我係中意, 但一下子食咁多真係有d食到反胃.
拉麵OK啦,不過不失,無咩驚喜
呢個雪糕OK,不過其他野都吾係我至愛,仲要最低消費$100,真係吾駛再去.
呢餐燒鵝都吾平,不過我覺得比起以前,D鵝無咁好味,同埋真係好肥呀! 少吃為妙!
不過呢隻豬又食得好滋味,真係有你無你,食左先.
甜品都OK呀,D榴槤酥都幾好味呀!
其實想講番,本來打算係hk買衫買野,點知真係咩都無買過返來,
係買左d snack, 真係買唔落手呀. 我一心打算係hk買衫,所以帶左真係兩套衫,好彩有個兩套, 如果唔係我真係無衫著出街,可能本身都有d picky, 之後再睇個價錢,真係唔想買. 我覺得雖然美國d style可能無咁岩我,但至少都係有d brand, usd $20 一件tops真係唔難搵, 一條裙大約$40 都可以有,所以我覺得如果買,真係唔抵. 大人衫已經唔抵,小朋友衫更什, 有次見到條 elsa裙,成 $400 hkd, 即係成$50, 就算折左一半,我都覺得貴,真係唔買都無所謂.
經過幾日自己出街後,weekend就要陪下屋企人去玩,
我地就一早決定去disney. 當然啦,香港disney點都比唔上美國,但係, 有屋企人一齊去就priceless, 可以幾個小朋友咁一齊玩,一齊食,都真係幾開心架.
下篇講去disneyland
Subscribe to: Posts (Atom)


text:
男人有話兒(9)分手-幾多對持續愛到幾多歲?
寫呢個題目,要寫得好小心.所謂寧教人打仔,莫教人分妻.
姻緣得來不易,大家都唔應該輕易講分手.
但係又好現實咁講,分手,其實一啲都唔罕見.
係今時今日,要遇上一個人渣又有幾難.
幾多對持續愛到幾多歲,好多時係拍拖之前,由於雙方既距離比較遠,較容易有想像既空間.係你眼中既對方梗係完美.但係到真係一齊咗之後,雙方經歷咗一段長時間既生活,慢慢對方就會變得現實同清晰好多.
到你發現原來對方無你想像中咁好,呢個幻想到真實之間既落差,往往會有人覺得無法適應.而且時間愈長,磨擦愈多.好多時一兩件小事就足以引發世界大戰.
於是無論開初你有幾鐘意個個人都好,終有一日你會發現,好似有啲野係不知不覺間變咗.
到底係你一開始所認識個個佢太假?定係而家呢個佢太真?
然後你就會開始問自己一個問題:應唔應該繼續落去?
亦有時分手唔係對方有問題,反而係自己未準備好同對方一齊.
當然一齊咗先發現呢件事,好似好衰仔咁.
之但係如果扮無野繼續落去,會唔會更衰仔呢?
如果話愛情係一個大話,分手就係你發覺自己無辦法用自己既愛繼續呃佢,你無信心可以呃佢一世.
兩個人係埋一齊唔難,只需要有少少既衝動同運氣.所以點解我地成人見到兩個根本唔襯既人走埋一齊,一開始仲相處得好開心.
難在要一齊行落去,因為只要有一方開始覺得攰,就會漸漸萌生出唔想再行落去既念頭.
而呢個念頭一生長落去,最終思考分手只係時間上既問題.
或者分手唔能夠保證實有下一段更好既感情,但係如果而家既你已經唔能夠再從呢段感情中感受到一點開心的話.及早分手未嘗唔係一個出路.即使最後選擇分手,起碼你地曾經真心愛過.
然後重新出發,起碼你可以期待遇上下一個你能夠自然,舒服相處既人.


text:
同你吟一吟
鄭中基囡囡 軟硬都得
Ads by Google
就快做第二任老豆嘅鄭中基,上個禮拜五(十月三十一日)孖住劉心悠,一齊出席由二人主演嘅新戲《奇緣灰姑娘》首映禮.
戲中鄭中基係躁狂劉心悠嘅出氣袋,現實生活中,佢亦要睇囡囡 Emma面色,事關佢每次行出戶外食完煙返入屋,因為身上有煙味,囡囡聞到就發脾氣,甚至走入房唔理個老豆.
皇帝女大晒,鄭中基投降,嘗試努力再次戒煙,更公開呼籲叫身邊人唔好再請佢食,希望戒甩煙癮.對老豆採取強硬政策,但對住爺爺鄭東漢, Emma就用嗲功.同一日下午, Emma同媽咪余思敏,仲有爺爺同婆婆,三代同堂現身時代廣場.平日個樣 cool到爆嘅鄭東漢,拖住孫女變得一副冧樣,兩爺孫仲邊行邊傾.
鄭家兩父子,都敵唔過 Emma嘅軟硬功,所以話,識得生,一定生女先!
三代同堂出動,嫲嫲想拖吓孫女,但 Emma全程黐實爺爺鄭東漢,三歲人仔,一樣氹到鄭東漢笑唔停.
對住個孫,鄭東漢乜都得,嘟嘴扮得意,亦得!
同劉心悠一齊出席首映禮嘅鄭中基自爆為咗個女,的起心肝戒緊煙,而家每日限自己食幾支,希望戒得成.
一家三口遊主題公園,細佬出埋世,就可以湊個「好」字.
囡囡 Emma因為唔鍾意鄭中基食煙而發老豆脾氣,家有辣妹,鄭中基仲冧.
撰文:八珍
nextb@nextmedia.com


text:
qq头像超拽都滚女生
- qq头像超拽女生范二qq头像超拽女生群头像超拽女生qq黑白头像超拽女生qq头像超拽女生短发qq头像超拽女生闺蜜非主流头像超拽女生qq头像超拽女生情侣qq头像超拽女生叼烟扣扣空间头像超拽女生qq带字头像超拽女生个性头像超拽女生个性网头像超拽女生qq个性头像超拽女生qq个性头像超拽女生版qq空间头像超拽女生闪qq带字头像超拽女生qq个性头像超拽女生qq个性头像超拽女生版qq黑白头像超拽女生qq头像超拽女生范二qq空间头像超拽女生闪qq头像超拽女生qq头像超拽女生2014qq头像超拽女生版qq头像超拽女生抽烟qq头像超拽女生带背影qq头像超拽女生带文字qq头像超拽女生带字qq头像超拽女生带字黑白qq头像超拽女生叼烟qq头像超拽女生短发
qq头像超拽霸气非主流超拽情侣头像qq非主流情侣拽头像2018非主流情侣头像非主流情侣暧昧头像qq头像超拽2018霸气qq头像女生可爱的卡通qq头像女生可爱的背影qq头像伤感超拽霸气qq情侣霸气超拽头像qq超拽霸气个性头像qq头像女超拽霸气qq头像超拽超霸气qq头像姐妹超拽霸气qq头像闺蜜超拽霸气qq头像超拽2018霸气2018女生个性qq头像扣扣情侣头像带字扣扣情侣头像一对2018扣扣情侣头像最新扣扣情侣头像好看的情侣扣扣头像女生头像不带字大全2018qq欧美女生头像森系欧美范女生头像qq头像2018女生不带字qq头像2018女生不带字伤感女生头像不带字2018扣扣情侣头像扣扣情侣头像图片
相关文章:
qq头像超拽女生学生,qq头像 女生可爱
主流头像超拽女生,非主流带字女生头像
qq头像超拽女生大全,qq头像女生黑色
qq头像超拽女生heibai,2013qq唯美女生头像
qq头像超拽女生范二,闪图女生头像
黑色qq头像超拽女生
叼烟扣扣头像超拽女生
qq字头像超拽女生
qq头像超拽女生闺蜜
qq头像超拽女生带背影
头像超拽女生带劳资
qq头像超拽女生范二
qq空间头像超拽女生闪
扣扣空间头像超拽女生
qq头像超拽女生闪烁
头像超拽女生黑嘴唇
qq头像超拽女生
qq个性头像超拽女生版
qq带字头像超拽女生
个性头像超拽女生
霸气头像男生社会人 孤独男生头像 戴眼镜有种不同的拽样子1P*147771...
qq个性头像俩人一张2P*870066...
欧美唯美爱情片3P*838968...
可爱唯美图片头像4P*834591...
唯美手机墙纸5P*851144...
陌陌背景图片黑色大图6P*144783...
qq头像短发7P*1734...
书本图片微信头像8P*40650...
阳光一点的女生头像9P*48763...
清纯唯美额去撸10P*850342...
清纯唯美 五月 开心11P*848092...
唯美小说女主角名12P*850084...


text:
因為腥港買game仲係平少少/一樣,而又有偷跑
同埋未出到貨你唔會知特典點玩法
好無玩,好耐無出過棋game
暫時搵唔到話好特出既地方
都係普普通通SRPG
音樂方面好似黎黎去去都個幾首
難度方面揀難有少少難度,但練好個法師就乜勁都幾下秒咁
近攻角色唔知係咪後天成才型,前期除左做盾役我都唔知做乜勁好,打人R痕咁 (相比法系)
同埋出下技就算打唔中都有可觀既JP (用黎升技) 拎到,學埋某職業常駐技仲可以由出一次賺15JP > 60JP,升技無難度
最緊要係堆依賴可以無限重玩無限升lv,再唔係你夠得閒可以殺剩一隻再不斷用buff技升lv同拎JP,之後就可以輾壓故事關
技能方面一個角色分正職,副職,固有職
正副職可以任轉,而固有職就唔同角色各有不同
可用技能就根據你轉左咩職而定,就算升爆lv都唔會比你跨職業用
另外正職亦會影響角色能力
同埋職業有分下級,中級,上級,只要升職業LV (最高10) 就會自動開放比你揀 (但一開始無技,你點都要搭埋前一級職業用)
仲有幾種特殊職業就靠你開到某幾種中/上級職再開放
所以職業系統都有幾多野玩
最後要讚下係全語音,唔似D濕勁召O之夜6咁咁拎慳皮
有得瘋狂聽早見沙織把聲
同埋經過之前堆demo比人Hi老母,佢加左有得skip戰鬥演出動畫 (老老實實又真係流流地無咩好睇) 黎加快速度
總結黎講SRPG fans都叫做可以入手既 (故事伏唔伏未知,我都唔係打到好遠
)


text:
因為今日媽咪係佢個床下低換季,所以我可以趁依個機會拎D細細個嘅相出嚟,睇吓有乜相識合做成長DVD嘅相嘛!(因為我地D相都係放晒係佢個床下低)
原來我地真係好多相,不過最多嘅就係我個LULU妹,佢有成3大本相簿呀,可能佢係最細,個個都成日同佢影相.
我自己啦~~我成日以為自己好多相,點知原來都唔係好多.因為媽咪話我細個時影相係一件好貴嘅嘢,同埋嗰時係興影幻燈片,所以就算影都係影幻燈片相,所以相紙就比較少啦!
我地一路睇相,媽咪就一路講依張幾時影,依張又係邊度影,相中個BB係邊個(因為我同細路個BB樣真係好似呀),真係好開心,諗番起好多細個嘅嘢呀!
依張相我係其中一張最鐘意嘅相,係唔係好CUTE呢?原來依張相個頭髮陰係我有份自己剪呀!係唔係好有大師級技巧呢?
媽咪話依張相我嗰時趁佢掃緊地嘅時間,自己拎把較剪剪左一大半,我仲好叻冇剪親手呀!不過剪完之後就俾媽咪罵同佢埋我執番少少手尾呀!
雖然係咁,我都有找左成三十幾張細個相出嚟,到時等埋大肥豬一齊睇先再決定用邊幾張啦!
不過亦都有一個難題就係....大肥豬因為佢屋企係好似唔興影相,所以佢好似有冇細細個嘅相.到時真係唔知點好啦,或者我地放少D細個相啦!


text:
今日喺札幌嘅行程重點係夜晚去大通公園嘅札幌白色燈樹節,其餘時間主要都係行下街shopping.原本計劃咗上午會去札幌場外市場,不過因為天氣環境差,最後臨時縮沙冇去,轉戰有瓦遮頭嘅狸小路同地下街.
» 閱讀全文
今次旅行係hea遊,所以行程好輕鬆,而今日全日只得一個節目,就係留喺小樽慢遊,其實主要就係行小樽堺町通,遊完小樽傍晚時份先坐火車返札幌.
» 閱讀全文
按計劃今日嘅行程係去二世古最大嘅滑雪場二世古Hirafu(比羅夫)滑雪場,當然我哋唔係去滑雪,只係去睇雪.不過天氣預報今日仍然有大雪,都有啲擔心去唔去得成.
» 閱讀全文
二世古係北海道著名嘅滑雪勝地,所以今次旅程重點會去二世古,不過因為我哋唔識滑雪,興趣亦唔大,所以只係去滑雪場見識下,酒店亦唔係住喺滑雪場嘅渡假酒店,而係book咗一間二世古嘅溫泉旅館住一晚.
» 閱讀全文
因為我哋怕凍嘅關係,喺咁天寒地凍嘅環境其實都唔多愿意周圍走,所以今日只係計劃去一個景點,就係北海道神宮.其實北海道神宮唔算係札幌嘅熱門景點,不過因為未見過白雪襯托下嘅日本神社,所以專登去睇睇.
» 閱讀全文
同2009年果次去北海道一樣,今次都係過香港坐大韓航空經首爾轉機,無他,因為平,聖誕節旺季都係5千蚊有找,而且澳門亦冇機直飛北海道,不過因為零晨機,上次試過已經知道會好辛苦.
» 閱讀全文
因為怕凍嘅關係,咁多年嚟都唔想去一D天寒地凍大雪紛飛嘅地方旅行,不過舊年聖誕節終於決定試一試,去咗北海道過一個白色聖誕,嘗試下踏雪嘅滋味.
» 閱讀全文
終於到左今次旅程嘅last day,今日嘅主要行程,就係. . .坐飛機.所以呢篇文章冇乜嘢好寫,大家可以唔洗點睇.
» 閱讀全文
小休之後,下一個景點係去北海道廳,由酒店行去都只係10分鐘左右. 遊覽完北海道廳,差唔多係食晏時間.今個午 […]
» 閱讀全文
今日嘅行程集中係札幌市內遊覽,主要去左二條市場,Sappora Factory,北海道廳等景點.
» 閱讀全文
札幌嘅Cross Hotel係大阪以外日本第二間分店,因為住過大阪Cross Hotel印象好好,所以今次係札幌最後兩晚選擇入住Cross Hotel.札幌Cross Hotel同之前係小樽住嘅天然温泉 灯の湯 ドーミーインPREMIUM一樣有一個室內嘅假溫泉,位於酒店頂樓.
» 閱讀全文
美瑛駅以北就係另一條風景路線 – “全景之路”.美瑛,尤其是係“全景之路”上嘅好多景點,都只係一D山丘甚至只係路邊嘅名木(即係一棵樹),所以唔會有電話number,只可以用Map Code黎導航,而偏偏我地架車嘅GPS冇輸入Map Code嘅功能,所以係“全景之路”都來來回回行左好多回頭路.
» 閱讀全文
雖然夜晚不時聽到經過嘅車聲,不過因為連日來旅程太勞累,所以都冇影響到我地睡眠.經過一晚充足睡眠,今日起身時完全叉足晒電.
» 閱讀全文
睇左旅遊書猛話去富良野或者美瑛一定要住民宿,唔係就等於冇去過咁話,所以咪試下搵間黎住下囉,其實住民宿絕對唔平,分分鐘同住溫泉旅館差唔多價錢,可能因為細規模,唔收貴D根本維唔到皮啦. 今次我地選擇左呢間叫Woody Life嘅民宿,因為網上有唔少人都推介…
» 閱讀全文
食完壽司頂左肚,開始係富良野嘅遊覽旅程.富良野市本身並冇咩景點太值得去,所以第一站就去中富良野嘅彩香之里.去到彩香之里初頭仲以為去錯地方,因為成個場一個人影都冇,唔好話遊客,就連工作人員都冇. 呢樹就係彩香之里,除左上面幾排之外,其餘嘅薰衣草同花花草草都已經剷晒.
» 閱讀全文
小樽入住嘅酒店並冇book到早餐,原因係酒店對面就係三角市場,想再試下早餐食魚生飯嘅滋味.三角市場有兩個出入口,呢個係係小樽駅側邊嘅出入口,另一個係係大路果邊. 一眼睇晒,三角市場就係咁大.
» 閱讀全文
因為之前係LeTAO買嘅芝士蛋糕要放雪櫃,所以行完堺町通之後先回一回酒店先,放低蛋糕之後再出去食今晚dinner.聽講小樽嘅壽司出名,所以今晚決定去最出名嘅政壽司. 本來打算去位於壽司通嘅政壽司本店,不過開車經過時發現冇開門,所以轉移到位於小樽運河對面嘅分店.
» 閱讀全文
見到海代表就黎到小樽啦 今次北海道之旅嘅住宿都好滿意,而今晚係小樽住果間係最滿意嘅一間,呢間酒店叫天然温泉 灯の湯 ドーミーインPREMIUM小樽,不過想叫得簡單D都唔知點叫,佢係日本其中一間集團式酒店dormy inn係小樽嘅分店,今年6月先啱啱開張,仲係做緊promote,7,200円,好抵.
» 閱讀全文
2009年9月30日(星期三),天晴,氣溫12~20度 湖畔亭嘅早餐係自助餐形式,同一般酒店早餐冇咩分別. […]
» 閱讀全文
我地訂嘅酒店套票係係房入面食Dinner架,所以check-in時要講好幾點食飯,時間一到就會有人黎準備晚餐架啦.行完有珠山身水身汗,返到酒店當然先浸返個溫泉先食晚飯啦.湖畔亭嘅溫泉係酒店頂樓(九樓),面向洞爺湖.
» 閱讀全文
五稜郭公園出發 其實去五稜郭公園只係上去呢個展望塔 五稜郭公園展望塔內 從展望塔俯瞰五稜郭公園全景 從展望塔遠眺函館山 離開五稜郭公園後開始向大沼公園進發,行函館新道唔洗半個鐘就到.
» 閱讀全文
今朝起身第一件事做D乜?當然係打開窗睇下仲有冇落雨啦.哈…哈,個天總算俾面,今日陽光普照,都不知幾好天. 我地入住嘅Comfort Hotel Hakodate就係正函館駅對面,行過對面馬路就係函館朝市,好方便,而今日嘅早餐亦係朝市裡面食.
» 閱讀全文
由登別至函館之間雖然有一段高速公路,但係高速公路只係去到八雲為止,所以行高速公路所減少嘅行車時間並唔係太多,而且道南嘅5號國道經過嘅城鎮並唔係太多,所以行國道同行高速公路嘅時間相差無幾.另外,從大沼公園至函館之間有一段叫函館新道嘅免費高速公路,都可以慳到一D行車時間.
» 閱讀全文
自駕雖然方便又自由自在,但係由於北海道太大,旅遊景點又太分散,用係行車上嘅時間實在太多,而且行車時間往往係日間最寶貴嘅時段,所以令到係景點遊覽嘅時間太少.另一個問題係,每日都要拾行李,都咪話唔煩.如果有多D時間,每個地方住兩晚咁就perfect啦.
» 閱讀全文
玉乃湯只有20幾間房,感覺上好warm,不過職員就唔係太識英文,所以溝通起上黎有D難度,不過好彩都明白大家意思.而係溫泉方面,男女只有各一個室外溫泉,而且只屬一般.另外,佢嘅房間係冇沖涼設施架,一定要去溫泉浴場度先有得沖.至於晚餐同早餐亦屬一般,整體上我嘅評分都唔係太高.
» 閱讀全文


text:
因為大隻佬 Gladiolus(格拉迪歐)個 DLC實在太短……(Gladiolus DLC 感想文按這裡)
所以一開始我都擔心,今次個 DLC 會唔會又係半個鐘就玩完嘅貨仔呢?
當時聽講有朋友覺得「嘩個 DLC 咁短,好唔抵玩啊」所以唔敢買 Season Pass (´・w・`)
嗱!而家我可以好肯定咁話比大家知:唔駛猶豫啦!課金落去買啦!
同 Gladiolus 線相比,Prompto(普羅恩普特)嘅路線,唔單止喺劇情上豐富好多,連戰鬥方面都襟玩好多.
(盡量唔劇透故事介紹)
故事主線入面,王子一行人喺火車頂同魔導兵戰鬥時,Prompto 失足跌落火車,結果一個人流落於冰天雪地入面.面對住漫天風雪又飢寒交迫,Prompto 唔知好彩定唔好彩,居然比魔導兵發現,佢地仲帶咗 Prompto 返去魔導兵第一製造工場.不過呢一切當然又係帝國宰相兼FF史上最廢 Boss Ardyn(艾汀)嘅陰謀啦 (*゚ー゚)
故事上半部份要操控 Prompto 逃離魔導兵工場,逃離過程當中,仲會透露 Prompto 嘅身世之謎:真相係點我唔講太多啦,不過我見到劇情出現嗰一刻都幾驚訝,同埋我終於明佢喺 Trailer 度點解會喊!
下半部份龍騎女 Aranea(艾拉尼亞)會登場 (〃∀〃)
佢受王子受托,一條友衝黎救 Prompto,仲做埋心靈導師幫 Prompto 解開心結!
一直好想睇多啲 Aranea 嘅劇情,御姐大好~
雖然今次登場嘅 Aranea 感覺溫柔咗好多,不過都仲係好型好萌好可靠!
同埋佢斬敵人一嘢,有效過阿 Prompto 開十槍……orz
(多變的槍戰模式)
Prompto 路線入面使用嘅武器,一係從敵人身上搶,一係就喺工場入面順手拎(笑)
而喺戰鬥區域入面,基本上隨時都可以拎到至少兩種唔同射程或功用嘅槍.
遊戲中可以使用嘅槍械共有四種,另外可裝備閃光彈及近戰用軍刀.
1・標準手槍
射程中等,威力極低,每下發射中間會有一秒硬直;雪地戰時唔知點解威力會勁咗 :0)
但係如果係喺工場入面打魔導兵,用呢枝槍?算罷啦……
唯一優點係:無限子彈.
2・狙擊槍
話哂係 Sniper,敵人一擊爆頭即死!
不過每次得五粒子彈,多雜魚兵時自然派不上用場~
3・無反動砲
大範圍攻擊用,或者打厚血敵人時都好用,射程極遠;
每枝得三粒子彈,瞄準需要兩秒左右,建議遠距離使用
4・機關槍
100連發不是夢,只要你瞄得準(喂)
亦係遊戲入面最易執到+我最常用嘅槍.
5・閃光彈
可以令敵人有短暫暈眩硬直效果,不過我好少用到…
6・近戰用軍刀
如果一時之間無哂啲勁槍,與其用把標準手槍射豆豆咁射,
我寧願衝埋去用刀直接劈~
近戰傷害力其實都 OK,係攻擊範圍窄啲~不過有機會搶到敵人手上嘅武器.
不過睇咗幾張圖,大家應該都留意到左下角嘅裝備欄得四格!
軍刀,閃光彈以及標準手槍係 Fix 死的,所以另外三種槍砲每次只可以裝備一種,亦唔可以一次過拎定哂儲住咁,所以自己每次要衡量吓想用咩戰術而拎咩武器喔 (゚∀゚)
至於 Prompto 嘅特殊指令(圖中左下角)有三種:
1・Prompto 丟炸彈(消耗一格氣)
2・……同敵人自拍(消耗兩格氣)
3・叫龍騎女出超必(消耗兩格氣)
雖然同敵人自拍好無聊,不過我就算打到得返半條命都仲係經常咁做(掩面)
相信大家都知道主線入面,Prompto 係隨團攝影師(誤)
所以今次 DLC 入面都有針對攝影呢一部份做咗啲 Add On:
而遊戲除咗工場入面打魔導兵,最後嘅 Boss 係喺野外用機關砲(?)打的~
樣就勁囉,佢只係厚血,其實中間個 Semi Boss 仲難打過佢.
出咗野外雪地嘅話,如果你唔心急衝主線,其實可以同龍騎女遊下車河~
因為個地圖其實好大,我覺得個 DLC一係就遲啲仲有嘢加,一係就虎頭蛇尾(喂)
如果唔係整咁大個探索 Map 出黎,主線都用唔著一半,做乜啫?
如果唔跟主線行,雪地上兜下圈仲有可能接到啲支線任務!
我目前發現嘅任務有限時競速以及拯救受攻擊小動物兩種.
死唔去衝主線嘅原因,當然就因為係想見多龍騎女一陣啦 T_T
DLC 主線玩完之後睇製作人名單,會同時出現後續畫面~
畫面會提醒返大家「呢一個 DLC 係王子佢地救返 Prompto 之前嘅劇情」咁樣.
不過 Prompto 逃離雪地之後,到底係點樣又比人捉咗,仲要受人虐打呢?
呢一段劇情始終無好好咁交代,有啲可惜.
係咪想出 DLC 第二集?LOL
一周目之後「VS 龍騎女 Battle」會開放!
但係龍騎女絕對唔係一般難打,佢快得黎打人又痛……
Prompto 得把刀仔同爛鬼槍,就算可以執到 Sniper 或者機關槍,但都仲係比人鞭屍 Play 咁……
我好努力咁唔劇透個故事架啦!
唔知大家睇完會唔會有興趣返去玩呢個 DLC?定係你已經打爆咗呢?(*゚∀゚*)
無玩 DLC 嘅朋友記得睇埋(四眼廚娘 Ignis 最新 DLC Trailer)啊~


text:
雲加在阿仙奴執教二十年生涯中,最難頂嘅時間唔係今年,而係2006 至 2014年期間.
當時興建酋長球場,買地起球場呢樣嗰樣加埋係講緊英鎊四億幾.酋長球場嘅每一個座位平均要四千英鎊!!!
一年賣一個隊長嘅時光阿迷歷歷在目,但係雲加知道無前四的話,球會財政將會更難捱.所以過去咁多年阿仙奴前四必入.
好喇,來到今年,前四不入,班反雲迷大叫Wenger out,我真係好嬲.呢班人唔知為阿仙奴做過乜,就算買飛入場係咪好巴閉,巴閉到叫一個為阿仙奴鞠躬盡瘁嘅領隊走人?!阿仙奴無左呢班反骨仔我覺得無問題,你地過主去車仔啦笨.
雲加終歸有日會離去,但係要按照佢嘅意願離開而唔係你地呢班中山狼阿迷嘅意願.無雲加無今日嘅阿仙奴,今季雖然前四不保,但季尾反彈睇得出阿仙奴仲係可以有作為嘅.
我好敬佩雲加,佢內心係非常強大,佢自己都話,時光倒流的話,佢絕對唔會再做到一次.呢啲領隊,阿仙奴球迷應該敬重珍惜而唔係謾罵嘲笑,攞錢搵架直升機拉橫額Wenger out 嘅白痴球迷,你地呢啲做法係落井下石.仲有在熱刺對傑志場波你走去攞個Wenger out 牌出來做乜呢!!在球會低潮嘅時候你地竟然玩呢啲小學雞不如嘅白痴野,不如你地去熱刺啦.
呢啲所謂嘅廠迷,真係好行夾唔送.雲加一手帶領阿仙奴度過最光輝嘅時候,低潮亦一齊捱過去,依家阿仙奴財政穩健左,唔使賣隊長搵錢,本來前景好樂觀,即使今季係輸俾拜仁後大跌watt,但季尾都七場贏六場啦.
我幾可斷言,阿仙奴無雲加至少衰多三五七年.唔知到時啲反雲迷會唔會叫雲加返來阿仙奴呢?!


text:
遲早分手?同男友日對夜對嘅4大害處
兩個人相愛,想花多啲時間喺埋一齊係好正常,畢竟人生苦短.不過咁,如果對得太多,就有可能跌入越了解越討厭嘅感情陷阱!
同男友日對夜對嘅4大害處
常見陷阱1 無聲消失的掛念感
要有機會「分開 」,先有機會講「掛住你 」,呢句說話真心講起嚟同聽起嚟有幾sweet?如果大家仲記得初初熱戀時係點就自然會明.
常見陷阱2用放大鏡睇對方缺點
彼此生活中任何嘢都無所遁形,一切好嘅壞嘅都聽進耳裏,看在眼裏.如果感情基礎未夠,雙方有好多嘢都未磨合到,久而久之,就容易由小事開始睇唔順眼,發展到大小事都睇唔順眼.
常見陥阱3 無咗個人空間
反正過年過節都係要一齊返屋企同屋企人食飯,不如兩個一齊先啦!反正大家班friend都識,不如夾埋一齊先gathering啦!
呢啲情況尤其常見喺被冠以「老夫老妻」嘅情侶身上,但其實大家分別都可以得閒約屋企人,朋友,同事架嘛,唔使成日等埋邊個嘅,係咪?
常見陷阱4 互相卸責
有啲責任範圍如果大家無好好劃清界線並謹守,就會出現互相旨意或互相推卸嘅情況,例如講好碗你洗,飯佢煮,但當你見對方都好似好得閒時,就會要求對方幫你做埋你嗰份,情況重複,分工界線開始模糊,大家就好多嘢拗喇.
小貼士:唔少朋友都會因為想慳錢,慳時間而選擇好多嘢留返嚟同情人一齊先做,例如一年只夠積蓄同夠大假去一次旅行,同friend去唔同另一半去好似好衰.不過偶然自己同fd去個trip,或去露個營/行個山取代都好,俾啲新嘅個人體驗自己,咁返嚟又有新話題,又可以講:「睇日出時好靚呀,好想同你一齊睇到,第日帶你去吖! 」so sweet!


text:
回頂部
分享使你變得更實在,可以使其他人感到快樂,分享是我們的動力.今天就來分享你的資訊,圖片或檔案吧.
|
- 最後登錄
- 2017-12-29
- 在線時間
- 9 小時
- 註冊時間
- 2010-12-22
- 閱讀權限
- 20
- 精華
- 0
- UID
- 9127199
- 帖子
- 24
- 積分
- 0 點
- 潛水值
- 3539 米
所有積分大於負-100的壞孩子,將可獲得重新機會成為懲罰生,權限跟幼兒生一樣.
|讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好讚讚讚讚讚讚好好好好好好...
若瀏覽伊莉的時侯發生問題或不正常情況,請使用Internet Explorer(I.E).
Powered by Discuz!
© Comsenz Inc.
重要聲明:本討論區是以即時上載留言的方式運作,對所有留言的真實性,完整性及立場等,不負任何法律責任.而一切留言之言論只代表留言者個人意見,並非本網站之立場,用戶不應信賴內容,並應自行判斷內容之真實性.於有關情形下,用戶應尋求專業意見(如涉及醫療,法律或投資等問題). 由於本討論區受到「即時上載留言」運作方式所規限,故不能完全監察所有留言,若讀者發現有留言出現問題,請聯絡我們.有權刪除任何留言及拒絕任何人士上載留言,同時亦有不刪除留言的權利.切勿撰寫粗言穢語,誹謗,渲染色情暴力或人身攻擊的言論,敬請自律.本網站保留一切法律權利.


text:
媽咪約一家人食飯,竟然揀咗一間我未聽過嘅酒樓,仲要係土瓜灣咁偏僻真係幾特別. 呢間酒樓唔太大,但門面幽雅,想走高檔路線,坐得舒服當然好,不過食物質素都好重要. 我個人覺得質素就一般,相信食點心會好啲. 服務亦未盡完善,上甜品前要三催四請先收碗碟同換乾淨碟食生果. 但明顯人唔算多,只係訓練不足. 希望慢慢會有進步啦!
鮑參肚燴翅 - 果然鮑參翅肚都有,十分足料,湯底亦唔錯,幾鮮甜. 第一個印象唔錯.
鮮蟹肉扒豆苗 - 其實一睇就知唔係'鮮'蟹肉,邊有咁多時間去拆蟹肉丫,而且冇咩鮮味,當然只係一pack pack嘅急凍蟹肉. 有時既然俾唔到好嘢人,不如就直認,唔好令人有期望. 如果佢話只係普通蟹肉扒豆苗會更好. 但凍成咁都可以俾你食豆苗,佢成本都唔少.
翡翠花姿玉帶子 - 帶子少咗啲,花姿片ok啦,最好食係翠玉瓜!
清蒸老虎斑 - 火路合格,但如果以六人餐嚟講條魚就細咗少少.
富貴黃金蝦 - 相信係炸過幾次,因為蝦頭已開始燶,同埋咬落係極脆. 味道唔錯,夠香口啱我!!
秘製私房雞 - 菜單上唯一藥膳主菜. 有藥材味,不過雞件斬開蒸一定老哂. 話就係招牌菜,但我覺得仲有好多進步空間,絕對唔可以叫招牌菜. 實在有待改善.
生炒糯米飯 - 又一次改錯名. 明明唔係生炒點舛又叫佢生炒呢? 不過我就覺得只要好食,生唔生炒其實冇問題. 如果只叫佢臘味糯米飯感覺會更討好. 呢個其實都唔錯嘅.
生果
糖水 - 好似係紅棗水,大家都估唔到果件係咩,總之唔係芋頭. 但講真呢個味道真係好唔錯,唔喜歡甜品嘅我都飲哂!!
電話 : 2380 8906


text:
男人的Fantasy (一二九)《出軌但不要殺人》
出軌,但唔好殺人.
呢個年代,伴侶之間嘅出軌機率,我個人認為百份比已經去到……嗯,你哋可以唔同意,但我覺得已經有八成以上,仲要已經係保守估計.
我成日都強調,科技發達,無論係溝通嘅工具,定係做假圖嘅威力,都好容易將「出軌」呢一件事簡易化.呢一種文化嘅演變,對我哋人類普遍偽善嘅道德觀上,起咗一個非常大嘅衝擊.
即係去到一街都係出軌經驗嘅人群當中,我哋依然要抱住個舊有嘅偽善道德觀示人,定係強勢咁去衝擊人類一直以嚟都奉行嘅一夫一妻制最好?
既然出軌已經變到成行成市咁,咁出軌係咪已經變到無咁討厭?我個人認為又唔係,需知世上最可貴嘅嘢就係「層次」,我哋習慣搵到所有事入面嘅層次,你嘅世界觀自然就會大好多.
正所謂,出去叫雞又係出軌,溝咗老婆個姊妹都係出軌,但其實分別又大唔大呢?
答案係大嘅,因為一個男人你就算叫雞,出去搵乜春PTGF都好,呢啲只係你單方面破壞你同你另一半嘅感情.但如果你溝嘅係老婆個姊妹,你仲破壞緊你老婆成個世界.
感情出事就友情補位,呢啲永遠都係千古嘅定律,好少人失戀會搵老豆老母傾,因為自古親情友情愛情就有不同職責不同位置,你依家炸人基地都已經夠無良,仲要斷人後路?唔係趕到咁絕呀吓?
好多人出軌原因係貪玩,貪玩貪到炸咗身邊人成個世界咁滯,咁又真係幾好玩.呢個世界盜亦有道,你可以賤格你可以仆街,呢啲屬於個人修養嘅事.但去到因為玩而毀滅其他人一生,你哋有冇諗過,其實做人可以自私到一個咩程度?
愛情入面,最重要唔係長情,而係同理心.如果你驚俾人用把刀斬,記得唔好因為玩而搵把刀拮人.
一啲都唔好玩.
薛可正Facebook Page
http://www.facebook.com/sithoching


text:
最近睇左套戲,雖然題材都唔太arm只係聽人講好睇先睇,睇完覺得...嘩,近年佳作,唔睇走寶.
講開睇戲,雖然唔多睇 (咁撘長途機都會睇返一兩套既),但唔代表我唔鐘意,只係近年發現自己要求太高,但一般戲麻麻地,題材唔可以距離我太遠(雖然唔介意學新野),結局唔可以慘(又唔好無厘頭「峰迴路轉」大團圓結局),演員演技唔可以差(又唔好樣衰),唔好太文藝到唔明(又唔好低俗到不知所謂)等等.咁揀揀下剩返真係都唔知有冇幾套,我又唔興翻箱底搵D小眾作品(唔想side時間),所以平時真係少睇..電視就更加得啖笑,唔好講D垃圾講D 叫好些少既啦,條formula太固有,係呀每集臨完都好緊張呀,咁吸引你一路追呀,咁追完又點呢,結果都係無乜得著.與其side埋D無謂時間睇D soap opera,真係集中火力間唔中一套就好.對於果類所謂「大制作」大堆頭既,更加只係得閒無事就話去開心笑下,唔通果D真係好睇?visual and sound effects 呢D都係表面野,重要係故事內容,what's the message the movie's conveying, etc.
講返近年印象深刻既電影,其實我都好喜歡當年那套《Atonement》(不然不會為他/她寫這麼多字) (不過唔知而家再睇係咪咁覺得),但結局真係慘慘地,搞到每次諗起都心有戚戚焉.我睇戲雖然唔當係娛樂,但總無理由為左睇戲搞到自己唔開心...
我真係麻煩.


text:
楊冪藍籌索妻劉愷威點捨得放手
近排楊冪同趙又廷主演嘅內地劇《三生三世十里桃花》收視爆燈反應超熱烈,單計點擊率超過200億,令楊冪再次成為收視靈丹,人氣勁到啪啪聲!身為人妻嘅佢,依然少女味濃仙氣十足,粉絲同觀眾都睇到幾乎唔記得佢已經結婚生女!楊冪由結婚生女三年以嚟,三部劇五部電影,仲未計周圍飛出席活動,身為演員兼老闆嘅佢,充分體現「變變變生命力」嘅打不死道理,你以為佢結婚生女,人氣會下滑?錯!佢比以前更紅,同未婚前一樣咁勤力,唔怪得成日傳佢同劉愷威因為聚少離多而感情生變!
忙到嘔冇時間放閃
楊冪劉愷威離婚嘅傳聞就好似月事一樣,幾乎每個月都「報到」,點都會傳一次!本來兩公婆曾經出埋聲明否認離婚,可惜停止唔到謠言!早排一張當街激吻照喺網絡瘋傳,雖然事後查證為舊照一張,但依然有大批網民討論,而兩公婆難得有時間孖住湊女,竟然又被人話根本冇交流!結婚前,兩公婆成日喺微博肉麻放閃,婚後呢啲骨痹行為幾乎絕迹,又成為婚變嘅有力證據之一!
你估淨係楊冪多戲拍?劉愷威每年拍劇至少三部,產量勁過香港啲所謂視帝,誇張到有段時期,佢五部劇集喺同一個時段嘅不同電視台播放!有數得計,大家都係得24小時,仲要抽時間返嚟湊女,仲邊有咁多閒情逸致喺微博玩文字浪漫?
女漢子食泥都唔拘
楊冪同我Nuts哥講過,佢唔怕辛苦,想每日都接觸吓新事物有新刺激,覺得咁樣做人先夠充實,唔想個女大個時,以為阿媽只識煮飯,同呢個世界脫晒節!佢仲話家庭係動力多過係束縛!查實識楊冪嘅,都知佢係有碗話碗,想做就做,天不怕地不怕,典型嘅北京女子.依家內地咁興真人騷,好揀唔揀,楊冪偏要揀唔辛苦唔做嘅《真正男子漢》,入面要當兵受軍訓,即係冇靚衫着冇得化妝之餘,堅要日曬雨淋,有集仲慘到要食泥,點解要搞到咁?就係夠薑,要挑戰自己!對楊冪嚟講,真係濕濕碎,佢賭得最大嘅一鋪,係當年最紅時,走去結婚生女,唔似得有啲星要匿埋生玩秘婚,坦蕩蕩話結就結,話生就生!生完連坐月唔使半年又開工,到依家都做到冇停手,仲同唔少內地「小鮮肉」如鹿晗等合作,有「小鮮肉收割機」之稱,點會估到生完B好似冇生咁,仲少女味過以前!
「自黑」對付刁民
楊冪EQ同IQ都非常高,兵來將擋,咁耐以嚟面對網民嘅批評,四両撥千斤,全靠玩「自黑」!內地用語「自黑」一詞夠傳神,即係唔怕你寸我,我自己都寸埋自己一份!吹咩?擺明係「要贏人先要贏自己」嘅態度!由以前無端被人話腳臭,到近排喺《三》劇被人話佢髮線高面臨脫髮,佢全程玩「自黑」輕易化解閒言閒語.早排佢喺微博話:「我是一個禁不住批評的人,如果你們批評我,我就去植髮.」即刻引嚟超過10萬網友留言同100萬點讚!之後楊冪仲話趁佢依家仲幾靚仲有頭髮,快啲去睇部劇,遲幾年就冇o架嘞!就係一副「自黑」態度,本來寸佢窒佢嘅網民,不單止吹佢唔脹,反而更buy佢!
查實劉愷威呢個老公都唔惹小,做過股票買賣嘅佢梗係識計數,知道楊冪值得長揸!老婆又靚又食腦,仲放晒手畀晒自由,老婆鍾意做乜都得,唔會綁住佢喺屋企湊女,而且仲可以齊齊搵錢!所以劉愷威每次現身都唔答婚變傳聞問題,梗係慳番啖氣暖肚好過啦!
Nuts哥
贊助商:


text:
有人攀上道德珠峰,宣布佢搵到閃亮華貴嘅鑽石,然後回眸一笑,俯視一班勇武匹夫,用心良苦咁同佢哋講話,佢搵到鑽石啦,你哋都可以架.呢一種攀登道德珠峰嘅人,先建構出一個柏拉圖式嘅理型,將一啲理論上書上嘅鑽石—自主,公平,平等機會—冚唪唥掉晒落去,鑲金鍍銀,然後同你講,呢個世界呢個社會應該係咁咁咁,我哋有「權利」去要求擁有呢啲鑽石.
鑽石人人都想要,的確有一種「普世性」,但好自然地,我哋再進一步追問,how?珠峰頂上嘅知識分子頓時啞然失笑,答曰,你繼續努力啦,繼續向人傳講呢座珠峰嘅存在,擴闊佢哋對珠峰同鑽石嘅想像啦,佢哋就會得到鑽石架啦. 然後,我見到啦,我真係見到啦,嗰座道德珠峰,峰頂上面金光閃閃嘅鑽石,我見到啦,好正啊.回過神嚟,繼續逼地鐵,商場仍舊塞滿中國人,紅色資本連同一群又一群嘅中國人繼續執行殖民政策.
鑽石,珠峰,到頭來都只係想像出嚟嘅一個圖象,一種自我建構嘅幻象.任憑我點用力想像都好,始終都唔會享受到真正嘅實物.更何況,我唔要鑽石,我要刀劍,我要槍炮,我要資本,我要一個可以保護我切身利益嘅群體同機制.我哋要搵班人出嚟,賦予佢哋各種物質同意識上嘅權力,訂立契約,然後由呢班人保護我哋.呢班人先係政府,呢種先係民主,而呢個「我哋」,就係民族,就係香港人.如果民主同公義都只係一種珠峰上嘅鑽石,唔要都罷.
民主回歸,一國兩制,原來都只係一種想像,一旦發現殘酷嘅現實世界同原來想像相差十萬八千里,人就發癲發狂,亂拜薯片金牛.
擺脫柏拉圖,直面荒謬嘅世界,諗下點樣先有能力保護身邊嘅人.


text:
Hacksaw Ridge(中文名《鋼鋸嶺》我覺得有啲難聽),我諗應該係Best of 2016.
簡單啲嚟講,套戲講一個醫護兵(Andrew Garfield,第二代蜘蛛仔)喺二戰期間,為咗堅持自己「唔殺人」嘅信念,堅持唔揸槍上戰場救人.一開頭睇簡介,覺得應該係左膠嘢嚟,但唔係,恰恰相反,套戲完全唔左膠,好震撼,我諗應該直逼Saving Private Ryan級數.
記得之前同friend講過,左膠嘅問題唔係左,而係膠,而其中一樣膠嘅體現就係得個講字.Hacksaw Ridge之所以震撼,隨咗係真人真事改編,重因為男主角非常執著於自己「唔殺人」呢個信念,而且唔係得個講字.喺子彈橫飛敵人喺邊都唔知生死關頭嘅戰場上面,就係因為佢堅持唔殺人,佢真係唔揸槍;但佢唔揸槍唔係無嘢做,喺戰場上,佢依然係一個醫護兵,而且佢係搏老命嘅醫護兵,可以話係瘋狂咁不斷救佢嘅用伴,至於點瘋狂,為免劇透,大家自行發掘.
佢雖然係反戰者,但亦都係自願參軍,因為佢話,當見到身邊嘅年輕人一個個上晒戰場為國捐軀,佢唔可以屈喺屋企袖手旁觀,佢都要為呢個國家付出,而佢貢獻嘅方式就係喺戰場上面救人,救佢嘅同伴.佢一樣愛國,一樣願意犧牲,而且佢嘅付出同其他人無異甚至比其他人更多,只係佢選擇堅持用自己嘅方式.佢非常清楚自己嘅信念,一上到戰場佢無猶豫,重比一啲人多幾分冷靜,因為佢知道自己上戰場要做乜,佢知自己點解要喺到.呢啲嘢我知就咁齋講會好左膠,道理大家都明,但現實又有幾多人真係做到?所以,大家都係入場睇感受一下.佢選擇嘅方式係岩定錯,戲外當然可以討論,但我覺得唔係重點.堅持自己信念而又知行合一嘅人,我諗,值得每一個人尊重,亦都係香港人本土派非常需要學嘅嘢.
左膠睇完呢套戲可能就會拎嚟打飛機,話咩人哋真係堅持和理非乜乜乜.首先,人哋自己堅持唔殺人,但佢無逼其他人都要跟佢唔殺人,亦無睇其他人唔起覺得自己企喺道德高地高人一等係聖人.相反,佢知道戰爭嘅本質,亦都明白同伴上場殺敵係為咗咩,佢只係堅持自己嘅信念,認為用唔違背自己理念嘅方式都可以為國家貢獻,而後尾,佢嘅同袍亦都明白佢,甚至為佢唔理自己條命上戰場救人而感動.每個人都有自己嘅信念,大家都係為同一個群體獻身,如何和而不同,我諗本土勇武同左膠泛民都一定要學.
Hacksaw Ridge可以令人睇到熱淚盈眶,我諗,係因為現今世道,堅持自己信念而且知行合一嘅人,少之又少,而電影畀到好大嘅震撼同鼓舞.
我想,每個人都要為自己嘅理想,用自己嘅方式喺戰場上獻身.
Again,香港民族,任重道遠,知行合一,和而不同.


text:
傻散垃圾投資組合16年12月
現金佔總資產:44.76%
股票佔總資產:54.71%
本月動作:無
今年成績:
後記:今年總資產增加了33%,會升會跌既股票盈利佔左差唔多一半比重,可見我今年落自己袋既真係少之又少,主要原因有二,一係今年去左兩次旅行,導致今年支出係上年既兩倍有多,二係不停進修,兼職返得好少,說穿一句,今年如果唔係股票同老豆撐住我,其實唔係賺得好多錢,股票一日唔賣,都仲有變數,話唔埋出年跌跌下,上年既盈利就無左一半,所以我比較著眼真係已經落左自己袋既有幾多,至於老豆,仲記得數年前我仲讀緊高中,佢知我已經有買開股票,有日突然話比舊錢我(講到一舊舊好似好多錢咁,其實好少架ja),叫我幫佢滾到一百萬再比返佢,個刻我心中有好多疑問,老豆你咁信得過仲讀緊高中既傻散?先唔講我賺唔賺到錢,你就唔怕我攞曬D錢去溝女,追潮流,買自己想買既野嗎?老實講筆錢對於仲讀緊高中既青少年嚟講真係好大舊,老豆你就唔怕你個仔用錯地方嗎?雖然我好想問,但最後覺得問嚟好奇怪,所以作罷了,其實我唔係好了解我老豆,我好細過就跟阿嫲住,同佢好少機會相處,所以我地好似無乜話題咁,加上大家男人老狗,好難有什麼溫馨說話,不過我都覺得好幸福,我知道佢一直支持我,關心我,只係唔講出口而已.
又離曬題啦,講返我個blog,今年最多人睇既竟然係『教人投資,我有一套』,我諗大多數人睇都係想知我點樣有一『套』,令你們失望了,依個blog從來都無打算教人什麼,只供我自己記錄而已,我想法依然係發達無得教人,教人個個先會發達,比人教個個唔會,但學習基本知識對自身投資是有幫助的,令人少踩一些無必要既陷阱.夜啦,聽日仲要返工兼倒數埋,總之今年算係不過不失啦,我唔係好識計點樣先叫跑嬴大市,我就會將前後兩年各自既高低位加埋除2取得出兩個平均數再計增長率,如果咁計恆指今年好似比上年更差,個個都話2017年係變幻莫測既一年,我就覺得年年都變幻莫測,只求平安渡過,大家都健健康康,小病小痛就最難幸了.
韓之旅後記:第一次同女友跟團去旅行,多數人都會覺得怪怪的,因為多數情侶或後生仔都仲意自由架啦,但其實今次跟團都係逼不得己,因為無時間計劃又無搶機票,左計右計發現跟團仲抵過自己去,所以就跟團去了.出發前對於跟團我都有些擔心,例如會否逼你買野,住同食會唔會好差,會唔會同好多內地人同團等等,後尾出發後感覺都唔錯,唯一覺得差既就係用成日帶我地去行五六間免稅店,而明洞,東大門依D購物點卻只有一兩個鐘時間逛,而較好既就係唔洗自己搵路,嘆住暖氣遊景點,對於我地依D懶人,真心覺得唔錯,要知道韓國得一兩度,係出邊行耐少少都成個人僵曬,所以下次唔跟團都可以考慮租架車周圍去.以下是女友的「味精圖」,女生們都好仲意將D照片整到好唯美.其中一張係我係飛機度影,只影到幾粒野,其實係有二十幾粒星星,但唔知係光線問題定點,只能對焦一部份,咁大個仔都未試過見到咁多星星,其實我有幾刻懷疑自己係未太累,視覺出現問題,或者發夢.總言之整個旅程都覺得唔錯,價錢公道,又唔洗Plan,又唔洗搵路,又唔洗長期捱凍,就係我地依D懶人既福音,係未呀?


text:
原本諗住用磨菇煮嘅,點知噚日買餸果陣唔記得買埋,本來都無所謂,但係無理由淨係 "飯煮飯" 咁寡 o架,於是切南瓜準備整咖喱南瓜肉醬時,順便切啲細細粒嘅 size,放埋落去一齊煮囉!
2009年10月11日星期日
南瓜意大利燴飯 Risotto alla Zucca
原本諗住用磨菇煮嘅,點知噚日買餸果陣唔記得買埋,本來都無所謂,但係無理由淨係 "飯煮飯" 咁寡 o架,於是切南瓜準備整咖喱南瓜肉醬時,順便切啲細細粒嘅 size,放埋落去一齊煮囉!
2009年10月10日星期六
咖喱南瓜肉醬
今日試吓學抆 cream 呀!
星期六都居然咁得閒,阿珊話好攰唔嚟上堂;Lily 就要考試,仲由朝考到晚,勁慘!所以都唔嚟喇.咁,今日就剩係朝早教一個學生咋!
咁得閒,有咩好做呢?反正之前又買咗個蛋糕轉盤,咁就試吓學抆 cream 啦!
要抆 cream,咁就梗係先要整咗個海綿蛋糕先啦!因為主角唔係
個蛋糕,而係啲 cream,所以只係做咗個 mini
size,一隻蛋加 20 克粉咋!
先將個蛋糕上下切開兩份.
喺下面果塊蛋糕上面先塗上一層忌廉,然後上面鋪上切粒桃駁李.
之後再喺桃駁李粒上面再塗多層忌廉.
將另一半蛋糕放上去.
再將成個蛋糕抆上忌廉.原來都唔易 o架!抆咗好耐都係咁樣衰,
不過都已經比想像中抆得平滑 o架喇!
好在之前切定啲桃駁李片,所以一 call 即到,幫手遮醜,嘻嘻!
整好哂之後就梗係切嚟食啦!
不過疑問就嚟喇,究竟點先可以將個蛋糕由個轉盤度搬去另一隻碟度呢?好易整到啲 cream o架噃!諗咗好耐都唔知答案,最後就攞咗 Louisa 買俾我果塊墊底鋁板 "涉" 落蛋糕底度嚟搬起去咋!有冇經驗 blog 友可以話俾我知呢?
試過呢次抆 cream,就知道點解出邊賣嘅蛋糕多數都會擠花喇,因為原來要抆到啲 cream 平滑係唔易 o架!要整到好似「美心」個天使蛋糕同魔鬼蛋糕咁靚,咁平滑,都幾考功夫 o架!所以擠花上去就完全解決哂呢個問題,乜醜都遮住哂,仲遮到 "陷 一陷" o添!
醃肉基本法
- 先落鹽,糖,生抽,酒落去撈勻.
- 之後加適量水攪勻,可以令到啲肉質感鬆啲.
- 先醃半個鐘,等啲肉入味.
- 之後加入粟粉,拌勻,作用係將肉同調味包住.
- 再加入油,不但可以令肉油潤啲,仲避免因之前加咗粟粉而變得較黏,落鑊時就
唔會黐鑊黐到阿媽都唔認得!!
如果你哋有咩高見或更好嘅醃肉方法,不妨同大家一齊分享啦!我都係入廚初哥,要咁多位資深嘅廚房 CEO 指教指教!
2009年10月8日星期四
白酒忌廉汁煮蜆 (已更改)
蜆
油泡紅椒
蒜茸
新鮮羅勒 ( basil )
清雞湯
白酒
淡忌廉
- 當所有蜆都開哂口之後,就代表已經煮好.
- 最後加入羅勒,快手炒幾吓就攪掂!
( 原來我又老人癡呆發作,做錯咗我個 friend 教我嘅步驟,所以有興趣煮呢個菜嘅 blog 友要留意番我個 friend loulou 嘅回應呀!)
為咗煮呢個餸,專登走去超市買樽白酒,對於唔飲酒嘅我,
加上我又唔識揀,當然求其買支平平哋算數啦!
呢支白酒賣十零蚊咋!而我盒用剩嘅淡
忌廉又有機會發揮佢嘅功用啦!
蜆肉勁鮮甜,好食又唔會韌,但最正反而係啲汁,因為所有蜆肉嘅精華都落哂去,所以啲汁鮮甜無比,夾著輕微酒香加羅勒香味,再加上少少辣味,簡直好味都唔識形容! 所以剩咗嘅汁我已經留番起佢,諗吓要嚟煮咩好先!
落鹽.
- 羅勒記得最後先落,而且唔好煮太耐,否則香味好易煮到無哂.
P.S. 有無留意到我盒 cream 用保鮮紙封住盒頂呢?呢個方法係 blog 友幸福蠍教我嘅,咁樣就可以保存得耐啲.我呢盒cream 已經開咗超過兩個禮拜啦,到依家都仲用得,無變壞到.不過我講啲更恐怖嘅嘢俾大家聽,我學生話俾我聽,佢暑假時開嚟用果盒 cream,到依家都仲擺喺雪櫃度,佢話 check 過無變壞喎!( 係咪真㗎,有少少驚喎! )
南北杏雪梨海底椰煲豬腱
近呢幾年,每次一轉秋天,氣管就即刻敏感起嚟,長期都會有幾聲咳,一路直至到春天先會好轉.呢排天氣又非常乾燥,所以我今日就用雪梨同海底椰煲湯,潤潤佢先!
材料:
雪梨
海底椰
無花果
南北杏
豬腱
蜜棗
- 無花果,南北杏,蜜棗用暖水浸軟,沖洗乾淨,無花果切半開邊.
- 豬腱洗乾淨,汆水,用凍水沖走多餘血水.
- 海底椰去皮;雪梨去皮,去蒂,去芯備用.
- 將所有材料凍水落煲,然後煲滾.
- 用真空煲煲湯嘅朋友,請參考「利用真空煲煮好餸,煲靚湯!」.
- 飲用前加鹽調味.
清潤又清甜,飲完之後喉嚨即刻覺得好潤,好舒服呀!
利用真空煲煮好餸,煲靚湯!
好多朋友對真空煲都好抗拒,覺得將啲餸夾硬 Au3 熟,煲湯就因為唔係用明火煲,做唔到一直煲滾對流嘅效果,於是就被形容為 "水" 而唔係湯!
好多人都會誤解咗真空煲嘅真正用法,以為只需將內鍋裡面嘅材料煲十零廿分鐘,之後放番落個真空煲度,等幾個鐘之後就已經煮好餸或煲好湯.其實真空煲嘅操作原理,同舊式玻璃內膽嘅保溫熱水壺一樣,主要用真空方法去保溫,當然,真空煲嘅保溫效果就遠比熱水壺好得多!所以每次將內鍋拎番出嚟之後,係要放番上明火度煲多十零廿分鐘,咁效果就好好多,同用明火一直由生煮到熟無乜分別,你睇我用真空煲整日式紅豆餡時,啲紅豆都可以煮到完全爛哂,變成紅豆蓉,就知道其實係 work 啦!
正確使用真空煲方法:
- 先將材料煲滾,之後轉中慢火煲 15 - 20 分鐘.
度,咁就 OK 啦!
2009年10月7日星期三
黑芝麻麻糬波波 Black Sesame Pontikege
豆渣處理及保存方法
但係豆渣其實係好有用 o架,可以用嚟整麵包,餅乾,蛋糕,煮湯 ……,甚至可以加番落啲豆漿度一齊飲用,若果再加啲燕麥片一齊煮,就成為咗一份營養豐富嘅早餐 o添!
大型超級市場其實都會有豆渣賣,不過價錢肯定唔平,與其用錢去買呢啲 "垃圾",倒不如自己花少少功夫,不但經濟實惠,仲唔會浪費食物呢!
花生去衣方法
- 將花生放白鑊內略炒,見到花生衣炒到脆身後就可以熄火,稍為攤凍少少後趁暖
用手指捽去花生衣.
- 有焗爐的話就更加方便,用 180 °C 火將花生烘焗約 8 -10分鐘,花生衣即刻變
到又乾又脆. - 如果你屋企個焗爐有烤焗 (grill) 功能的話,就更加快,同樣用180 °C
火力,只需烤焗約 5 – 6 分鐘就已經可以烤脆花生衣.


text:
33歲嘅無綫花旦鍾嘉欣自從去年為老公Jeremy誕下囡囡Kelly後,大部分時間留喺加拿大湊女,由於知道同粉絲相處嘅時間唔多,所以嘉欣BB都好有心咁喺Instagram玩直播同粉絲互動,順便分享吓佢產後嘅生活!
囡囡一出世就捉實醫生
直播開始後,鍾嘉欣興奮地同粉絲打招呼,就連華姐冠軍好友鄧佩儀,索腿靚媽陳敏之都有入嚟睇直播,嘉欣仲分享從懷孕,生B到坐月鮮為人知嘅心路歷程,佢話:「我作動15,6個鐘,一個半小時就Push,Kelly由頭,膊頭,手,到手指尾出嚟,佢就用手指尾勾住接生醫生手指,醫生之後話佢接生咁耐,都未試過有BB勾住佢手指出世,話BB第日一定係個特別Baby!」
嘉欣又話Kelly一出世就頭髮多多,喺直播中仲大騷Kelly出世20分鐘萌照,真係好可愛呀:「係咪好Cute呀?好多頭髮呀!救命!我嗰時已諗點解五官已脹卜卜,醫生話BB因為營養夠.」睇嚟女神養胎畀足心機!
返香港必掃滴雞精
雖然嘉欣喺加拿大誕下Kelly,不過佢透露有跟從傳統坐月,又自爆為咗囡囡搏命食嘢,仲私下由香港從帶「滴雞精」返加拿大𠻹!嘉欣表示:「我打算餵 Kelly母乳到一歲,所以產後嘅身體狀況一定要修復好,只要氣血充足奶量就可以畀到BB足夠嘅母乳.唔知大家有冇飲過滴雞精呢?佢嘅口感就好似已去油脂嘅雞湯一樣好飲,完全冇腥味,我就非常鍾意!由大肚開始到生仔,我都習慣咗飲滴雞精補身,有時咁啱陪月姐姐要休息,我自己都會加熱嚟飲,非常方便!每次飲完滴雞精都覺得精神,體力變好,滴雞精對我實在太重要喇!因為自己好鍾意,很多朋友都有飲,佢哋都問我有冇折扣,田原香非常正!我每次返香港都會入貨,因為喺加拿大買唔到,但香港就有三間門市!」
開心Share生仔飲食心得
直播中見到少女味濃嘅嘉欣個Body仲係好弗,真係一啲都唔似生過,原來當中有飲食秘訣!佢開心分享謂:「滴雞精入面富含小分子優質蛋白,同埋多種人體必需胺基酸,可以迅速被人體吸收,補充優質蛋白,對於孕媽,產婦都係非常好!另外滴雞精仲可以令孕婦肥B唔胖身,產後補身仲可以加速傷口復原,亦唔會讓體重失控!」有網友向嘉欣八卦飲開邊隻牌子嘅滴雞精,嘉欣表示:「其實呢個牌子係源於台灣,台灣有得買,係No.1補身product in Taiwan,而我確信田原香喺香港都會係No.1補身product!」
靠田原香谷奶量
嘉欣仲向大家講到除咗滴雞精,佢仲好鍾意Q-jello同埋畀Kelly食嘅嬰兒輔食-BB肉泥粥,佢仲忍唔住講咗「So Cute」兩次!因為Q-jello可以加強奶量,有好豐富天然嘅膠質,唔只餵人奶好順利,仲對皮膚好好,而BB肉泥粥就可以畀Kelly食!嘉欣話:「一日三餐,平時我都盡量自己煮最新鮮嘅嘢畀Kelly,但除咗呢啲,Kelly都好鍾意食呢個粥!」嘉欣又笑言有時會「Lazy」,就可以畀Kelly食BB粥,仲有好多味揀,好似薯仔紅菜頭,洋蔥南瓜等等,又用日本頂級越光米去做,好天然,所以嘉欣好放心,對BB係好有安全保證!
約定粉絲下月香港見
而嚟緊星期日(18日)就係父親節,嘉欣就Sweet爆地多謝老公Jeremy,之後更為粉絲帶來喜訊:「有粉絲問我幾時再返嚟香港?我下個月頭會返香港出席田原香嘅活動,到時現場會有滴雞精免費試飲,希望到時喺灣仔同大家見面」去到直播尾聲,嘉欣透露好珍惜目前嘅生活並祝福大家身體健康,慰勞吓自己補吓身,而滴雞精係適合全家人補身嘅食品!
2017年6月16日 星期五
BB絕密萌照曝光!鍾嘉欣揭產後弗爆之謎 __,嘉欣,李嘉欣,鍾嘉欣,
33歲嘅無綫花旦鍾嘉欣自從去年為老公Jeremy誕下囡囡Kelly後,大部分時間留喺加拿大湊女,由於知道同粉絲相處嘅時間唔多,所以嘉欣BB都好有心咁喺Instagram玩直播同粉絲互動,順便分享吓佢產後嘅生活!


text:
有話說:禁煙教育 從幼園做起
文章日期:2017年6月6日
(明報專訊)近排空氣真係好差,Mama識好多小朋友都氣管敏感,一咳就咳足成個月,真係戥佢哋心痛!當然,空氣變差嘅原因有好多,除咗大量飄下飄下嘅木棉花絮,車輛排出嘅廢氣之外,唔少得係大家老生常談嘅二手煙.
近年,政府已經好落力向市民宣傳戒煙嘅好處,Mama都明白呢個習慣對煙民嚟講係好難一下子改變,不過Mama有個十幾年煙齡嘅老朋友最近竟然成功戒煙,問佢係用咩方法啦,原來係一張「親情牌」.因為當一個幾歲人仔同你講:「爸爸你唔好食煙啦,吸煙對身體唔好,仲有可能上天堂吖!」作為爸爸聽到梗係心軟啦,長遠咁諗,當然唔想影響埋心肝寶貝嘅健康,於是咪的起心肝戒除煙癮囉.
保良局推動畫教材 免費派發
所以,要預防全民吸煙,最好方法係由幼稚園做起.唔好以為小朋友乜都唔識,原來2015年開始,保良局教育事務部得衛生署支持,推行為期兩年嘅「無煙有LIKE」幼稚園預防吸煙教育計劃,其中一項活動係製作咗1000份教材套免費派發畀全港幼稚園,教材套內容包括三個得意手偶,四本大圖書同埋動畫音樂光碟等材料,等幼稚園可以靈活運用喺教學之中,令小朋友認識吸煙同二手煙嘅禍害.
保良局教育總主任(學前教育)趙文堅話,有使用教材套嘅幼稚園向佢哋反映,話小朋友對有關動畫非常感興趣,同時對二手煙亦加深咗認識,呢個效果就係佢哋設計教材嘅用意.「小朋友遠離二手煙嘅意識並唔高,而之前坊間都冇呢一類專為幼稚園而設嘅教材,佢哋透過學校活動加深認識後,除咗可以保護自己,亦可以做勸導嘅角色,請父母或公公爺爺等戒煙.」Mama仲知道為顧及非華語學生同不同幼稚園需要,今年6月底,就會有英文版教材套推出,屆時又有多啲幼兒可以加入「禁煙小天使」行列,令成個城市嘅空氣變得更清新啦!
[Happy PaMa 教得樂 第141期]


text:
天外有天
曲:
C-Infamous
詞:
陳冠希 / MC仁 / 廚房仔
編:
C-Infamous
監:
C-Infamous
CHORUS:
就好似天外有天 要飛出出面 睇見全面 穿過表面 睇透入面
點一點火就掂 大爆炸實驗
想見天外有天 要飛上上面 睇哂全面 穿過表面 睇透下面 末日實驗 底線更片面 下賤
CHEF:
響往飛上天 響往衝出宇宙 響往自由 人外人 天外天 有幾多個宇宙 唔想再維持喺困獸鬥 搞鬥爭批鬥 鍾意是非 有破壞冇建設 埋堆分化 妒忌人 制造仇恨 小題大做 有冇諗過你睇到嘢係唔係真 有冇聽過聲星際怨曲發出聲音 有冇接觸過飛碟外星人 人云亦云 學問多到好似宇宙星塵 唔對路 有冇聞到死亡味道 死神發出警告 做人唔可以貪生怕死 橫死掂死 香港地 再唔再係自己 眼白白 比你班殘臣玩死 老老實實 香港蟻民 只想有空間創作生活 轉頭依家邊個控制我哋生活 人外人天外天 偏偏世人太瘋癲
Repeat CHORUS
EDC:
太空倉玻璃 反映反省自己邊個先係真正自己 到底邊個先係真正冠希 唉 我啲病徵又嚟 抑鬱癲癇精神分裂 輕佻驕傲冇大冇細 犯罪傾向已經接近緊張 自殺傾向 過度活躍症 我要鎮靜 深呼吸一口外星氣味 成班兄弟準備登機 粉紅色 底褲跌哂落地 條女問你做緊咩 地點喺邊 做咩唔覆佢 係咪玩嘢 唔尊重我哋CLOT crew 死光槍射爆你射爆你 問你死未 快啲去死 唔畀面 CMD 4pk 咁你就抵死 小心你條女 (目及)實佢 (目及)實佢 我哋有啲醉TMD DMT 星際之門 時空之旅 送走佢
Repeat CHORUS
MC YAN:
天外有天在看人在做
人會抱怨天亦會憤怒
鬼哭神嚎 慘無人道
貧僧貧道 替天行道
色素係人造 權棍由神造
十八層層數 墮落有紋路
白紙黑字寫 真金白銀造
判畀自己人做 末日荒淫道
免費人人頻道 頻頻調理農務
咀巴上就硬度 實際無能做
受人錯誤引導 喪失平衡度
問題响啲人度 流感响啲禽度
啲人會錯到 打橫嚟行路
鑿個窿响 大氣層度
一場幅射 宇宙塵暴
空無一人 談何人道
Repeat CHORUS
就好似天外有天 要飛出出面 睇見全面 穿過表面 睇透入面
點一點火就掂 大爆炸實驗
想見天外有天 要飛上上面 睇哂全面 穿過表面 睇透下面 末日實驗 底線更片面 下賤
CHEF:
響往飛上天 響往衝出宇宙 響往自由 人外人 天外天 有幾多個宇宙 唔想再維持喺困獸鬥 搞鬥爭批鬥 鍾意是非 有破壞冇建設 埋堆分化 妒忌人 制造仇恨 小題大做 有冇諗過你睇到嘢係唔係真 有冇聽過聲星際怨曲發出聲音 有冇接觸過飛碟外星人 人云亦云 學問多到好似宇宙星塵 唔對路 有冇聞到死亡味道 死神發出警告 做人唔可以貪生怕死 橫死掂死 香港地 再唔再係自己 眼白白 比你班殘臣玩死 老老實實 香港蟻民 只想有空間創作生活 轉頭依家邊個控制我哋生活 人外人天外天 偏偏世人太瘋癲
Repeat CHORUS
EDC:
太空倉玻璃 反映反省自己邊個先係真正自己 到底邊個先係真正冠希 唉 我啲病徵又嚟 抑鬱癲癇精神分裂 輕佻驕傲冇大冇細 犯罪傾向已經接近緊張 自殺傾向 過度活躍症 我要鎮靜 深呼吸一口外星氣味 成班兄弟準備登機 粉紅色 底褲跌哂落地 條女問你做緊咩 地點喺邊 做咩唔覆佢 係咪玩嘢 唔尊重我哋CLOT crew 死光槍射爆你射爆你 問你死未 快啲去死 唔畀面 CMD 4pk 咁你就抵死 小心你條女 (目及)實佢 (目及)實佢 我哋有啲醉TMD DMT 星際之門 時空之旅 送走佢
Repeat CHORUS
MC YAN:
天外有天在看人在做
人會抱怨天亦會憤怒
鬼哭神嚎 慘無人道
貧僧貧道 替天行道
色素係人造 權棍由神造
十八層層數 墮落有紋路
白紙黑字寫 真金白銀造
判畀自己人做 末日荒淫道
免費人人頻道 頻頻調理農務
咀巴上就硬度 實際無能做
受人錯誤引導 喪失平衡度
問題响啲人度 流感响啲禽度
啲人會錯到 打橫嚟行路
鑿個窿响 大氣層度
一場幅射 宇宙塵暴
空無一人 談何人道
Repeat CHORUS
其他 陳冠希 的歌曲
-
Outro
-
超時空
-
起飛 2
-
宇宙牛郎
-
外星伴侶
-
閃閃
-
東方快車
-
神
-
上路2
-
Everywhere We Go (feat. 應采兒)
陳冠希 的大碟
-
-
-
The Best Collection精選推出日期:2006年01月10日唱片公司:EEG
-
-
Please Steal This Album推出日期:2004年03月05日唱片公司:EEG/ Music
-
Hits or Misses推出日期:2003年02月14日唱片公司:Music Plus
-
Transition推出日期:2002年09月20日唱片公司:Music Plus/ Avex
-
Peace And Love推出日期:2001年11月30日
-
-


text:
政情:建制派尋人扯劉慧卿落台
部分建制派議員一直不滿立法會財委會主席劉慧卿主持會議嘅手法,質疑佢縱容班泛民主派玩拉布,令個會愈開愈長,密謀再次派人拉劉慧卿下台,但係就翻箱倒籠都未搵到合適人選.有個別建制派議員仲事先張揚會再次倒戈力撐劉慧卿連任,相信呢場惡鬥仲有排糾纏落去.
劉慧卿去年爆冷當選財委會主席,有人分析係因新入立法會嘅一批獨立建制派議員,想借機向西環同煲呔曾顯示實力,先至會集體倒戈.但亦有人指出,上次已經係劉慧卿第三次爆冷,顯示建制派內有啲人係因為其他理由而支持劉慧卿,包括真係覺得佢做得唔差,同佢有個人交情,以及唔鍾意過去挑戰劉慧卿嘅建制派人選等.如果建制派唔係純粹想表態抗議,而係真正想撼低劉慧卿,一定要搵番個人緣好,資歷同實力亦有番咁上下嘅人選.
建制陣營內夠資歷挑戰劉慧卿嘅,大部分都已有要務在身,好難分身兼顧財委會嘅繁重工作.唯一得閒啲嘅係即將卸任資訊科技事務委員會主席嘅梁君彥,以及喺再下一個年度先接手做發展事務委員會主席嘅劉秀成.
不過梁君彥喺建制派內部嘅人緣只屬一般,尤其係唔知自由黨會唔會撐佢.劉秀成依家係財委會副主席,同不同黨派嘅關係都幾好,不過亦有建制派質疑佢主持會議嘅能力麻麻,擔心會變成「翻版呂明華」成日畀泛民玩殘,最終受害嘅只會係建制派同政府.如果建制派夾硬派兩人出戰,分分鐘又會輸多次.
唔放劉秀成在眼內
有建制派甚至建議既往不咎,搵番上年支持過劉慧卿嘅獨立議員出戰,咁就唔使擔心再有人倒戈,其中一個人選係會計界嘅陳茂波(阿Paul).不過阿Paul就同我哋澄清,至今都冇人搵過佢,即使有人搵亦唔會考慮,因為佢一早安排好多工作,而且佢個人覺得劉慧卿做得唔錯,睇唔到有必要換人.
劉慧卿尋日同傳媒事先張揚已有唔少建制派議員話會支持佢連任,又公開鼓勵劉秀成出嚟同佢選過,擺明唔放對方在眼內.佢又自爆財委會嘅對口官員財經事務及庫務局副秘書長甯漢豪係佢中學師妹,同佢合作得好好.睇嚟建制派就算公開刊登尋人廣告,最終都係煲冇米粥.
贊助商:


text:
最近因為搬咗嚟石硤尾附近
所以都周圍行吓希望搵番D地方可以俾小朋友閒時落街玩吓
今日發現到呢個兒童遊樂場都覺得幾特別可以同大家分享吓
呢個遊樂場冇名架喎!! 位於石硤尾邨 美賢樓 及 美笙樓之間
雖然都係一般的瀡滑梯但係個設計都同平時屋邨見開的唔同
顏色上都唔係一般既紅紅黃黃!
反而用咗沉沉既藍綠色為主
上面仲有多個望遠鏡玩具俾小朋友玩!
設施感覺上都蠻新淨!
喺側邊有個好似風帆既設施好得意
芊芊好鍾意坐喺度用手轉轉轉個小鏍漩槳
其實成架風帆都可以轉, 不過好難轉!!
要噴番少少WD40先得 ^.^
再過隔離見到呢個繩網陣都好特別
有得爬嚟爬去Hysan梗係好開心啦!
因為平時喺屋企爬床俾我鬧到飛起!
呢度唔算多人! 所以玩得好自在好暢快
芊芊就爬唔到啦, 因為太高囉! 唯有坐喺度望住哥哥玩啦
呢條梯好得意上上吓會扭曲咗
所以都唔容易爬!
芊芊自己發揮創意搵嘢嚟玩
呢張綠色搖搖櫈瞓喺度搖嚟搖都幾好玩
不過好跣囉...
一坐上吓就跣咗落嚟 (見下圖)
哥哥跳戰繩網要爬過去完成佢! 加油
最後芊芊都係番過隔離瀡滑梯冇你咁好氣!
呢度都仲有其他少少悠閒設施
仲有呢個話大唔大話細唔細既圓型廣場仔
喺周圍地方唔多既時侯呢個廣場仔用嚟踩吓單車都唔錯!
Photo by CANON 5D Mark III, Len | EF 24-70mm f/2.8L IS II USM
(節錄於兩次行程)
呀劍評分: 6分
呀劍評語: 以普通屋邨遊樂場嚟講都唔算差架啦! 始終巿區好難可以好似新界地方咁! 如果可以多番D飲水機之類配套設施及洗手間會比較好!
石硤尾邨 兒童遊樂場 簡介
暫時未有
地址
九龍石硤尾窩仔街石硤尾邨美賢樓美笙樓之間
開放時間
24小時
(以上資料更新至文章當日)


text:
贏咗冇禮物,仲要陪占奴搞場大龍鳳,十足港姐上身揮手環繞宿舍一周,認真夠 gag!
Main Camp
唔玩低俗 占奴踩入理大揀 gag王 gag后
Ads by Google
DJ阿占(甄子康)同阿奴(唐劍康)為咗籌備嚟緊 8月商台台慶嘅重頭 gag騷《騎騎騎大會串》,四出收集爛 gag,除咗向電台聽眾收 gag,上週二(16日)佢哋仲殺入出晒名多靚仔靚女兼玩得超喪嘅理大宿舍勵志堂搵爛 gag王.
唔好以為勵志堂宿生只係一味癲喪,講起 gag一樣好有水準,搞到當日兼任爛 gag判官嘅占奴及台下同學笑到有腹肌!
譚景洋(勵志大隻林峯) 21歲 紡織及製衣 Yr.3
打過乙組南華籃球隊嘅譚景洋(阿 Ken),睇佢個樣黑黑實實,肌肉大大嚿,難怪被同學稱為「勵志大隻林峯」.咪以為佢四肢發達,頭腦簡單,一上台已經大放冷笑彈:「知唔知點解啲同學搵我上台搞 gag,因為我可以搞埋「肌」.」說罷還親吻了自己手臂一下,連記者都睇到滴晒汗,但就成功吸引全場同學尖叫(特別係女宿生),其實大隻林峯事前都有同記者講佢為咗今次爛 gag比賽,花咗好多心機上網搵資料,可惜最尾佢個 gag玩粗俗,爛 gag判官占奴就唔多 buy,最後以一分之差落敗.
比賽爛 gag 關你叉事
李亞鵬同王菲離婚,有位王菲粉絲走去問位禪師究竟世上有冇真愛?禪師俾咗一隻叉佢參詳,粉絲點都估唔到,最後禪師好認真望住佢講:「青年,人哋離婚,關你叉事咩!」
占奴:夠放唔面紅
好有 rhythm(節奏),語氣控制得好好,講嘢夠放唔面紅,不過玩粗俗易 handle,所以呢度要扣少少分.
分數: 9
陳壹竣(勵志羅嘉良) 21歲 電子及資訊工程學 Yr.3
勵志堂堂主陳壹竣外形木木獨獨,被宿生叫佢做「 A貨羅嘉良」.似唔似就見仁見智,不過 A貨羅嘉良搞起爛 gag一啲都唔失禮:「今次都係俾同學迫上台,但我上嚟唔係為搞 gag,因為 I don't for gag( forget).」全場鴉雀無聲幾秒之後好識做咁歡呼雷動,記者感受到呢位主席平時應該好受同學歡迎,可惜之後佢搞嗰個 gag原來阿占阿奴已經聽過,相對地有啲失色,加上阿奴話搞 gag個畫面有少少兒童不宜,所以最尾都輸咗俾勵志葉蘊儀.
比賽爛 gag 塞提子入 pat
有 3個人去非洲旅行俾食人族捉咗,族長叫佢地搵 100個生果, A搵咗 100粒提子,族長就叫佢逐粒塞入 pat,塞到 100粒就放佢走,當佢好努力塞到第 99粒,突然忍唔住笑將全部提子噴番出嚟,族長就煮咗佢嚟食.上到天堂天使問佢做咩咁都忍唔住笑,佢就答:「因為我見到我個朋友拎咗 100個榴槤返嚟!」
占奴:算淡定
個 gag中規中矩啦,佢講有 3個人去非洲,但其實得 2個人去咗拎生果,另 1個朋友係冇出過場,應該 skip走呢個人唔使講,整體表現算淡定.
分數: 7
陳曉彤(勵志葉蘊儀) 21歲 產品及工業設計 Yr.3 勝
首先打響頭炮係人稱「勵志葉蘊儀」(身高最似)但自稱「勵志 angelababy」嘅陳曉彤(彤彤),自 high足成分鐘,全場同學惟有陪笑,見佢身高同小儀差唔多(最多得 150cm),不過佢個爛 gag確實幾 fresh,同佢嘅甜美笑容簡直襯到絕,結果獲評判阿占阿奴大讚個 gag老少咸宜又夠爛,成功奪得 gag王寶座,當占奴幫佢戴上后冠,勵志葉蘊儀仲香港小姐上身向群眾揮手兼大講得獎感受:「我要多謝我屋企人同一班同學,全靠佢哋平時無厘頭嘅話題都可以講一大餐!」
比賽爛 gag 玩黐脷筋
我細個上英文堂,個老師教講 Thank You,佢話:「如果你驚自己唔記得點讀,就擺條脷喺兩棚牙中間發音啦!」點知我返到屋企真係唔記得咗,剩係記得老師教擺條脷喺兩棚牙中間發音,結果我同媽咪講:「多爹!(痴脷筋 mode)」
占奴:老少咸宜
夠 fresh,有自己 style,個 gag唔玩不文,夠晒老少咸宜!
分數: 10
占奴本身話贏出 gag王 gag后有豐富獎品,點知原來得《 FROZEN》玩具版皇冠同權杖,等勵志葉蘊儀空歡喜一場,不過個皇冠又幾襯佢喎!
占奴爆: Do姐先係 gag后
見慣大場面嘅占奴,一般爛 gag嚇佢哋唔到嘅!喺二人心目中, gag后唔係勵志葉蘊儀,而係 Do姐, Donald話:「 Do姐搞嘅係英式幽默,佢知道我係星戰迷,就揀咗本星戰英文雜誌畀我,之後佢話:『你都唔識英文,不過淨睇圖都得!』全場 O晒嘴!」
占奴為咗籌備 8月喺灣仔會展舉行嘅商台台慶 gag騷《騎騎騎大會串》,仲踩入校園收集好笑 gag.
占奴心目中 gag后原來係 Do姐,真係估你唔到. 撰文:彭家駿
攝影:楊學


text:
2014年10月31日星期五
將軍澳中心 Halloween 活動
晴晴完成左連續 2 日的測驗, 又可以放縱玩幾日
原本今日三嬸請食 buffet, 點知佢的証件仲未搞掂, 仲o係廣州
加上爺爺嫲嫲又去左旅行未返, 所以前幾日決定改期
見今日係 halloween, 計劃帶兩姐弟去蘭桂坊行下
點之知前一日先知爸爸要返補習社代堂, 又去唔到 >.<
最後最後改去將中的 Halloween 活動
準時 6 點多 d 就去到
已經有唔少小朋友著晒 halloween 衫o係道
呢度冇恐怖的鬼怪, 但就有好靚的仙子
只要任何消費就可以免費畫面一次
媽媽買左 2 個面包, 姐姐仲換左張棉花糖 coupon 比我地 (原本要消費 $300 先有)
好得意的棉花糖
一路食一路排隊等畫面
翹翹揀左個好襯佢的 batman logo
晴晴就嘗試問姐姐識唔識畫 Elsa
又識喎 ~ 開心到呢 ~
雖然只有 2-3 個簡單遊戲, 但對小朋友黎講都足夠
仲撞到住隔離的瞳瞳兩姐弟
2014年10月26日星期日
晴晴甩第 3, 第 4 隻乳齒
事隔一年兩個月, 晴晴先再甩乳齒
今次係上門牙, 見佢就甩就甩, 就請爸爸幫一幫手
大小姐依然係咁, 掂都未掂就大喊, 爭紮左好耐先比爸爸整甩, 知道甩左即刻笑晒, 比佢激死
細佬話家姐係: 冇牙妹仔
好搞笑
事隔一星期, 下側門牙又可以請爸爸幫手整甩
依然冇進步, 大喊左好耐 + 暴力先得
(另外仲有兩隻都搖搖慾甩)
好難先儲到 4 隻
某日夜晚同晴晴影甩牙相
Elsa 上身
主角 + 路人甲
2014年10月18日星期六
久違了的迪士尼
新婚的表舅父由廈門黎香港玩 7 日, 其中一日一定去迪士尼
婆婆堅持一定要有人帶佢地去, 所以媽媽就請纓帶佢地去玩
叨表舅父光, 婆婆請我地 5 個去迪士尼, 最開心一定係晴晴翹翹, 一年半冇去過喇
當日等巴士好順暢, 又唔駛等好耐, 所以o係開門前半個鐘已經去到
第一次見冇人的迪士尼
我地第一時間去玩 space mountain
媽媽以為兩姐弟玩過, 事後先醒起係未玩過
今次晴晴同表舅母坐, 翹翹同表舅父坐
一開始, 發現點解 space mountain 剌激左咁多 ?
媽媽一路玩一擔心, 擔心兩姐弟會驚, 又驚佢地唔知會唔會扶唔實跌落去
一玩完, 晴晴已經大喊, 翹翹亦話好驚, 而媽媽亦隔空比爸爸鬧
之後再玩馳車天地同巴斯光年, 仲同巴斯影埋相
兩姐弟最鐘意的 pooh pooh 同 米奇幻想曲亦有去
但晴晴最期待的就係 golden mickey, 因為佢好想拎彩帶
完場時, 彩帶落唔到去我地位, 晴晴仲走上前排去執, 真係比佢激死
好耐冇見過公主喇 ~ 而家 d 公主唔會再兩三個一齊出黎, 只會一個一個
仲記得晴晴第一次見公主只係個可愛的 bb, 而家已經大個女了
玩左一朝, 夠鐘睇 parade
睇完又夠鐘搵下公主
(表舅父佢地唔鐘意公主, 去左搵 pooh pooh)
大家 join 返之後去坐船探險
之後, 兩姐弟要搵個地方小休, 表舅父兩公婆又自己去玩
訓左半個鐘, 兩姐弟一開眼就問: 我地玩咩呀 ? 笑死
一路影一路行去迷離莊園
迷離莊園o係我地 annual pass 完左之後冇耐就開, 所以我地都係第一次黎
第一次玩 game, 都有 d 驚驚地, 兩姐弟仲話下次要帶爸爸黎 (下次 ? 都唔知幾時)
因為今日有 halloween 夜場活動, 所以 4 點後反而好多人, 好多 games 比日頭更長龍
所以大家選擇去小小世界, 從未見過小小世界係冇人排隊
船未 full 已經開, 仲開得好慢好慢, 慢到可以訓得著
見咖啡杯冇咩人又玩
玩完已經近 7 點, 已經好多人霸位等睇新的夜間巡遊 Disney Paint the Night
岩岩 10月先正常開始, 連媽媽都好期待
仲第一次食住 popcorn 睇巡遊
真係比較特別同少見, 幾好睇, 不過覺得迪士尼太 hard sell 佢地 d 巡遊產品
連埋呢個, 我地已經睇過 3 個主題公園的夜間巡遊
第一個: 2012年韓國樂天世界的聖誕巡遊
第二個: 2014年大阪環球影地的 Magic Starlight Parade
第三個: 2014年香港迪士尼的 Disney Paint the Night
3 個各有特色各有千秋
媽媽最鐘意樂天世界的聖誕巡遊, 氣氛好好, 加埋有埋飄雪效果, 好正
晴晴就話佢最鐘意迪士尼的 Disney Paint the Night, 應該比較多公荏的一個巡遊
翹翹就最鐘意大阪環球影地的 Magic Starlight Parade
睇完已經近 8 點, 仲要逆人流行去門口, 大概行左近半個鐘先行到去巴士站
(表舅父同表舅母就睇埋煙花先走)
迪士尼入面的食物太貴, 而家加到成 $100 一個餐
兩姐弟 6 點食左面包頂肚, 一直到夜晚 9 點先o係觀塘食晚飯, 大家都餓到不得了 ~
估唔到晴晴拎貼紙的能力依然強勁
一日拎左 16x 張貼紙 ~ 勁
今日晴晴翹翹一定好開心
媽媽原本有諗過轉年飛, 但覺得間中去一次先會更珍惜, 所以都係放棄
今次去迪士尼, 預左睇埋巡遊先返, 一定唔會早
爸爸怕悶, 約左 2 個朋友去深圳泵骨, 結果半夜 2 點先返到屋企, 真係比佢激死
訂閱: 文章 (Atom)


text:
遊戲名稱:Pocket Rush 類型: HEA時必玩 介紹: 超級簡單版賽車遊戲,一隻手指就控制哂所有野,唔使點用腦同精神去控制,絕對係放鬆下同偷懶玩黎磨時間嘅賽車Game. 想玩返啲簡簡單單嘅賽車Game黎無聊下,消磨下時間.如果你都有呢種諗法,Pocket Rush就應該係你想搵嘅賽車game...
遊戲名稱:Fastest way極限反應 類型: HEA時必玩 介紹: Fastest way 以復古畫風為大家返到細個個陣,重拾以前玩啲起哂格嘅公仔同勁簡單遊戲嘅童年快樂時光! 以前細細個打Gameboy個陣,玩嘅遊戲全部都係起哂格,配合好Fun嘅音樂同節奏,一玩就同班同學仔玩成日,不過呢啲已經係...
遊戲名稱:Charles 類型:HEA時必玩 Charles同以前中學玩過嘅一隻Game好似,好似逃命遊戲咁,要避開哂追住你嘅敵人,超刺激,一開波就停止唔到,絕對係一隻挑戰反應極限嘅遊戲. 介紹: 由111% (公司名)開發嘅Charles係一款以挑戰反應極限嘅offline遊戲.過程中你作為一隻飛...
遊戲名稱:Smashy City 類型: HEA時必玩 介紹: 好多朋友仔鐘意玩GTA係因為可以狂獨破壞同殺人,同時又要避開啲警察.而呢隻Smashy City嘅宗旨就更為簡單,揀一隻怪獸,盡情破壞!呢隻遊戲嘅概念非常簡單,就係純破壞呀!岩哂小編呢啲憤青玩呀.遊戲入面,我地可以選擇唔同嘅怪獸去控制,...
遊戲名稱:Mountain Goat 類型:HEA時必玩 介紹: 遊戲中每種山羊嘅造型都相當可愛,開始玩之前可以更換唔同山羊,場景會因不同山羊而有所改變! 玩法: 只要點擊畫面左右兩邊就可以控制山羊向上爬,但若要讓山羊向下改變前進的方向就需要用滑的,你也可以全程都用滑動螢幕的方式來操控...
遊戲名稱: Steppy Pants 類型:HEA時必玩 介紹: Steppy Pants 係由 S! Games Pty Ltd. 發行嘅技術性offline遊戲,玩家主要係控制遊戲中唯一嘅角色去行路,呢隻遊戲睇落好易玩,但一到你玩個陣就會發覺:發生乜事?!F_CK!咁嘅情況.單人玩又得,同朋友仔...


text:
1144994791
发表于 2016-3-27 12:04:20
感谢楼主分享 谢谢了
枫亭
发表于 2016-3-30 13:58:39
66666666666666666666
weibin513
发表于 2016-3-31 10:33:52
进来学习,多谢楼主!!
asddsa6568
发表于 2016-4-3 02:07:17
啊啊啊啊啊啊啊
小圣_IjF7k
发表于 2016-4-4 09:25:34
11111111111
Zh.ming
发表于 2016-4-5 13:53:51
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
xuexishu
发表于 2016-4-15 07:17:43
在这些
来自:IOS客户端
anxiaoxin520
发表于 2016-6-6 04:11:08
很给力


text:
2017 年 01 月 06 日
希臘日落出名靚到爆,唔少人嚟希臘旅行嘅目的都係想一睹個咸蛋王喺你面前跌落海果個magical moment,而最出名嘅日落聖地一定係Oia,大大個咸蛋王餵到你飽(個相機),當年我第一次睇希臘日落都係喺呢度睇.
不過未必個個人都會千里迢迢由雅典去Santorini再去Oia,其實喺雅典南部嘅郊區Glyfada海邊睇日落都係一絕,除咗有天有海有山有風有白鴿有日落,最重要係無乜人,成個海邊俾我霸哂!
Glyfada係比較多有錢人聚集嘅區域,所以一排又一排嘅遊艇已經默默咁等待夏天出海,海邊亦有唔少海景cafe同餐廳,市中心有好多名店同小店,如果想喺雅典郊區shopping,睇日落,食飯直落,可以嚟Glyfada一日遊.
想講返2017年1月1號發生嘅事,果日係希臘嘅拆禮物日(類似boxing day),而我真係拆咗全日boxes,原因係我上個月太得閒,無所事事行行企企周身唔自在,於是自動請纓幫手執屋,結果賴嘢啦,邊有人咁多雜物㗎...攰到...雖然係好攰,但係見到地庫由一片混亂變到勁整齊都好有滿足感.
而驚喜位係,夜晚佢哋叫我圍埋去拆禮物(真係boxing day!),原來媽媽買咗隻戒指俾我!果刻係超感動!連埋前一晚另一位媽媽送俾我嘅(偽)足金2017開運吊飾,我覺得呢個只得1度嘅新年好温暖.
半年前我絕對無諗過會遇到呢班媽媽同其他希臘朋友,更加諗都諗唔到自己會因為收到心形戒指同埋開運吊飾而咁開心,最最最諗唔到嘅係我會辭咗份工飛去希臘條條fing.從來都唔係一個會去計劃嘅人,正宗煮到埋嚟...
希臘人非常之咁重視聖誕節同埋新年,會聚埋一齊慶祝,今晚會夜晚11點先開始食晚餐(平時佢哋閒閒地都夜晚10點先食),一邊食一邊倒數,然後最重要嘅環節係,切開一個叫做Vasilopita,兼且攝咗一個銅錢嘅大蛋糕/ 批/ 麵包,象徵分享好運,邊個分到有銅錢果件就代表佢喺新一年特別有運行.
至於點解有呢個傳統,事緣希臘係無聖誕老人嘅,但佢哋有一位聖人叫做Agios Vasilis,(據聞佢身形瘦削,同肥嘟嘟嘅Santa Claus好大分別),佢會焗一啲攝咗錢嘅蛋糕,然後分俾有需要嘅人食(又食又拎咁囉!幾開心!)而呢位聖人嘅命名日係喺1月1號,所以希臘人會喺新年切呢款以呢位聖人Vasilis個名命名嘅Vasilopita蛋糕.
除咗Vasilopita蛋糕,仲有兩種聖誕節同新年限定嘅傳統食品,分別係白色嘅Kour...
當我對米線嘅印象仲停留喺襯酸辣,蕃茄,麻辣湯底呢類咁陀地煮法嘅時候,估唔到屋企入面嘅希臘人可以將米線煮到圖中咁樣樣...
話說我上星期買咗一公斤米線,諗住可以食成個月,並且率先用辣粉煮咗個辣湯米線嚟食,非常之咁滿足.但係無手尾嘅我求其將大大袋米線放咗喺廚房,前幾晚俾媽媽發現咗,佢問我:“今晚食smoked salmon pasta好唔好?” 我即時話:“正呀!” 點知佢煮哂一公斤米線當Pasta!由於份量太多,食咗幾晚先食得唒,好彩晚晚都有唔同煮法!
– 紅蘿蔔蕃茄芝士炒米線
– 煙三文魚忌廉米線
– 大白菜蕃茄配韓式辣醬炒米線
食後感:好有特式,好好味,但我份人比較傳統,我覺得米線都係配湯底最啱feel,所以下次我一定會收埋包米線自己煮.


text:
明月幾時有 – 劉黑仔
.
香港淪陷過兩次,第一次係二戰期間日軍佔領時期,新戲《明月幾時有》以呢個時代為背景,記錄一眾華人點樣喺嗰個時代掙孔求存.
.
三年零八個月距離我地已經好遠,香港由反日變成崇日,不過係幾十年嘅光景.三年零八個月除咗日本仔喺香港姦淫擄掠,香港人亦喺唔同崗位盡一點力,例如片中嘅方蘭老師,劉黑仔隊長,方蘭老師條仔 - 做遊擊隊,臥底,目的只有一個:打倒日本仔.劇情唔講咁多,想睇靚仔自己去睇,但有幾點有D感受.
.
1. 日本人係黎liberate香港 (正確黎講係大東亞共榮圈)
每一個政權去入侵嘅時侯都會用好堂而皇之嘅理由去合理化自己嘅行為,軍國主義就係個表表者,為咗擴大自己嘅領土去入侵其他民族,國家,但所做嘅行為唔係建設,唔係發展,而係搶奪資源,無怪乎當年嘅人咁有勇氣寧死不屈去打倒日本軍國主義.電影雖然冇好煽情咁描寫日本人有幾衰,但睇嘅人都知道佢地佔領香港嘅目的絕對唔係好事.
.
2. 漢奸當道,好彩彭于晏夠靚仔唔洗死
根據香港電影第一條理論,靚仔係唔洗死嘅(詳見寒戰2彭于晏嘅生命值).雖然日本人好撚仆街,但係依然有華人做漢奸,為咗好簡單架咋,一個錢字.用一個錢字去合理化自己嘅行為其實係On9無極限,賺錢唔係問題,但係如果你賺嘅錢係靠出賣自己國家,「其他自己人」嘅利益,你賺嘅生活安穩係咪過得安心?得罪講句,你連狗都不如.可幸嘅係彭于晏實在太靚仔,即使漢奸當道,身為遊擊隊隊長嘅佢比人追殺都係唔會死架~~
.
3. 每一個企出黎嘅人,都係因為機緣巧合
反日係當時社會主要嘅情緒,但係今日唔知聽日事,你估個個出黎做遊擊隊傳下情報真係咁易? 方蘭老師雖然有個靚仔男朋友,但係見到彭于晏,就唔理三七二十一去咗做遊擊隊,做做下仲做埋隊長添.佢怕唔怕死?一定怕,Deanie姐怕唔怕死?更怕,但係你自己認為岩嘅事,唔應該因為怕而唔去做.
.
4. 合拍片嘅迷思 – to do or not to do?
好多人話許導演投共乜乜乜,作為一個導演,收大陸資金拍戲真係無可厚非(鬼叫香港人唔爭氣,淨係識炒樓炒車位),在我而言,只要資金唔會影響編劇,導演對故事嘅描述同畫面嘅呈現,喺呢個世代,也算不錯了.
.
P.S. 方蘭劉黑仔都係共產黨人 7.7,彭于晏真係好型,完.


text:
人會變就係人都知啦,只係無諗過一個人真係可以變得咁厲害同變得咁突然,好多時都只係一啲你諗都無諗過嘅原因而突然令你覺悟咁款,只能夠講真係天時地利人和一下子夾都無咁橋黎齊晒,然後事情要發生就發生,人真係好有趣,你講幾多嘢佢都唔會識開竅,但就係有樣嘢CLICK中佢就係中左,真係叮一聲大叫阿媽我醒左喇,除此之外,你真係唔好唔信邪,有啲事又會咁啱喺果一刻出現,然後改變左你嘅價值觀.
是咁的,我就有兩個大專時好熟嘅女(性)朋友,一個就娘娘收兵咁款,好多仔仔埋身,本身個人都好多朋友好SOCIAL,但又唔係要人送呢樣送果樣嘅,純粹好多仔喺手傾下計,放長線吊大魚果隻,係果啲要花好多時間去睇清一個男仔然後先會揀嘅女仔,所以每次出黎食飯都要跟進返佢同啲仔仔傾到咩地步,發唔發展得過,定係已經甩左幾件然後又有新人入伍.另一個就好喜歡食仔嘅,愛情同搞嘢就分得好開,拍拖時一心一意成個神級女友咁對待男友,但單身時就透過交友APP約下炮,無真感情嘅,有時我都好佩服點解可以分得咁開,然後每次食飯又跟進返邊度食左咩仔,仔仔性能力點樣呀果啲,但就係有個前度糾纏不清,明明甩左拖好耐,又仲會一齊食飯睇戲,大時大節又會一齊過,果時飛人又嫌人無上進心,俾唔到將來佢果啲又盛,宜家又成日出出入入,永遠都諗唔透佢想點.最近一次食飯竟然兩位囡囡都變左第二個人,嚇得我騰騰震呀.
先講阿食仔先丫,無啦啦講話同前度去旅行,當下已經屌左出黎,乜料呀,去乜嘢旅行呀,平時大時大節一齊過都算啦,仲一齊衝出香港?「無呀,我都去過啦,不過就係好想同佢去,如果唔係同佢去,我都唔會想去.上次自己一個人去時都已經諗如果佢喺度就好喇,咁今次有免費飛,問佢有無興趣一齊去,佢話去,咁咪去囉.」我問:「即係你無其他朋友嘅,係要搵佢去嘅,咁你地去到搞唔搞嘢丫?咁搞左係咪即係一齊返丫?」阿食仔話唔知呀,到時再算啦.然後就黎喇,無啦啦講自己個心態唔同左,因為近排發生左件事令佢對前度個諗法改變左,覺得佢俾唔俾到將來自己唔再咁緊要,最重要係前度喺佢身邊.乜料呀大佬!呢啲說話根本無可能可以出自佢把口呀,我完全接受唔到囉,由希望對方俾到將來自己,要住洋樓養番狗去到宜家唔介意前度俾唔到,亦唔嫌佢無上進心,太陽究竟是咪喺西邊升起左呀?我話:「你真係唔好嚇我,你係咪讀書讀到癲左?無啦啦做乜會咁諗?」佢就話事源佢媽媽有對夫婦朋友,個老婆就勾佬,但識返轉頭,而老公又原諒,咁個老公就去沙巴旅行,老婆話要同佢一齊去,老公話下次再同佢去,今次佢同朋友去,咁點知就係潛水果時發生意外,全團就係死佢老公一個.阿食仔就話呢一下俾佢覺得要珍惜眼前人,「講咩將來啫,話唔定到三十歲就已經死左啦,最緊要佢宜家仲喺我身邊,同我一齊好好咁過.」其實我個人一直都好BUY呢種諗法,因為人真係好化學,而且今日唔知聽日事,諗太多都根本唔到你控制,我驚訝點只係無諗過就係咁簡單一件老套到嘔嘅小故事會突然令阿食仔覺悟咁啫,無嘅,佢既然突然咁樣諗清,咪睇下事情發展,我都會想佢同返前度一齊返,都想佢開心嘅.
然後就要講阿娘娘喇,話說咪話娘娘喜歡放長線吊大魚,無返一年半載真係無可能得到娘娘嘅信任,之前都聽左好多仔仔同佢玩左好耐,最後啲仔仔都係不敵太長時間嘅磨練而收左皮,但諗都諗唔到,今次食飯係會有咁突破性嘅發展.唔聲唔聲,竟然同我地講話佢已經帶左個仔仔同佢屋企人去食飯,乜料呀又!果晚啲新料實在太衝擊呀阿媽!我同阿食仔個下巴一齊跌左落地,果個仔仔未玩返一年半載不特止,仲已經入左屋食飯!娘娘同仔仔熟左三個月,大家好投契,娘娘覺得有時唔駛講,仔仔都會知佢點諗同想做乜,然後不知不覺,帶仔仔去食飯果晚就俾人拖左手仔而竟然無縮手,我地已經驚訝到唔識俾反應,只係一味怒問即係點即係點?宜家擺到明佢等對方開聲啫,手仔都俾人拖埋啦,咁我都有問佢究竟是咪喜歡人呀,做乜宜家搞到咁被動俾人食住咁,平時都唔係咁架.娘娘無明確答到啲咩,只係好玄咁講左一句:「到呢刻仲未有樣嘢令我唔信任佢.」即係點呀?咁是咪喜歡呀?「我唔知,咁唔反感就無問題啦?」阿食仔就問:「乜撚嘢呀!咩唔反感就無問題呀?喜歡同唔反感係兩回事黎架喎大佬!你係咪玩嘢呀?」娘娘答:「我唔知呀,咁唔反感就即係鐘意架啦,我唔知點形容呀,但我可以講嘅係呢一刻仲未有嘢令我唔信佢囉.」我諗我大概明白掛?情感呢啲嘢又好難要下下界定得咁清晰,如果娘娘係好似佢所講單憑信任同唔反感就可以一齊嘅話,咁咪無問題,每個人都有自己嘅自由去決定點樣先想同一個人開始.
近來成日睇到講愛情黎嘅時候都係要講TIMING,唔關一齊左幾耐事,只要時機啱嘅時候遇上啱嘅人就可以好好咁一齊,唔知點解,某程度上我係覺得相當諷刺,前人種下嘅果由後人去享受.就係單單因為你出現喺一個唔啱嘅時候,又無配合到天時地行人和,你嘅出現就已經係一個錯,點樣都唔會修成正果?咁又唔可以咁斷定掛?因為人同事情每分每秒都喺度變緊,你種嘅果可能你自己享受返呢.最後好想送俾大家我近排成日諗起嘅一句,一句阿食仔個前度同佢講嘅一句:「其實唔駛下下都咁清楚.」


text:
VJQT
你望吓區議會選舉,是但一個選區都多過千二個選民啦,人哋經費上限都只係幾皮嘢咋,咪又係咁選.你再望下立法會選舉,選民數目成幾十萬人,但經費上限都唔夠三百萬(唔同區唔同金額).一比較完你就知呢場特首選舉係幾荒謬.一句講曬,就係小圈子選舉但又想扮到全香港人都有份參與咁,而薯片叔叔今次眾籌就正正係做到曬呢個選舉想要嘅嘢.
起初諗住實係大陸淘寶貨色,後尾先知原來Kamachi,Yasaki,Addin,Mofork(之前叫Mohawk)等等喺80年代香港已經賣緊,有返咁上下歷史.其中Kamachi同Yasaki係同一間公司出,由香港人經營,一開始做進口再慢慢變成自己品牌.
例如活動名,要跑跑跳跳?「奔Fun」啦!同後生仔有關?「Teen地」啦!用環保做主題?食個「綠」字吖不如!大佬呀,睇到麻木曬喇,有冇第二啲?唔好以為社區會堂搞嘅function仔先係咁,我平日落街行所見,有啲講得出名嘅公司,啲活動都係咁上下水平.
我有一次真係頂唔順,走去問個司機可唔可以較細啲個冷氣,結果佢答我:「冇得較㗎喎,一係開一係閂,你想要邊樣吖?」吓唔係成日話個車款係歐盟第幾型第幾型,講到好環保㗎咩?連較細啲冷氣都做唔到真係好環保喎.結果我梗係死死地氣返埋位坐……
「70分武將」就係處於中間,高不成低不就.呢批武將多數會畀個玩家(啫係我)叫去執頭執尾,成日都被忽視.大家都知關羽趙雲一定係好勁好重要,但其實冇咗啲70分武將你一樣搞唔掂.假設你自創一個武將,set到佢全部能力滿曬(應該好多人都試過)但就得佢一個,玩過嘅人就知,咁樣個勢力一樣搞唔起.
身處香港,你當然有自由揀信啲咩,但你煩住曬同周圍派膠就係問題. 耶撚最煩膠嘅地方在於成日想傳教,最好就令到全世界嘅人都信曬.一次又一次叫我試吓祈禱,去佈道會,甚至返教會,我亦都半推半就咁試過,但真係冇興趣嘛.除非有新內容,如果唔係我都係繼續冇興趣,但耶撚就係永遠唔肯放棄.誠意唔一定打動到人,有時只會令人敬而遠之.
其實落得場玩邊個唔想贏,只不過玩得board_game多就會開始跳出勝負嘅框框,而係從設計嘅角度去思考.你會去諗套規則背後嘅精神係咩,個設計者點解要咁樣寫rules之類.慢慢你就會識得從更高嘅層次去欣賞同品評一隻game,玩game嘅過程正正係畀機會你去感受成套rules設計成點.一隻好玩同襟玩嘅game,個平衡一定係做得好出色,最重要嘅係畀啲勁人覺得可以展現技術,但同時冇咁醒嘅人又唔會有完全冇得玩嘅感覺,結果就係所有人都玩得盡興.
貍貓就代表咗香港人.故事一開始嗰陣,班貍貓係分成兩個派別,成日喺度打打鬧鬧,連對面山開始被移平都冇為意,就好似香港社運界私怨行先嘅風氣咁.另外,故事入面貍貓嘅人設係隨和同懶散,每次有重大事件都係傾一大輪但冇乜結果,反應慢之餘仲要貪玩,有時大難臨頭都仲諗緊點搞聚會.如果你呢兩年有參與同組織過社運,呢啲畫面相信你應該唔會覺得陌生.
相信你哋都仲記得,只要小呆獸畀貝殼怪咬到條尾就會進化成大呆獸.動畫入面仲講到,小呆獸係靠尾部重量平衡先可以企起身出拳,而貝殼怪亦係跟住小呆獸先可以四圍去.呢種就叫共生關係.


text:
同意 手(觸)情深
無論工作定生活
兄弟有難 只要打個電話黎
你想傾心事訴苦又好
真係要幫手又好
就算要借錢都好 幫到既實幫
開心又好 唔開心又好 鬧左架又好
茶記 大排檔 打邊爐
甚至求其搵個公園
男人都可以坐低慢慢傾
拍拍膊頭既鼓勵 或者簡單一句:唉Hi 心照
遠比開口講加油既作用大
有咩事畢左
第一時間恥笑下你先
跟著又會伸隻手過黎扶返你起身
想笑就笑 唔會收埋感情再返屋企先恥笑
咁咪男人既友情囉
無論工作定生活
兄弟有難 只要打個電話黎
你想傾心事訴苦又好
真係要幫手又好
就算要借錢都好 幫到既實幫
開心又好 唔開心又好 鬧左架又好
茶記 大排檔 打邊爐
甚至求其搵個公園
男人都可以坐低慢慢傾
拍拍膊頭既鼓勵 或者簡單一句:唉Hi 心照
遠比開口講加油既作用大
有咩事畢左
第一時間恥笑下你先
跟著又會伸隻手過黎扶返你起身
想笑就笑 唔會收埋感情再返屋企先恥笑
咁咪男人既友情囉
港男太多老婆奴
所謂既友情就會因為結婚而完結
以前求其搵過地方幾支大青勁up下女人,FF下,講下將來夾份搞咩大生意就傾天光
而家...食個飯都要提早預約
無論工作定生活
兄弟有難 只要打個電話黎
你想傾心事訴苦又好
真係要幫手又好
就算要借錢都好 幫到既實幫
開心又好 唔開心又好 鬧左架又好
茶記 大排檔 打邊爐
甚至求其搵個公園
男人都可以坐低慢慢傾
拍拍膊頭既鼓勵 或者簡單一句:唉Hi 心照
遠比開口講加油既作用大
有咩事畢左
第一時間恥笑下你先
跟著又會伸隻手過黎扶返你起身
想笑就笑 唔會收埋感情再返屋企先恥笑
咁咪男人既友情囉


text:
韓國旅客係青衣站睇完醫生,懷疑感染新沙士依件事,經網上瘋傳之後已經冇咩人唔知.正當大家都話韓國旅客累街坊嘅時候,有人講咗一句「我未搵夠錢買青衣城喎」.或者你覺得佢冇人性,依個時候仲諗住樓價會跌可以入平貨,但無奈係一個所謂「正常」嘅香港你要買樓係天荒夜談.
早前中大研究先話唔食唔住乜都唔用,儲錢買樓都要十四年,仲要未知十四年後個樓市升成點,係咪真係夠比首期.成日話等經濟樓市泡沫爆破啲樓自然會跌返價,但我真係唔知要等到幾時,反而望新沙士係香港再爆發好似仲實際.你話咁樣好冇人性好賤格都好,但要係而家物價樓價高到痴線嘅香港買到一個「瓦遮頭」仲可以有咩方法?
回望返零三年香港沙士爆發,帶比我地嘅除咗係一個個英勇捨己救人嘅醫生護士之外,就係樓市大地震.當年淘大花園依個重災區甚至出現五十五萬嘅成交,對比近期幾個單位大約要四百萬簡直係差天共地.當年我地係沙士時期都只係記得洗手洗手洗手,同埋關心中招嘅醫生護士可唔可以脫離鬼門關,反而唔係太多人仲有閒情去關注個樓市.但到咗而家咁嘅時勢,當新沙士再次出現係香港之際,有人先關心樓價係咪會再大跌並唔係代表佢地冇人性,一嚟而家香港仲未到上次淪陷代地步,按照香港人針唔拮到肉唔知痛嘅習性,除非有香港人因為新沙士而死,唔係代話都唔會識驚;二黎就係證明香港嘅樓市實在太高,高到只要有上車嘅機會香港人都唔會放過,上車比一切都重要.
就算你再比心機做野,得到老闆賞識升職加薪都好,你一個月份糧可能都只係啱啱好係香港買一尺甚至半尺地磚.拍拖同居?結婚?你突然覺得同女朋友之後嘅路冇可能行到落去,唔通結咗婚都仲要分開住?排公屋都唔係我地依班五星香港人可以做嘅事,反正到最後都會比班新移民甚至係懷仔依類唔合法嘅人搶哂啲單位.以前啲人會話大個出黎打工養起頭家,但而家嘅後生出黎打工連自己都就嚟養唔掂,仲點養得起最少都要四五百萬嘅家?當一個人幾努力都唔能夠買到一間屋嘅時候,佢就只能望自己中六合彩頭獎,或者買中今晚德國對美國嘅半場二比五依個九千倍波膽.如果連橫財運都冇,到咗依個時候真係望新沙士係香港爆發先有買樓嘅希望.你話我黑心?最起碼我都仲覺得自己比起黑警好囉.
編按:截止6月11日,香港仍未有新沙士確診個案.


text:
係咁意寫下:今日既年輕人,會變成他朝既老行尊,亦即係老海鮮.只要有高高在上既感覺,就係自爆既前奏.可謂屢應不爽.
固步自封,最後必然會引發災難.可能舊時呢套係work,甚至係絕世好橋,但到左今日,你仲用陳舊既橋,觀眾梗係笑都唔笑啦.最慘係佢連去問下自己都唔問下.包圍住既人又全部真心膠,或唔敢問.今次林鄭參選,將佢既所有缺點都一下子暴露人前.一個三十年可以確保政策運作暢順既所謂建制精英,原來根本不知人間何世.你可以美其名話不吃人間煙火,但果個唔敢接觸外界,連FB都諗緊應唔應該開既一種孤高/永遠岩晒既態度,從呢方面講,甚至比唔上葉劉淑儀.
無疑,係人都知人老左,經驗會有增長,會所謂既識做人,識睇通眉頭眼額,呢D所謂好高級既行政經驗或者高階野.但係如果你突然之間要走番入民間,唔好講選戰,單單去run 一個project,搞一個event,要做到面面俱圓,每一個關節都妥善處理,甚至連技術位都兼顧埋,係依家呢個世代,真係唔會有成功既捷徑.其餘一間公司入面,上面玩management 多數廢既,中間果堆管唔會出事既先係精英.
唯一可以講既,就係不斷學習,不斷維持自己對呢個世界有好多好奇心.其他野例如詩經文學,變幻既速度就會比較慢,但係電腦科技,網上雲端,溝通方式,發展完全係一日千里.programmer 都或者要不斷學新language 去等自己唔好變舊電池.其實眾生平等,態度一致,唔係話要你追求到咁pro,但起碼你都要有基本認識呀.
好多人都仲懷緬自己叱吒風雲既時光.但無理會過其實佢引以為傲既野,後生一個掣或者google一下已經識做.所以我成日覺得老細如果只係識指點人做,自己唔識做,都係廢的,下面邊會服你,仲會搵次俾蕉皮你,你都唔知.我地都要日日鬧下自己,唔好他日都變埋老海鮮,阻住地球轉.


text:
有網友問「神婆!點解次次妳分享啲個案唔係苦情第三者就係騎尼客?有無啲開心故事講吓?」
咁就當然係有啦!雖然,如果你講轉工,創業之類嘅題目,開心嘅個案真係會比較多;至於感情題嘛……始終拍拖拍得好地地嘅黎搵我開牌托咩,一定係有問題有不安先黎搵我架嘛!不過,我開咗舖咁耐以黎都有遇過我真心覺得開心嘅個案,今日就黎同大家分享吓 Carmen 嘅故事.
Carmen 黎搵我開牌嘅時候,剛剛同前度男友分咗手半年左右.當時分手嘅原因,係男方性格都幾唔成熟,一直唔肯定落黎之餘,仲成日口花花撩女仔;Carmen 就剛剛踏入三字頭,從佢言談當中我都猜測到佢係一個思想幾傳統嘅女仔,覺得女仔要婚姻,結婚要生小朋友,組職開心小家庭嗰種.當然,你認唔認同呢種人生目標係你嘅事,不過 Carmen 自從比前度話佢悶所以被飛之後,對感情都幾失去信心,於是,佢黎搵我比啲意見.
Carmen 雖然唔係十八廿二,但絕對係十年又過去,舉止仍像少女嗰種單純嘅女仔,臉容絹好,談吐得體,笑嘅時候鬼咁 Sweet,連同樣身為女性嘅我都冧一冧,簡直想同佢做朋友,而且係有人蝦佢我想出黎保護佢嗰種.咁好嘅女仔身邊當然不乏追求者啦,喺感情空白咗半年之後,Carmen 都想比啲掙扎……Sor9 我意思係比啲勇氣自己,行返出黎試下新嘅關係.
「我而家身邊有個男仔,佢對我好溫柔…我其實都幾欣賞佢,但我想知我嘅將來會係點呢?」
呢個問題好常見,同時亦好難答;唔係話隻牌開出黎意思好難解釋,而係 Touch Wood 男女有意,但係 Turn out 原來兩條友唔撚夾嘅,我有時都唔知點開口同個客講「喂唔掂,你地實分手,玩吓好啦」咁樣.
望住 Carmen 超級期待嘅眼神,我有少少緊張,將佢揀嘅牌揭開.
痴線,我做咗咁多年占卜,未見過感情牌開得咁靚:太陽,戀人,溝通,世界!痴膠花,全副牌講感情最靚嗰四隻牌一次過出齊,唔好話佢緊張,我都差啲感動落淚,然後我可能太激動,結果我同 Carmen 講咗一句好武斷嘅說話.
「唔駛諗,係佢喇,妳人生嘅另一半就係佢,一齊啦,嫁得添架喇,係佢喇!」我吞一吞口水,「同佢一齊妳唔開心嘅,我從此唔做塔羅!」
咁事後,Carmen 當然歡天喜地咁走;而我,有少少怪自己多口,有少少淆底,有少少驚自己會唔會睇漏咩嘢,會唔會因此失業.但係事後 Carmen 一直無再聯絡我,佢本身亦唔算我非常熟嘅客,所以對於佢嘅個案我亦都無再 Follow up.
就係咁過咗九個月,有一日佢 whatsapp 我問我喺唔喺舖頭,我心諗今次仆街,係咪黎反我枱呢?我個心一直講「希望唔係分咗手啦」一直淆,直至佢笑到四萬咁口,拎住蛋糕行入黎……
然後,佢擺低咗一封結婚請柬,「神婆,我嫁啦!」
我下意識大叫咗一聲恭喜,打開請柬,一對新人喺港島嗰間香格里拉擺酒,隨請柬附上一張兩條友笑到傻99咁但又隔住個 mon 都知佢地好開心,好愛對方,好 Sweet,好幸福嘅結婚相.
「妳講得啱!佢真係我 Mr. Right!」Carmen 個笑容同埋語氣,簡直甜到我驚自己望多佢兩眼都有糖尿,「但如果唔係因為妳,我可能都唔會咁快搵到自己嘅幸福!」
「我只係推咗妳一把啫,傻啦.」
佢笑住揚長而去,而我呆坐店中靜默.唔知,可能我未試過遇到咁幸福嘅個案,我見完 Carmen 之後居然有少少眼濕濕;日日對住咁多外遇不忠第三者你瞞我瞞嘅感情個案,就算我份人再抽離,都會偶爾受到影響:老老柒柒我本人相信愛情,但我唔相信關係,唔相信承諾,唔相信婚姻.
Carmen 嘅好消息對我黎講,好有淨化效果,好 Encouraging,頂我真係好撚準……唔係,我唔係想講呢樣;我意思係,單純嘅幸福,原來仲存在喺呢個世界上面.
不過,我就無去飲喇,雖然好想去到現場搶咪講「喂想問姻緣嘅朋友食完乳豬出 Reception 排隊」或者見到係人都派卡片拉吓生意,但後尾我唔捨得比千幾蚊人情去飲一個唔係話好熟嘅朋友嘅婚宴,所以……我最後都係 Whatsapp 恭賀咗就算.
你問我呢件事有無後續?有呀,Carmen 今朝 Send 咗佢同老公抱住 BB 嘅相過黎,出世唔夠一星期,粉紅色一團肉咁;而佢兩公婆嘅笑容,繼續係隔住個 Mon 都 Feel 到咁幸福.
然後,我再次有少少眼濕濕.希望妳地一家三日以後都咁開心吖.


text:
我愛shoes shopping!
上兩星期同左婆婆去shoes shopping, 我同婆婆一致超like呢間鞋店Simply Shoes Hong Kong,所以必須要推介比各位靚媽!!連公公都話d鞋質地好好,如果係大商場同百貨公司買起碼八百蚊以上,而家半價有多!!
女人開心又買鞋唔開心又買鞋,晴天又買鞋雨天又買鞋,仲之我地女人就永遠有十萬九千個理由買鞋,哈哈!之前係Facebook已經見過好幾次有d星媽,好似:陳倩揚,陳淇等都介紹過呢間鞋店,所以就算係有點遠都要過黎望望呢!
雖然離我地屋企比較遠,但婆婆都話要再返黎,無辦法,因為d款真係好靚,老中青幼,連謹姐同濤哥都有岩既款(但唔好意思無男裝,所以強哥無份,公公亦可以只充當攝影師,HAHA)
講返正題,我知我貪靚,我認!平日好少著高跟鞋,因為怕腳痛,湊仔亦唔方便,但今次真係忍唔住,連掃三對唔同色唔同Style但都真係好靚既高跟鞋,白色高跟鞋顯腳瘦,裸色呢對無得唔要,因為呢個色係今年大熱又易襯衫,最後呢對紫色好高貴大方,尖頭係我最愛!
而婆婆亦唔輸蝕選了三對舒服得黎又好好襯既鞋,因為婆婆對腳唔好,平日最多著波鞋,但女人有邊個想日日只著波鞋?我平日買鞋送比媽媽都好小心,怕對佢雙腳唔好,但今次真係好放心,因為呢個巴西牌子Piccadilly有晒軟墊卸力,令腳背行得特別舒服,亦有排腳汗功能,唔會咁易有腳汗腳臭問題令著鞋時舒服好多,所以婆婆都買左對有d踭既,哈哈!
謹姐就幫佢選了一對白皮鞋和一對運動鞋準備九月開學著,另外見呢對白色涼鞋都好靚,所以買埋!
So far都著左半個月,仍然覺得好舒服,所以真心推介比各位靚媽!搵日帶埋自己媽媽同小朋友黎shopping啦!超開心! 我地過兩個月會再黎睇鞋,大家密切留意有咩新款update你地!


text:
周家蔚盼TJ 忠直孝義
周家蔚與洪天明的愛情結晶品「TJ」預產期在二月頭,但他們擇日在1月28日開刀分娩趕生龍仔,TJ更可能是名出世時重7磅的「巨龍」.周家蔚受訪談及懷孕感受,她指佗B時沒有孕婦不適情況,沒想過會如此輕鬆.從來父母都望子成龍,但周家蔚對兒子的期望卻簡單不過,只希望TJ做個忠直,孝義的好人.
BB隨時搶閘出世
由倒數BB出世100日,到依家就嚟生得,心情愈嚟愈緊張,好期待快啲見到個仔,原本擇咗喺1月28日開刀,但醫生話BB有機會早出世,因為天明仲喺大陸拍劇,所以心情有啲徬徨,就嚟生得其實應該行多啲,但係驚郁動太多,BB真係提早出世,所以呢排都逼自己瞓多啲,BB依家36周都6.3磅,到出世最少係7磅巨B.
呢排腦裏面出現好多畫面,好似關於BB嘅健康,或者諗起佢踢手踢腳.假如BB真係提早出世,都好想試吓自然分娩,身體復原得快啲,又可以喺蛇年追多個BB嘛,兩年生兩個都冇問題o架,哈哈.
呢排BB好活躍,成日喺肚裏面郁嚟郁去,似足老竇咁好動.不過,個仔都算好錫我,佗住BB咁耐都冇唔舒服嘅感覺,冇嘔奶,冇腰痠背痛,食得,瞓得,加上自己幾乎每日都出街,佗BB以嚟淨係試過連續兩日留喺屋企,每日都周圍去,所以時間過得好快,眨吓眼就已經生得,冇諗過佗BB係咁舒服,所以再生都冇問題.
天明體貼讚美
雖然冇乜孕婦唔舒服嘅反應,但都會唔適應,見住自己個肚愈嚟愈大,個樣愈嚟愈肥,相比以前好瘦,好靚都會唔開心,自信心都低咗,好似大肚期間拍咗兩個廣告,拍廣告嗰陣係完全冇自信,笑都笑得唔燦爛,惟有叫攝影師影靚啲,影瘦啲.天明都知道我有啲唔開心,所以成日讚我靚,佢都唔會話我肥咗,只係會用好親切嚟形容我個樣,都多謝天明一番心意.
雖然天明就嚟做老竇,但暫時唔覺佢有咩改變,可能佢要拍戲,經常唔喺我身邊,所以感覺唔係咁強烈,不過好多人話男人要見到BB出世先會真正有做老竇嘅感覺.我就經常影相畀佢睇等佢知道我嘅近況,唔想佢突然之間返嚟見到我個肚大咗咁多嚇親.
未見面先旺父母
自己其實好少睇書,但佗BB之後都睇多咗,除咗睇好多孕婦書,每日都會講故事畀BB聽,希望培養BB對睇書嘅興趣,同埋開車都會聽音樂,臨瞓前亦會唱啲英文童謠畀佢聽,話可BB出世後心情平靜啲,唔會煩躁.其實對個仔嘅將來都冇乜太大要求,只係希望佢身體健康,唔使佢做到咩金融才俊,只係希望佢做一個忠直好人,孝順父母,識得孝義就夠喇.
挺巨肚搵生意
個仔可以話好旺我哋,有咗BB反而工作都多咗好多,我除咗拍廣告,做內衣生意,最近仲代理軍錶.其實我屋企同手錶好有淵源,由爺爺嗰代已經喺中環開舖賣錶,依家伯父,姑姐都係做手錶生意,唯獨我爸爸讀工程冇做,估唔到隔咗一代之後會同表弟Alan代理手錶,雖然多年嚟對手錶生意冇接觸,但係自己一向鍾意手錶,覺得好保值,好有紀念意義.
今次同表弟拍檔可以話係一文一武,由入貨,宣傳,Marketing都係一齊去做,同屋企人合作最好嘅係唔會出現問題,大家嘅性格亦都係好隨和,所以拍檔咁耐都有商有量,未試過爭拗.我主要負責Marketing,但係有時都會親自攞啲錶去見客,好似喺旺角見到啲舖頭啱賣我哋隻錶都膽粗粗走入去介紹隻錶,睇吓佢哋有冇興趣賣,佢哋見到個大肚婆入到嚟推銷手錶都嚇咗一跳,話使唔使咁博呀,做生意就係咁要親力親為.
佗B烏龍事:越位落車
我佗住BB期間有好多烏龍事,最初成日都唔記得自己大肚,好似去洗手間因為比較窄,成日都會撞到個肚,之後就會識得側身入去.有BB之後都一直有自己揸車,試過攞車嗰陣,發現隔籬部車泊得太貼,要由乘客位爬過司機位開車,諗番都唔知好嬲定好笑.
口述:周家蔚
筆錄:影視組
攝:謝國華
贊助商:


text:
戴帽子女生超拽头像
- qq女生超拽头像纹身qq女生超拽头像2012年qq唯美女生超拽头像唯美女生超拽头像女生超拽头像 阿宝色女生超拽头像个性网女生超拽头像文字控文字控女生超拽头像qq最新女生超拽头像90后女生超拽头像帯字女生超拽头像 图qq有范女生超拽头像戴墨镜女生超拽头像欧美范女生超拽头像q友网女生超拽头像qq女生超拽头像带字qq女生超拽头像大全女生超拽头像大全qq女生超拽头像qq个性范女生超拽头像个性2014女生超拽头像个性网名女生超拽头像qq个性女生超拽头像非主流女生超拽头像qq唯美女生超拽头像唯美女生超拽头像90后女生超拽头像qq个性范女生超拽头像qq女生超拽头像纹身qq女生超拽头像2012年qq女生超拽头像qq女生超拽头像大全
qq头像男生弹吉他qq头像 男生兄弟欧美头像男生兄弟男生兄弟头像伤感男生帯qq头像闪拽男生帯范字qq头像男生单身帯字qq头像伤感男生帯字q头像2012帯字男生头像拽男生超拽帯字qq头像明星头像 男生帅哥qq搞怪头像大全超另类搞怪情侣qq头像另类搞怪qq情侣头像搞怪qq头像大全男qq情侣头像 搞怪深爱qq头像搞怪女 个性网男生动漫qq头像大全qq头像男生带字大全qq搞怪情侣头像超另类搞怪个性qq头像qq搞怪头像qq情侣头像搞怪个性网qq头像男生清新带风景qq风景头像男生海边qq头像男生风景大图qq头像男生背景风景自然风景qq头像大全qq风景空间头像大全qq男生意境头像大全
相关文章:
女生超拽头像大全,qq动漫头像女生
2015女生超拽头像,qq头像女生欧美
个性网名女生超拽头像,qq女生恩典头像
非主流个性唯美女生超拽头像大全_喜欢就来自于欧美
口味很重的非主流个性女生超拽头像_疯狂女生性感丝袜美腿头像
qq女生超拽头像张依依,qq动态女生头像
时尚女生超拽头像,女生好看头像
女生超拽头像全身,qq阿宝色女生头像
夜店女生超拽头像,qq女生可爱头像
女生超拽头像精选,qq头像男生和女生
女生超拽头像 头像女生带字 骷髅
女生超拽头像带字你滚,2013qq唯美女生头像
qq另类女生超拽头像,qq皮肤女生大图头像
女生超拽头像带字你滚
平刘海女生超拽头像
女生超拽头像带姐字
个性网名女生超拽头像
陌陌女生超拽头像
喝着酒的女生超拽头像
穿校服的女生超拽头像
海边唯美伤感旳背影1P*4214...
YY个人小窝频道模板 YY专属个人领域频道设计图2P*420309...
QQ可爱情侣头像 可爱卡通情侣头像 超可爱耐人的情侣好玩头像3P*2791...
qq皮肤大图女生可爱带字的,黑色带文字的qq背景个性皮肤4P*563069...
好听的YY情侣名字 YY情侣网名 一左一右一男一女5P*420344...
哭的唯美图片6P*36918...
黄2013色qq群7P*97636...
长发背影唯美大图8P*1496479...
古代唯美漫画图片9P*5840...
美女髙潮痛苦的表情10P*195600...
最可爱的女生文字头像吧11P*190947...
累趴下的表情12P*219276...


text:
2014年7月15日星期二
星馬LEGOLAND爆開心之旅- DAY 4
7 則留言:
我定左日子出年2月去singapore, 呢個kidsstop係近邊個MRT ?回覆刪除
係咪同科學館好近, 可以玩晒2樣?
買票係响門外定其它地方買?
你覺得預計可以玩幾耐?回覆
呢個KIDSSTOP 度度都唔近, 最近就係馬來西亞新山刪除
所以建議你去新山前, 戓新山後可以去
我地玩左兩個零鐘, 不過如果你地玩埋門口個嬉水池, 應該唔止
門票0係門口買就可以啦, 呢度其實係新加坡科學館黎架
你地係咪回程去?回覆刪除
咁咪拖住d行李去囉?
咁你地搭咩車?
入塲費,小朋友係咪要佰幾蚊?回覆
我地後黎先知原來近新山, 所以好笨地, 坐車去左酒店, 再坐的士過去! 如果係我呢, 我會選擇第一日stay singapore, 第二, 三日去新山, 然後第四, 五日番返去星加坡! 0係新加坡第一, 四, 五日住同一家酒店, 去新山時, 將大部份行李放在新加坡酒店寄存! 咁回程時, 就唔需要拎咁多野, 直接由新山去kidsstop!!!刪除
kidsstop 地理位置有0的衰, 唔搭的士, 會有0的麻煩
入場費我就忘記喇, 你上番佢個網站睇啦!
我就煩緊行李問題回覆刪除
我book好晒酒店
頭兩晚住新加坡,後兩晚住Legoland
kidsstop 附近有無野食?
你地係咪大多時間出入搭的士?回覆


text:
早前 Winnie 俾雞蛋我嘅時候,佢話佢媽咪整咗鹵水蛋,於是我就諗起我之前都買咗包鹵水料都重未用,好,就試吓整鹵水啦.
我一直都以為整鹵水要逐樣材料執藥咁執,但原來有現成鹵水料賣,一包有齊哂所有香料,好方便.
材料:
急凍雞下脾
急凍火雞腎
雞蛋
調味料:
鹵水料
生抽
老抽
鹽
冰糖
先將雞脾同雞腎解凍,洗淨,之後將雞脾部份皮剪去,一來可以健康啲,唔會太肥膩,二來可以令雞肉露出於鹵水中,方便上色同入味;之後就將雞脾同火雞腎汆水,並用凍水沖洗,因為去除咗多餘嘅油份就更加容易上色.雞蛋預先烚熟,去殼;喺火雞腎同雞蛋表面界幾刀,同樣方便入味;鹵水料用篩盛起略洗,跟住用煲湯魚袋裝起備用.
煲滾水,先將鹵水料放入滾幾滾,之後加入調味料,當冰糖完全溶哂,拌勻後就可以放埋所有材料落煲,大火煲番滾後就轉用慢火慢慢滾,其間可以略為轉動材料,等佢可以均勻上色,再煲多約 10分鐘後就熄火,等佢自己慢慢鹵入味,所以我都隔咗 3 日後先食,當然,攤凍咗之後就要放番入雪櫃啦,以免變壞.到食之前再滾番熱幾分鐘就得.
味道都 OK,不過始終呢煲鹵水好新,所以唔會太好味,我睇過網友話煲鹵水係越煲越好味,到做成鹵水膽之後就最正!不過今次包鹵水料可能太多甘草,所以有少少甘草嘅苦澀味.
Note:
食之前我每日都喺雪櫃度拎出嚟翻一翻啲材料,可以更加均勻入味同上色.


text:
3 JULY 2011 (SUN)
繼係端午節游過龍舟水之後,我地今日又去沙灘玩啦!今次除左我地一家三口之外,仲約埋同樣有一個歲半大嘅BB朋友,仲有LULU妹同小肥肥,一行七大兩細齊齊去玩呀!
我地入到去清水灣沙灘時就差唔多三點,開頭仲以為過左個勁日頭會冇咁晒,太陽伯伯實在太勤力,去到都仲係又熱又曬.不過..依啲天氣先係啱去沙灘玩嘛!
搵到個有利位置,我地就急不及待落水玩(不過因為唔太方便將朋友BB嘅相放埋出嚟,所以有好多兩個BB玩得好開心嘅相同唔到大家分享啦!)~
係開頭嘅時候,小小豬仲係好平靜等大肥豬陪佢玩~
難得有LULU妹係度,所以終於可以影到三口子游泳照,不過依個小小豬又係路人甲咁,激C我啦~
玩得興起,大肥豬仲教小小豬游水添~
游左一陣水,係時候休息一吓,俾時間兩個BB玩吓沙啦~
玩完沙就再去玩水,睇吓依個小小豬好似完全唔驚水,係個海中心浮浮吓,又不停拍水,玩到傻左咁,睇佢個古精靈怪樣真係好攪笑呀~
睇吓小小豬玩得幾開心~
睇吓佢對腳仔,真係好似自己游緊水呀~
完全唔怕水咁,好ENJOY呀~
今日小小豬個表現,真係勁大膽,估佢唔到咁鐘意游水.大肥豬話要帶多啲小小豬去沙灘玩,仲話要教埋小小豬游水添呀!
哈哈......睇嚟我地好快又可以再去沙灘玩啦!真係諗起都開心呀..呵呵呵!


text:
去過果邊一排
知唔對路 即走
IQ過120既人應該可以察覺到有咩唔妥
普通人呀 低能仔呀
留係果邊岩嫁啦
一開頭佢地開壇個陣過去望兩望
咁拎多Post 過百甚至過千正評就知個邊一係打手多一係小學雞mk 多
分裂前高登都唔會見到呢種現象
去過果邊一排
知唔對路 即走
IQ過120既人應該可以察覺到有咩唔妥
普通人呀 低能仔呀
留係果邊岩嫁啦
一開頭佢地開壇個陣過去望兩望
咁拎多Post 過百甚至過千正評就知個邊一係打手多一係小學雞mk 多
分裂前高登都唔會見到呢種現象
出現係高登而又過千正皮既POST
一定要係極高汁先做到
而家果邊阿豬阿狗都過千
我淨係記得有個post過千負皮
梁烈唯果個
過千正皮真係無乜印象
印象中有過萬正皮,「肥姐同秋官有無扑過野」...
果邊啲正評真係多到好誇張
係連一個好普通既post都幾百
幾千都黎緊頭呀老細!
高登全盛時期都無咁多啦
呢個post好快沉
呢個post好快沉
留名等著名抄登狗viat出黎
連登三大將
大門大﹑viat﹑午餐
樓主唔驚比人狙擊? 上次已經比狗咬過一次
留名等著名抄登狗viat出黎
講左幾次,呢類反CAP套路由開壇玩到而家
鋪鋪都係咁樣玩:
1) 唔知點解有風吹出黎好似連尼主畢左
2) 擺陣等你地跟車先
3) 有人出聲明話絕無畢事發生,仲要連尼主其實做左好多野,聖人咁
4) 瘋狂恥笑跟車友 ┼ 封聖大會
玩過咁拎多次都仲有人理勁佢個邊D野,比人拎狗咁拎
老老實實啊,到底有幾多人有玩隻濕勁game啊
而家咪成功make noise等人知有呢隻野
但係炒車係呢邊炒先嫁喎
樓主唔驚比人狙擊? 上次已經比狗咬過一次
其實我想知點解連尼主唔搵蔣生做其中一個5星角色


text:
你老公全家人都有問題!各懷鬼胎!
奶奶去你屋企當然最理想啦,唔駛佢地負責嘛
照顧一個無自理能力既老人家有幾咁辛苦你知道嗎?
我好朋友既媽咪就係一個好例子,佢奶奶患有老人痴呆,完全冇自理能力,媽媽堅持要做好心抱,唔肯送佢去老人院,每請工人都畀奶奶駡走,又話唔畀飯佢食,又話人謀佢d錢,又打工人,媽媽最後都費事再請工人,由自己照顧佢,但奶奶日日玩屎玩尿(用手插入尿片),日頭會訓下,夜晚鬧人鬧到半夜三,四點都唔訓,不停自言自語,行黎行去,又成日行唔穩跌親,平均一個月入兩三次醫院,試過跌到骨折,試過爆頭成牆血,衞生情況好差,因為佢唔肯沖涼洗頭,連床上抹身佢都反抗打人,所以個身一陣屎味!飲食方面又要特別照顧,每餐煮糊仔畀佢食,好似照顧小朋友咁.
每次奶奶入醫院,其他親友就會話:點解會跌親?點解咁唔小心?你點照顧奶奶架?
而呢d親戚,一年都探唔到奶奶兩次......
媽媽最後因為壓力過大,入埋醫院,之後一直要follow up 精神科,呢件事發生之後,個老公先知嚴重性,立即送左自己阿媽入老人院
根本成件事係total lost
JM,你真係好好考慮清楚,宜家係你去照顧奶奶,而唔係你老公去照顧奶奶,你老公同佢兄弟姊妹係非常自私!


text:
15 APRIL 2014(TUE)
尋晚睇肥媽嘅食平DD個雞翼十食實在太吸引,就連同我一齊睇嘅大肥豬都叫我整俾佢食.
估唔到話咁快我就整左,因為今日就應小豬爸提意整左光波土匪雞翼呀~
材料只係依三樣,雞中翼,孜然粉及黑芝麻,肥媽係有加埋孜然粒,不過我買唔到呀~
唔好話孜然粒我買唔到,就連孜然粉我都行左好幾間雜貨店我先買到呀~
首先將雞翼洗乾淨,之後加入孜然粉~
同埋少少鹽醃好~
由於我買唔到孜然粒,所以我就加左少少黑胡椒~
之後醃大約半個鐘~
依個時候就可以將啲黑芝麻係白鑊炒香,依個步驟肥媽冇教,不過我之前睇過啲食譜話炒香左啲芝麻個味會出啲,所以我就炒炒佢啦~
雞翼醃半個鐘之後,最後加上黑芝麻再醃多十五分鐘~
最後放入光波爐,以220度先光8分鐘~
之後反轉再光多5分鐘~
一碟靚靚嘅土匪雞翼就食得啦~
坦白講,坊間嘅土匪雞翼我就真係冇食過,因為覺得要六蚊一隻雞翼真係好唔抵,所以我就唔識比較.不過我都覺得個味係唔錯,但就可能落多左啲啲芝麻,所以口感就覺得怪怪咁(其實可能係我唔鐘意食芝麻所以影響個口感...哈哈)
不過有係出面試過嘅嘉汶表妹話個味同出面食嗰啲都係一樣,都話係一樣咁好食呀!
YEAH...即係話我又成功煮左一樣新餸,當見到大家食得咁開心,真係勁有滿足感呀!
哈哈...肥媽今日教嗰十款我對幾款都好有興奮,等我搵日再整埋其他款先得!


text:
打工仔打工有好多尷尬位,其中一樣就係同公司claim錢.
Claim錢,顧名思義就係我哋預先幫公司比左錢先,可以係車錢,可以係飯錢……同借錢一樣,之後公司要比返我哋.
正所謂欠債還錢,天經地義,更何況連繫公司同我哋嘅單位就係錢,唔講錢,唔通同公司講心?
但係同公司有錢銀瓜葛就預左好麻煩,對我哋黎講一分一毫都係錢,有時出job搭巴士,claim 2蚊5蚊,個別每次claim好樣衰,儲埋儲埋唔理個數又不可忽視,所以好多時都會選擇儲到一定數量先claim,一來省卻重覆申請手續嘅麻煩,二來可以唔好比人有錯覺覺得自己「雞毛蒜皮都要計」破壞形象.
自私講句打份工都係想賺錢,無理由幫公司出左錢先唔攞返咁浪漫.
所以有一次阿強攞住一堆claim單想話等腦細簽名,腦細先係左望右望,之後又皺起眉頭,十萬個表情換完又換.
終於佢回魂講左句:「呢度點解會咁貴?搭通宵的士?」
阿強:「腦細你唔記得左嗰幾日我哋team要趕工同等designer出圖咩?」
腦細:「哦又好似係……咁搭的士都可以選擇經東隧唔經西隧掛?西隧貴咁多……搭左成半個月,成日搭的士仲要搭咁貴係咪想增加公司支出?」
(阿強:「你要我哋OT左半個月仲好意思講我哋成日搭的士?」)
最近嗰句阿強當然無講出口啦,最多都係心裡面講幾句粗口……寶寶心裡很委屈,但寶寶不說嘛,打工仔,你懂的.
好彩腦細都有動筆簽名,D錢總算袋袋平安.
但阿強估唔到嘅係佢喺公司嘅pantry聽到腦細問其他同事阿強本身嘅工作量同能力,顯然係質疑阿強有無需要做野做到咁夜搞到要搭通宵的士.
「邊有人會特登拖長D野慢慢做搏的士搭……」阿強心想.
原來就算你點做「形象工程」都好,人哋要講你始終都會講.
有時最委屈嘅唔係同人解釋,而係解釋完簽埋名之後都係唔信你,仲要走去問其他人質疑你嘅能力,對阿強黎講,百辭莫辯同唔信任仲難聽過粗口.


text:
BU 李治庭 – 洪助昇
著名音樂監製雷頌德講過,靚仔得女仔鍾意係唔夠嘅,靚仔到連男仔都唔會覺得你乞人憎,咁就最煞食喇! 而家嚟浸大電影學院,讀緊表演系Year 2嘅Aiden( 洪助昇 ),成個李治廷 + 洪卓立嘅混合體,拍攝當日,連見慣世面嘅兩位攝影師,都忍唔住不停咁讚佢靚仔,靚女化妝師就直頭望到眼都唔眨啦! 男女通殺,咁Aiden應該係一個好煞食嘅靚仔喇!
Aiden中學喺灣仔嘅東華三院李潤田紀念中學畢業,佢就話自己讀書成績一般,唔係叻嗰渣,不過自細目標就好清淅,小學就已經立志要做一個演員,所以而家讀嘅課程,真係自己嘅首選架!
細細個就好鍾意表演嘅Aiden,中學第一次參加歌唱比賽,就攞到人生中嘅第一個歌唱獎項,嗰次係佢第一次真正感受到乜嘢叫做享受舞台,亦都令佢更加確定自己嘅選擇!
又鍾意唱歌,又鍾意做戲,好似好貪心咁! 不過Aiden都直言自己係鍾意唱歌多啲,唔止係因為啲同學仔成日讚佢唱歌好聽嘅,最重要係音樂有一股凝聚力,透過音樂交流,佢就可以識到更多朋友,又可以即時感受觀眾嘅反應!
雖然Aiden嘅性格好慢熱,不過佢話自己表演慾好強,好適合做幕前表演架! 佢試過喺演一場情緒好激動嘅戲,一腳踢咗落個櫃度,仲踼瘀咗隻腳,證明佢投入嗰陣,都可以好忘我啦!
「學界男女神」唔止要睇盡中學界靚人,仲要殺入大專界!
所以無論你係讀緊中學定大專,只要你認為自己或者身邊嘅同學仔有呢個資格,都可以自薦或推薦俾我哋!
參加方法好簡單,只要將參加者及提名人嘅姓名,年齡,就讀學校,個人專長,聯絡電話,仲有一個月內影嘅近照兩張(全身及正面),喺學界男女神facebook專頁 inbox或電郵到kissweb@nmg.com.hk俾我哋;如果成功通過編輯部審核,就有機會成為「學界男女神」!
「學界男女神」,等緊你嚟挑戰!
撰文: Joanne
攝影:Clay Lam
拍攝: Anthony Leong
剪接:Candy
美術:C.Ming
Hair+Makeup: EM Makeup
場地提供: Palette Party Studio
※如欲率先接收資訊,請讚好我們的FB專頁並於「已讚好/Liked」選單設定「搶先看/See First」,多謝支持.